text:
ইকাই খুম্নরবা মশক নাইরবা মীওই পুম্নমক্না মফম অসিদা শরুক য়ারি৷ পুম্নমক্কী অহানবদা, ইমা বৈষ্ণো দেবীগী পর্মিজেসতা থোকখিবা অৱাবগী মশক ওইরবা থৌদোক অদুদা ঐনা অৱাবা ফোংদোক্লি৷ থৌদোক অদুদা শোক্তুনা লৈখ্রবা মীওইশিং অমদি থৱাই মাংখ্রবা মীওইশিংগী ইমুং-মানুংগী অৱাবদা ঐনা শরুক য়াজরি৷ কেন্দ্র সরকারনা জম্মু অমসুং কাশ্মীরগী সাসনগা লেপ্পা-লৈতনা তানরি৷ ঐনা লেফতনেল গভর্নর মনোজ সিনহা জীদসু ৱারি শাখ্রে৷ রিলিফ ৱার্ক অমসুং শোক্লিবা মীওইশিং লাইয়েংবদা মপুং ফানা মীৎয়েং চংলি৷
ইয়াম্বা-ইনাউশিং অমসুং ইচল-ইচেশিং,
প্রোগ্রাম অসিদা শরুক য়ারিবা অসি ঐগী কেন্দ্রগী কেবিনেৎকী কলিগশিং, তোঙান তোঙানবা রাজ্যশিংগী মুখ্য মন্ত্রীশিং, রাজ্যশিংগী লৌউ-শিংউ মন্ত্রী, মশক-নাইরবা মীওইশিং অমদি লৈবাক শিনবা থুংবদা লৈরিবা ঐগী লৌমী ইয়াম্বা-ইনাউ অমসুং ইচল-ইচে মিলিয়ন কয়ানি৷ ভারত্তা অমসুং মপান লমদমদা লৈরিবা ভারত মচাশিং, ভারতকী য়াইফনবতা খল্লিবা মীওই খুদিংমক অমদি মালেমগী কম্ম্যুনিতীদা নুংঙাই-য়াইফরবা অনৌবা চহি ২০২২ ওইরসনু হায়না থৌনিজরি!
চহি অসি হৌরকপদা লৈবাক অসিগী মফম পুম্নমক্তা লৈরিবা লৌমী কোতি কয়াগা উনবগী খুদোংচাবা অমা ঐনা ফংখিবা অসি ঐগী ওইনদি থৌনা হাপ্নবগী অচৌবা মীকুপশিংনি৷ ঙসিদি, লৈবাক অসিগী লৌমীগী ইমুং মরু ওইনা অপিকপা লৌমী কোতি কয়ানা প্রধান মন্ত্রী কিসান সম্মন নিধিগী ১০শুবা ইন্সতোলমেন্ত অদু ফংখ্রে৷ লৌমীশিংগী বেঙ্ক একাউন্তশিংদা লুপা কোতি ২০,০০০গী শেনফম হাপখ্রে৷ ঙসিদি, ঐখোয়গী ফার্মর্স প্রদ্যুসর ওর্গনাইজেসনশিং(এফ.পি.ও.শিং)গা খুৎশম্নরগা শেল-থুমগী ওইবা মতেং লৌমীশিংদা ফংহনখ্রে৷ এফ.পি.ও. চা কয়ানা ঙসিদি ফ্রেশ স্তার্ত অমা হৌরক্লি৷
মরুপশিং,
ঐখোয়গী লৈবাক্তা অসুম্না হায়নবা লৈ: ''आमुखायाति कल्याणं कार्यसिद्धिं हि शंसति''
মদুদি, মাই-পাক্না থবক অমা হৌদোরকপা হায়বসি থবক মাই-পাকপগী মাংজৌননা লাউথোকপা অদুবুনি, রিজোলুসনশিং মাই-পাক্না ফংবা অদুবুনি৷ লৈবাক অমা ওইনা, মসিগা চপ মান্ননা ২০২১ হৌখিবা চহি অসিসু ঐখোয়না য়েংগদবনি৷ ২০২১দা খ্বাইদগী চাওবা লাইনা-লাইচৎ অসিগী মাইয়োক্তা ভারত মচা মিলিয়ন কয়ানা অমতা ওইনা লান্থেংনখিবা অদু ঐখোয় পুম্নমক্না উরি৷ ঙসিদি, অনৌবা চহিনা লাকপদা, ঐখোয়না হৌখিবা চহিগী ঐখোয়না হোৎনখিবশিং অদুদগী থৌনালৌদুনা অনৌবা রিজোলুসনশিং ফংনবা ঐখোয়না মাংলোমদা চংশিনগদবনি৷
চহি অসিদা ঐখোয়না নিং-খা তম্লকপগী চহি ৭৫ শুরক্লগনি৷ অনৌবা থৌনাগা লোইননা মাংলোমদা চংশিন্নবা, লৈবাক্কী রিজোলুসনশিংগী অনৌবা বাইব্রেন্ত ওইবা খোংচৎ অমা হৌদোকপগী মতম ওইরে৷ ২০২১দা, ঐখোয় ভারত মচাশিং অসি ফিরেৎ চেৎলি, অখাং কল্লি, খ্বাইদগী চাওবা পান্দম অদুসু অপিকপা ওইরকই হায়বসি ভারত মচা ঐখোয়না মালেম পুম্বদা উৎখ্রে৷ দাইবর্সিতীনা পীক থল্লবা ভারতকুম্বা অচৌবা লৈবাক অমনা অসিগুম্লবা তেনখ্রবা মতম অসিদা ভেক্সিন দোজ কোতি ১৪৫ কাপ্পা ঙমগনি হায়বসি কনানা খল্লুবা তৌগে? ভারতনা নোংমা খক্তদা ভেক্সিন দোজ কোতি ২.৫ কাপতুনা রেকোর্দ ওইনা থম্বা ঙমগনি হায়বসি কনানা খল্লুবা তৌগে? ভারতনা চহি অমদা পাইপকী ইশিংগী ফেসিলিতীশিং য়ুমথোং কোতি অনি শম্নহনবা ঙমগনি হায়বসি কনানা খল্লুবা তৌগে?
কোরোনাগী মতম অসিদা ভারতনা থা কয়া অমদা মহাক্কী প্রজা কোতি ৮০দা লেম্না রেসন পীদুনা লাক্লি৷ অদুগা মসিগী লেম্না রেসন পীবগী স্কিম অসি খক্তদা ভারতনা লুপা কোতি লাখ ২.৬০ হেন্না কাইথোকখ্রে৷ লেম্না মহৈ-মরোংশিং পীবগী স্কিম অসিদগী খুঙ্গংশিং, লাইরবশিং, খুঙ্গংশিংদা লৈরিবা ঐখোয়গী লৌমীশিং অমদি ফার্ম লেবরশিংনা চাওনা কান্নবশিং লৌখ্রে৷
মরুপশিং,
ঐখোয়গী লৈবাক্তা অসুম্না হায়নবা লৈ: संघे शक्ति कलौ युगे।
মদুদি, মতম অসিদা, শক্তি হায়বসি ওর্গনাইজেসন খক্তদগী লাকই হায়না হায়নৈ৷ ওর্গনাইজ পৱার, হায়বদি,ময়াম পুম্নমক্না হোৎনরিবা অসি রিজোলুসনগী মাই পাকপগী লম্বী অদুবুনি৷ ভারত মচা কোতি ১৩০না পুন্না অমতা ওইনা খোংথাং অমা থাংবা হায়বসি, খোংথাং অমা খক্তা নত্তে, মসি খোংথাং কোতি ১৩০নি৷ করিগুম্বা অফবা অমা তৌদুনা তোঙানবা কমফোর্ত অমা ঐখোয়না ফংবা হায়বসি ঐখোয়গী নেচর ওইখ্রে৷ অদুবু হায়রিবা অফবা তৌরিবশিং অদুনা অমতা ওইনা পুনশিল্লকপা মতমদা, চখায়দুনা লৈরুরবা মনিশিংগী গার্লেন্দ অমা শেম্মী৷ লৈবাক অসি শেমগৎপদা থৱাই কৎথোক্লিবা মীওই কয়া অমা লৈরি৷ মখোয়না হায়রিবা থবকশিং অসি মাংজৌননা পাংথোকলম্মী, অদুবু মখোয়না হোৎনবিরম্বশিং অদুদি হৌজিক্তমক মশক খঙলক্লি৷ ঙসিদি ভারত মচা খুদিংমক্কী শক্তি অদু কলেক্তিব স্ত্রেঙ্গ অমদা ওন্থোরক্লি অমদি লৈবাক অসিগী চাওখৎ-থৌরাংদা অনৌবা মোমেন্তম অমদি অনৌবা ইনর্জী পীরি৷ হৌজিক্কী মতমশিংদা পদ্ম এৱার্দশিং পীখ্রবা মীওইশিংগী মমিংশিং অমদি মখোয়গী শকফমশিং অদু ঐখোয়না উরুবা মতমদা ঐখোয়দা নুংঙাইবনা পীক থল্লি৷ মীওই খুদিংমক্না হোৎনরিবা অসিনা মরম ওইদুনা ভারতনা কোরোনাগী চাওরবা লাইনা-লাইচৎ অসি লান্থেংনবা ঙম্লিবনি৷
ইয়াম্বা-ইনাউশিং অমসুং ইচল-ইচেশিং,
কোরোনাগী মতম অসিদা, হেল্থ সেক্তর অসি মপাঙ্গল লৈহন্নবা অমদি হেল্থ ইনফ্রাস্ত্রকচর অসি চাওথোকহন্নবসু লেপ্প-লৈতনা হোৎনখ্রে৷ লৈবাক অসিদা ২০২১দা অনৌবা ওক্সিজেন প্লান্ত চা কয়া শেমগৎখ্রে অমদি অনৌবা বেন্তিলেতর লিশিং কয়া হাপচিনখ্রে৷ ২০২১দা, অনৌবা মেদিকেল কোলেজ কয়া অমা শেমগৎখি অমদি মেদিকেল কোলেজ কয়াদা থবক পাইখৎখ্রে৷ ২০২১দা ৱেল্নেস সেন্তর লিশিং কয়াসু শেমগৎখ্রে৷ অয়ুশমান ভারত হেল্থ ইনফ্রাস্ত্রকচর মিসননা জিলাদগী ব্লোক লেবেলদা অফবা হোস্পিতালশিং অমসুং তেস্তিং লেবশিংগী নেতৱার্ক অদু মপাঙ্গল লৈহল্লগনি৷ দিজিতেল ইন্দিয়া শিজিন্নদুনা, অয়ুশমান ভারত দিজিতেল হেল্থ মিসননা হেল্থ ফেসিলিতীশিং অসি লৈবাক অসিদা হেন্না য়ৌহনবা ঙম্লগনি অমদি হেন্না ইফেক্তিব ওইহল্লগনি৷
ইয়াম্বা-ইনাউশিং অমসুং ইচল-ইচেশিং,
কোরোনানা ঐখোয়গী ইরক্তা লৈরমখিবা মতমদগী হেন্না ঙসিদি ইকোনোমিক ইন্দিকেতর কয়া অমনা হেন্না ফনা পাংথোক্লি৷ ঙসি, ঐখোয়গী ইকোনোমীগী গ্রোথ রেত অসি চাদা ৮দগী হেল্লে৷ রেকোর্দ ফোরেন্দ ইনবেস্তমেন্ত ভারত্তা লাকখ্রে৷ ঐখোয়গী ফোরেন্দ একচেঞ্জ রিজর্বশিং অসি রেকোর্দ লেবেলশিং য়ৌখ্রে৷ জি.এস.তি. কল্লেক্সনশিংদা অরিবা রেকোর্দশিংসু লৌথোকখ্রে৷ এক্সপোর্তশিং অমসুং লৌউ-শিংউগী হিরমদা ঐখোয়না অনৌবা পেরাদিজম থম্বা ঙমখ্রে৷
মরুপশিং,
দাইবর্সিতী অমসুং পাক-চাওরিবা অসি য়েংলগা, ঐখোয়গী লৈবাক্না ফিল্দ খুদিংমক্তা দিবেলপমেন্তদা অচৌবা স্ত্রাইদশিং শেম্লি৷ ২০২১দা, ভারতনা য়ু.পি.আই., হায়বদি দিজিতেল স্ত্রান্সেক্সনশিং খক্তদা লুপা কোতি লাখ ৭০রোমগী চাং ত্রান্সেক তৌখি৷ ঙসিদি, স্তার্ত অপ ৫০,০০০ হেনবনা ভারতনা চলাইদুনা লৈরি৷ মসিগী মনুংদা, স্তার্ত-অপ ১০,০০০ হেনবদি হৌখিবা থা তরুক অসিদা শেমখিবনি৷ ২০২১দা, ভারতকী নহানা কোরোনাগী মতম অসি ফাওবদা য়ুনিকোর্ন ৪২ শেমদুনা অনৌবা পুৱারি অমা শেমখি৷ য়ুনিকোর্ন অমা হায়বসি লুপা কোতি ৭,০০০গী মমল ওইরিবা স্তার্ত-অপ অমনি হায়না ঐনা ঐগী লৌমী ইয়াম্বা-ইনাউশিং অমসুং ইচল-ইচেশিংদা হায়বা পাম্মী৷ তেল্লবা মতম অসিদা অসিগুম্না প্রোগ্রেস ফংখিবা অসিনা ঙসিদি ভারত্তা লৈরিবা নহাগীদমক মাই-পাকপগী অনৌবা পুৱারি অমা ইরি৷
অমদি মরুপশিং,
ঙসি, ভারতনা মহাক্কী স্তার্ত-অপ ইকোসিস্তেম মপাঙ্গল লৈহন্নবা হোৎনরিবা চৈরক অসিদা, অমরোমদা মসিনা চপ মান্নবা মওংদা ইকাই খুম্নবা উৎতুনা মহাক্কী কল্চর ফগৎহল্লি৷ কাশি বিস্বানাথ ধমগী ফজরবা প্রোজেক্তগী কেদর্নাথ ধমগী দিবেলপমেন্ত প্রোজেক্তশিং ফাওবদা, অদি শঙ্করাচার্যগী পোৎথাফম অমুক হন্না শেমগৎপদগী হৌরকগা ইমা অন্নপুর্ণগী মুর্ত্তি য়াওনা ভারতকী হুরানখিবা আইদোল চা কয়া অমুক হন্না লৈবাক অসিদা পুরকখিবা, অযোধ্যাদা রাম মন্দির শেমগৎপগী হৌরগা দোলাবিরা অমসুং দুর্গ পুজাগী ৱার্ল্দ হেরিতেজ স্তেতস শেমগৎপা য়াওনা, ভারতনা পাংথোক্কদবা কয়া অমা লৈরি৷ মালেম পুম্ববু লৈবাক অসিদা চিংশিল্লি৷ হৌজিক, ঐখোয়না ঐখোয়গী হেরিতেজ অসি ফগৎহন্নবা হোৎনরি, তুরিজম শুংশোই-শোইদনা চাওখৎলক্কনি অমদি পিলগ্রিমেজসু শোইদনা চাওখৎলক্কনি৷
মরুপশিং,
ঙসি, ভারতনা মহাক্কী নহা অমদি নুপীশিংগীদমক মমাংগী মতমদা লৌখিদ্রিবা খোংথাংশিং লৌরি৷ ২০২১দা, ভারতনা মচানুপীশিংগীদমক মিলিতরী স্কুলশিং হাংদোকখি৷ ২০২১দা, ভারতনা নুপীশিংগীদমক নেস্নেল দিফেন্স একাদেমীগী থোংশিংসু হাংদোকখি৷ ২০২১দা, ভারতনা নুপীশিংগী লুহোংবগী চহি অসি চহি ১৮দগী ২১দা হেনগৎনবসু(নুপাশিংগা মান্ননা)হোৎনখি৷ ভারত্তা ইহান হানবা ওইনা, নুপী কোতি অনিরোম্না পি.এম. অৱাস যোজনাগী মখাদা মখোয় মখোয়গী য়ুমশিংগী ওনর্শিপ রাইতশিং অদু ফংখ্রে৷ ঐখোয়গী লৌমী ইয়াম্বা-ইনাউশিং অমদি ইচল-ইচেশিং, ঐখোয়গী খুঙ্গংগী কোমরেদশিংনা মহাক্কী মরু ওইবা অদু খঙবা ঙম্মী৷
মরুপশিং,
২০২১দা, ঐখোয়না ভারতকী শান্নরোইশিংদা অনৌবা কনফিদেন্স অমসু উবা ফংখ্রে৷ শান্ন-খোৎনবদা মাই ওনশিল্লকপগী চাং ভারত্তা হেনগৎলকখ্রে, অনৌবা ইরা অমা হৌখ্রে৷ তোকিও ওলেম্পিক্সতা ভারতনা মেদল কয়া অমা ফংলকখিবা মতমদা ঐখোয় খুদিংমক্তা নুংঙাইবা ফাওখি৷ ঐখোয়গী দিব্যাঙ্গ এথলেতশিংনা পেরালিম্পিক্সতা ইতিহাস অমা ইখিবা মতমদা ঐখোয় খুদিংমক অসি অপেনবনা পিক থনখি৷ হৌখিবগী পেরালিম্পিক্সতা ঐখোয়দী দিব্যাঙ্গ এথলেতশিংনা ফংখিবা মেদল মশিং অদু পেরালিম্পিক্সকী ভারতকী পুৱারিদা ফংখিবা অপুনবা মেদল মশিং অদুদগী হেনখি৷ ঙসিদি, ভারতনা মহাক্কী স্পোর্তস শান্নরোইশিং অমদি স্পোর্তিং ইনফ্রাস্ত্রকচরদা মমাংগী মতমদা অমুক্তা ফাওবা থাদখিদবা মওং অমদা শেল হেন্না থাদরি৷ ঐনা হয়েং মীরুত্তা অতোপ্পা স্পোর্তস য়ুনিভর্সিতীগী উরেপ-উয়ুং তম্লগনি৷
মরুপশিং,
য়ু.এন. সেক্যুরিতী কাউন্সিলদগী হৌরগা লোকেল বোদীশিং ফাওবদা, ভারতনা মহাক্কী পোলিসীশিং অমসুং ৱেরেপশিংগী মতেংদগী মহাক্কী মথৌনা অদু উৎখ্রে৷ ২০১৬তা, ভারতনা ২০৩০ ফাওবগী মনুংদা মহাক্কী ইন্সতোল্দ ইলেক্ত্রিসিতী কেপাসিতীগী চাদা ৪০দি নন-ফোজিল ইনর্জী সোর্সশিংদগী লৌনবা পান্দম অমা থমখি৷ ২০৩০দা ফংনবগী তার্গেৎ থম্লিবা অসি ভারতনা ২০২১গী নবেম্বর থাদা ফংখি৷ ক্লাইমেত চেঞ্জকী মাইয়োক্তা মালেম অসিবু লমজিংলদুনা, ভারতনা ২০৭০ ফাওবগী মনুংদা নেত-জিরো কার্বোন ইমিসনগী তার্গেৎ অমসু থমখ্রে৷ ঙসিদি, ভারতনা হাইদ্রোজেন মিসন অমা চৎথরি অমদি ইলেক্ত্রিক ভেহিকলশিংদা লমজিংদুনা চৎলি৷ লৈবাক অসিদা এল.ই.দি. বল্ব কোতি কয়া য়েন্থোক্তুনা, লাইরবা অমদি মিদল ক্লাসকী লুপা কোতি ২০,০০০রোমগী ইলেক্ত্রিসিতী বিল চহিগী ওইনা হন্থরকখ্রে৷ লৈবাক অসিগী শহরশিংদা লৈরিবা লোকেল বোদীশিংনা স্ত্রীত লাইতশিং অসি এল.ই.দি.শিংনা মহুৎ শিন্দোক্নবা কেম্পেন্দ অমসু চৎথরি৷ ঐখোয়গী লৌমী ইচিল-ইনাউশিং অসি ফুদ দোনরদগী ইনর্জী দোনরশিংদা ওন্থোক্নবা অচৌবা কেম্পেন্দ অমসু ভারতনা চলাইরি৷ প্রধান মন্ত্রী কুসুম য়োজনাগী মখাদা, লৌমীশিংনা মখোয়গী লবুকশিংগী নাকলদা সোলর পেনেলশিং ইন্সতোল্দ তৌদুনা মখোয়না সোলর ইনর্জী পুথোকপা য়ানবগীদমক লৌমীশিংদা মতেং পীরি৷ সরকারনা লৌমী মিলিয়ন কয়াদা সোলর পম্পশিং পীরি৷ মসিনা পৈশা কল্লি অমদি অকোইবগী ফিভমবু ঙাক্তুনা থম্মী৷
মরুপশিং,
লৈবাক অসিনা কোরোনা লাইনা-লাইচৎকী মাইয়োক্তা লান্থেংনবগীদমক ২০২১বু নিংশিংগদবা ওইরবদি, মতম অসিদা পাংথোকখিবা রিফোর্মশিং অদুসু খন্ন-নৈনগদবনি৷ ভারতনা হৌখিবা চহিদা মতমগা চুনরবা ইনফ্রাস্ত্রকচর শেম-শাবগী অমদি রিফোর্ম তৌবগী প্রোসেস অসি য়াংখৎলকখ্রে৷ ললোন-ইতিক তৌবা অমদি করবার তৌবা লাইথোকহন্নবা হৌখিবা চহিদা ৱারেপ কয়া অমসু লৌখি৷
লৈবাক অসিদা ইনফ্রাস্ত্রকচর শেমগৎপগী খোংজেলদা পি.এম. গতিশক্তি নেস্নেল মাস্তর প্লাননা অনৌবা শাফু অমা পীরগনি৷ মেক ইন ইন্দিয়াদা অনৌবা দাইমেন্সনশিং পীরদুনা, চিপ মেনুফেকচরিং অমদি সেমিকন্দক্তরশিংগুম্বা অনৌবা সেক্তরশিংগীদমক লৈবাক অসিনা মাই পাক্কদবা প্লানশিং পুথোকখ্রে৷ হৌখিবা চহি খক্তদা, লৈবাক অসিনা দিফেন্স সেক্তরদা মশা মরোমদোম লেপচবা ঙম্নবা দিফেন্স কম্পেনী তরেৎ ফংখি৷ ঐখোয়না অহানবা প্রোগ্রেসিব দ্রোন পোলিসীসু চৎনখ্রে৷ স্পেসতা লৈবাক্কী এস্পিরেসনশিংদা অনৌবা অশা পীরদুনা, ইন্দিয়ন স্পেস এসোসিয়েসন অসি শেমখিবনি৷
মরুপশিং,
লৈবাক অসিগী খুঙ্গংশিংদা চাওখৎপা পুরক্নবা দিজিতেল ইন্দিয়া কেম্পেন্দনা অচৌবা থৌদাং অমা লৌরি৷ ২০২১দা, অনৌবা খুঙ্গং লিশিং কয়া ওপ্তিকেল ফাইবর কেবল কন্নেক্ত তৌখি৷ মসিনা ঐখোয়গী লৌমী ইচিন-ইনাউশিং, মখোয়গী ইমুং-মানুংশিং অমদি মখোয়গী মচা-মশুশিংদা চাওনা কান্নবা পীখ্রে৷ ২০২১ চহিমক্তা অনৌবা দিজিতেল পেমেন্ত সোলুসন ই-রুপি লোঞ্চ তৌখি৷ লৈবাক শিনবা থুংনা ৱান নেসন, ৱান রেসন কার্দসু চৎনখ্রে৷ ঙসিদি, লৈবাক অসিগী অনওর্গনাইজ সেক্তরদা লৈরিবা ৱার্করশিংদা ই-শ্রম কার্দশিং পীরি, মসিনা সরকারগী স্কিমশিংগী কান্নবশিং অসি য়াম্না লাইনা মখোয়দা য়ৌহনবা ঙমগনি৷
ইয়াম্বা-ইনাউশিং অমসুং ইচল-ইচেশিং,
২০২২ চহিদা, ঐখোয়না ঐখোয়গী খোংজেল অসি য়াংখৎহনগদবনি৷ কোরোনাগী চেলেঞ্জশিং লৈ অদুবু কোরোনানা ভারতকী খোংজেল অসিদা থিংবা ঙম্লোই৷ ভারতনা অরৈবা থৌনা পুথোক্তুনা কোরোনা লান্থেংনগনি অমদি মহাক্কী নেস্নেল ইন্তরেস্তসু ফংবা ঙম্নবা হোৎনগনি৷ ঐখোয়গী লৈবাক্তা অসুম্না হায়নবা লৈ:
''जहीहि भीतिम् भज भज शक्तिम्। विधेहि राष्ट्रे तथा अनुरक्तिम्॥
कुरु कुरु सततम् ध्येय-स्मरणम्। सदैव पुरतो निधेहि चरणम्''॥
মদুদি, ঐখোয়না অকিবা পুম্নমক থাদোক্তুনা ঐখোয়গী তৌবা ঙম্বা অমদি থৌনা অদু নিংশিংগদবনি অমসুং ঐখোয়না ইরৈবাক নিংবগী স্পিরিত অসি ৱাংনা থমগদবনি৷ ঐখোয়না ঐখোয়গী পান্দমশিং অসি ফংনবা লেপ্প-লৈতনা চংশিনগদবনি৷ ‘লৈবাক্কী হান্না’ হায়বা হনবা লৈতনা থৌনা অসিনা ঙসিদি ভারত মচা খুদিংমক্কী থৌনা ওইরক্লি৷
পি.এম. কিসান সম্মন নিধি অসিনা ভারতকী লৌমীশিংদা অচৌবা সপোর্ত অমা ওইখ্রে৷ মিদলমেন অমা হেক্তা নত্রগা কম্মিসন য়াওদনা চহি খুদিংগী লুপা কোতি কয়া ত্রান্সফর তৌবা, মতম খুদিংমক্তা মতম চানা ইন্সতোলমেন্ত থিরক্কনি হায়বসি কনা অমতনা খল্লুবা তৌদে৷ করিগুম্বা ঐখোয়না ঙসিগী শেনফম অসি হাপচিনবা থোক্লবদি, কিসান সম্মন নিধিগী মখাদা লুপা কোতি লাখ ১.৮০ হেন্না লৌমীশিংগী একাউন্তদা ত্রান্সফর তৌখ্রে৷ ঙসিদি, কিসান সম্মন নিধিনা মখোয়গী অপিকপা এক্সপেন্সশিং অসিগীদমক য়াম্না নিংথিংনা প্রুব তৌরি৷ শেনফম অসি শিজিন্নদুনা অপিকপা লৌমীশিংনা অফবা ক্বালিতী লৈবা মরুশিং লৈরি, অফবা হার অমদি ইক্ব্যুইপমেন্ত শিজিন্নরি৷
মরুপশিং,
ঐথোয়গী ফার্মর্স প্রদ্যুসর ওর্গনাইজেসনশিং(এফ.পি.ও.শিং)না লৈবাক অসিগী অপিকপা লৌমীশিংগী পোতেন্সিয়েল হেনগৎহনবদা অচৌবা থৌদাং অমা লৌরি৷ তোখায় তাদুনা লৈরম্বা অপিকপা লৌমী অদু হৌজিক্তি এফ.পি.ও.গী মওংদা অচৌবা শক্তি মঙা লৈরে৷ অহানবা অদুদি নিংথিংনা মমল ঙাংনবা, হায়বদি মমল ঙাংনবগী শক্তি হায়বনি৷ অদোম্না লৌউ-শিংউবদা তোখায়না তৌবা মতমদা করি থোকই হায়বসি ময়াম পুম্নমক্না খঙলম্লগনি? মরুদগী হৌরগা হার ফাওনা অদোম্না পোৎ-চৈ খুদিংমক রিতেলদা লৈরি, অদুগা হোলসেলরশিংদনা চবুন-চবুন য়োল্লি৷ মসিনা মমল হেন্না ৱাংখৎহল্লি অমদি শেন্দোং হন্থহল্লি৷ অদুবু এফ.পি.ও.শিংগী খুৎথাংদা শক্তম অসি হোংলক্লি৷ হৌজিক্তি লৌমীশিংনা এফ.পি.ও.শিংদগী লৌউবদা চংবা মরু ওইবা পোৎলমশিং অসি চবুন-চবুন লৈরি অমদি মখোয়বু রিতেলদা য়োল্লি৷
লৌমীশিংনা এফ.পি.ও.শিংদগী ফংখিবা অতোপ্পা শক্তি অদুদি লার্জ স্কেল ত্রেদ অদুনি৷ এফ.পি.ও. অমা ওইনা, লৌমীশিংনা ওর্গনাইজ ওইবা মওং অমদা থবক তৌরি, মরম অদুনা মখোয়না ওইনা পোজিবিলিতীশিং অসি চাওনা লৈ৷ অহুমশুবা স্ত্রেঙ্গ অসি ইন্নোবেসননি৷ লৌমী কয়া অমনা অমতা ওইনা পুনশিনলকপা মতমদা, মখোয়দা মখোয়গী কম্বাইন এক্সপরিয়েন্স অদুসু লৈ৷ ই-পাউ খঙবা হেনগৎলকই৷ অনৌবা ইন্নোবেসনশিংগীদমক অনৌবা লম্বী হাংদোক্তুনা থম্মী৷ এফ.পি.ও.না মরিশুবা শক্তি লৈ অমদি মদু রিক্স মেনেজমেন্ত অদুনি৷ পুন্না অমতা ওইনা অদোম্না চেলেঞ্জ অসি হেন্না ফবা মওংদা থেংনবা ঙমগনি অমদি মখোয় অদুবু থেংননবা লম্বীশিং য়াৎপা ঙমগনি৷
মার্কেৎকী মতুং ইন্না লাক্লিবা অহোংবশিং অদুবু ইফেক্তি তৌবা ঙম্বা অসিনা মঙাশুবা শক্তি ওইরি৷ মার্কেৎ অমদি মার্কেৎকী দিমান্দ অসি লেপ্প-লৈতনা হোংলি৷ অদুবু অপিকপা লৌমীশিংনা ই-পাউ অসি ফংদবা নত্রগা ত্রান্সফোর্মেসনগীদমক মখোয়না রিসোর্সশিং মোবিলাইজ তৌবা ঙমদে৷করিগুম্বা মতমদা, মীয়াম পুম্নমক্না চপ মান্নবা মহৈ-মরোং হুল্লি অমদি মতুং তারকপদা মহৈ-মরোং অদুগী দিমান্দ অসি হন্থরকখ্রে হায়না খঙবা ঙমখি৷ অদুবু এফ.পি.ও.দা, অদোম অসি মার্কেৎ-রেদী খক্তা নত্তে, অদোম্না মার্কেৎতা অনৌবা প্রদক্তশিংগীদমক দিমান্দ শেমগৎপগী শক্তি অদুসু অদোমদা লৈ৷
মরুপশিং,
এফ.পি.ও.শিংগী শক্তি অসি খঙলক্তুনা, ঐখোয়গী সরকারনা মখোয়বু লেবেল খুদিংমক্তা থৌনা হাপ্লি৷ হায়রিবা এফ.পি.ও.শিং অসিসু লুপা লাখ ১৫ য়ৌনা মতেং ফংলি৷ মসিনা মরম ওইদুনা, ওর্গনিক এফ.পি.ও. ক্লস্তরশিং, ওইল সীদ ক্লস্তরশিং, বেম্বু ক্লস্তরশিং অমদি হনী এফ.পি.ও. ক্লস্তরশিং অসি ঙসিদি লৈবাক অসিনা খোংলৈ থুনা চাওখৎলক্লি৷ ঙসিদি, ঐখোয়গী লৌমীশিংনা ‘ৱান দিস্ত্রিক ৱান প্রদক্ত’কুম্বা স্কিমশিংগী কান্নবশিং লৌরি অমদি মসিনা মরম ওইদুনা, লৈবাক অসিগী অমসুং মপান লৈবাক্কী অচৌবা মার্কেৎশিং অসি মখোয়গীদমক হাংদুনা থম্লি৷
মরুপশিং,
ঙসি ফাওবদা, ঐখোয়না লৈবাক অসিগী লৌমীশিংনা য়াম্না লাইনা ফংবা ঙম্বা পোৎলমশিং অদু মপান লমশিংদগী পুশিল্লক্লি৷ মসিগী খুদম হায়ববু চানবা থাউ অসিনি৷ মপান লমদগী ঐখোয়না চানবা থাউ লৈরি৷ লৈবাক অসিনা অতোপ্পা লৈবাকশিংদা মসিগীদমক অচৌবা শেনফম অমা থীরি৷ মরম অদুনা, ঐখোয়গী লৌমীশিংনা হারিবা শেনফম অসি ফংজনবগীদমক ঐখোয়গী সরকার অসিনা নেস্নেল পাল্ম ওইল মিসন অসি লুপা কোতি ১১,০০০গী শেনফম থাদদুনা হৌদোকখিবনি৷
মরুপশিং,
হৌখিবা চহিশিংদা, লৈবাক অসিনা লৌউ-শিংউবগী হিরমদা ইতিহাসিক ওইরবা মাইলস্তোন কয়া ফংখ্রে৷ কোরোনাগী চেলেঞ্জশিং অসিগী মতুং ফাওবদা, ময়াম পুম্নমক্না কন্না হোৎনবিদুনা রেকোর্দ ওইবা লেবেল অমদা লৈবাক অসিদা মহৈ-মরোং পুথোকখ্রে৷ হৌখিবা চহিদা, লৈবাক অসিগী মহৈ-মরোং পুথোকপগী চাং অসি মিলিয়ন তন ৩০০ য়ৌখি৷ হোর্তিকল্চর, ফ্লোরিকল্চর অমসুং হোর্তিকল্চর কল্তিবেসনদা পুথোকপগী চাং অসি হৌজিক্তি মিলিয়ন তন ৩৩০ হেনখ্রে৷ শঙ্গোম পুথোকপগী চাং অসিসু হৌখিবা চহি তরেৎ অসিগা চাংদম্নবা মতমদা চাদা ৪৫গী চাংদা হেনগৎলকখ্রে৷ মসি খক্ত নত্তনা, লৌমীশিংনা রেকোর্দ ওইবা মওংদা পোৎলমশিং পুথোরকপা তারবদি, লৈবাক অসিনসু এম.এস.পি.দা রেকোর্দ ওইনা পোৎ-চৈ লৈরি৷ ঐখোয়না ইরিগেসনদসু পর দ্রোপ-মোর ক্রোপ প্রমোত তৌরি৷ হৌখিবা চহিশিং অসিদা, লম প্রধান মন্ত্রী কৃশি সিঞ্চাই য়োজনাগী খুৎথাংদা হেক্তর লাখ ৬০রোম মাইক্রো-ইরিগেসন অমদি দ্রিপ ইরিগেসন ফংহনখ্রে৷
নেচরেল কলামিতীশিংগী মতমদা লৌমীশিংদা পীরিবা চৈথেংশিং অদু হন্থনবসু ঐখোয়না হোৎনখ্রে৷ প্রধান মন্ত্রী ফসল বিমা য়োজনাদগী লৌমীশিংনা ফংখিবা কম্পেন্সেসন অদু লুপা কোতি লাখ অমা হেনখ্রে৷ ফিগর অসি য়াম্না মরু ওই৷ লৈবাক অসিদা লৈরিবা লৌমীশিংনা প্রিমিয়ম অমা ওইনা লুপা কোতি ২১,০০০রোমগী শেনফম থিখি, অদুবু মখোয়না কম্পেন্সেসন ওইনা লুপা কোতি লাখ অমা হেনবগী শেনফম ফংখি৷ এগ্রীকল্চরেল রেসিদ্যুশিংদগী বাইওফ্যুল শেম্নবা লৈবাক অসিদা অনৌবা য়ুনিৎ চা কয়া শেমগৎলক্লি৷চহি তরেৎকী মমাংদা লৈবাক অসিদা চহি খুদিংগী ইথানোল লিতর কোতি ৪০দগী তানা পুথোক্লম্বা অদু ঙসিদি লিতর কোতি ৩৪০ হেন্না পুথোক্লি৷
মরুপশিং,
গোবর-ধন য়োজনা অসি লৈবাক শিনবা থুংনা য়ৌহল্লি৷ ষন্থিদগী বাইওগ্যাস সুংদোক্নবা খুঙ্গংশিংদা লৈরিবা খুঞ্জাশিংবু পুক্নিং থৌগৎলি৷ বাইওগ্যাস শিজিন্নবগী চাং অসি হেনগৎহন্নবা লৈবাক শিনবা থুংবদা প্লান্তশিং শেমগৎলি৷ হায়রিবা প্লান্তশিং অসিনা চহি খুদিংগী ওইনা অকুপ্পা ওর্গনিক মেন্যুর মিলিয়ন তন কয়া পুথোক্লগনি, হায়রিবশিং অসি লৌমীশিংদা অহোংবা মমলশিংদগা ফংহল্লগনি৷ ষন্থিনা রেভেন্যু কাহল্লকপা মতমদা, শঙ্গোম পীদবা নত্রগা শঙ্গোম থোকপা লেপখ্রবা অসিগুম্বা শাশিং অসিনা পোৎলুম অমদি ওইররোই৷ মীপুম খুদিংমক লৈবাক অসিদা কান্নবা ওইগদবনি অমদি মীওই অমতনা কনা লৈজদবগুম লৈবা য়ারোই; মসিসু ইশা ইরোমদোম লেপচবা ঙম্বা অমনি৷
মরুপশিং,
শা-ষনশিংবু য়ুমদা লাইয়েংনবা অমদি য়ুমদা আর্তিফিসিয়েল ইন্তিলিজেন্স শিন লাংদুনা থম্নবা কেম্পেন্দ অমা পাংথোক্লি৷ শা-ষনশিংদা ফুত অমসুং মাউথ দিজিজ নাহল্লিবা অসি লাকশিনবা ঙম্নবা ভেক্সিনেসন মিসন অমসু পাংথোক্লি৷ সরকার অসিনা কমাধেনু কম্মিসন শেমগৎখ্রে অমদি লুপা কোতি লিশিং কয়াগী অখন্নবা ফন্দ অমা দাইরী সেক্তরগী ইনফ্রাস্ত্রকচরগীদমক শেমগৎখ্রে৷ কিসান ক্রেদিৎ কার্দশিংগী ফেসিলিতীশিং শিজিন্নদুনা পেস্তোরেলিস্ত লাখ কয়া শম্নহনখিবা অসিসু ঐখোয়গী সরকার অসিনি৷
মরুপশিং,
পৃথিবী অসিনা ঐখোয়গী ইমানি, ইমা মালেম অসিবু কন্নবা ঐখোয়না হোৎনখিদবা মতমদা, লম অসি ইহাং-হাংদুনা লৈবা ঐখোয়না উরে৷ ঐখোয়গী পৃথিবী অসিদা লৈরিবা লমশিংবু ইহাং-হাংনা থম্বা অসিদগী ঙাকথোক্নবগী অফবা লম্বী অমা লৈ, মদুদি কেমিকেল-ফ্রী ওইবা ফার্মিং অসিনা ওই৷ মরম অদুনা, মমাংগী চহিদা লৈবাক অসিনা অতোপ্পা বিজনরী ওইবা থবক অমা পাংথোকখ্রে, মদুদি নেচরেল ফার্মিং অসিনি৷ হৌজিক্তিা, অদোম্না দোকুমেন্তরী অমা উখি অমদি মদুবু সোসিয়েল মেদিয়াদা শন্দোক্তুনা লৈবাক অসিদা লৈরিবা লৌমী খুদিংমক্তা য়ৌহনবা ঐনা পাম্মী৷
ঐখোয়গী ঙল্লিঙৈ মতমগী মীরোনশিং অসিদগী ঐখোয়না নেচরেল ফার্মিংগী মতাংদা কয়া অমা তমখ্রে৷ ঐখোয়গী ত্রেদিস্নেল নোলেজ অসি ওর্গনাইজ তৌদুনা মতমগা চুনরবা তেক্নোলোজীগা কন্নেক্ত তৌবগী চপ-চাবা মতমদা অদু হৌজিক ওইরে৷ ঙসিদি মালেম অসিদা কেমিকেল-ফ্রী গ্রেনশিংগী অচৌবা দিমান্দ অমা লাক্লি, অমদি পোৎ লৈরিবা মীওইশিংনসু মসিগীদসু মমল হেন্না ৱাংনসু পীনিংলি৷ মসিনা মহৈ-মরোংশিং অসি পুথোকপদা শেল হেন্না চংহনদে অমদি হেন্না ফবা মওংদা পোত্থোক পুথোকপা ঙম্মী৷ কেমিকেল-ফ্রী ওইবা হায়বসিনা ঐখোয়গী লৈহাউদা, ফর্তিলিতীদা অমসুং কঞ্জুমরগী হকশেলদা হেন্না ফবা ওইহল্লি৷নেচরেল ফার্মিং অসি হেন্না মীৎয়েং চংনবা অমদি মদুবু অদোমগী ফার্মিংদা পাংথোকপিনবা ঐনা ঙসি ময়ামদা তকশিনজরি৷
ইয়াম্বা অমসুং ইনাউশিং,
অনৌবা চহিগী অহানবা নুমিৎ অসি অনৌবা রিজোলুসনশিংগী নুমিৎনি৷ নিং-খা তম্বগী নুংঙাইরবা মতম অশিদা রিজোলুসনশিং অসিনা লৈবাক অসি হেন্না মথৌ তৌবা ঙমহল্লগনি৷ মতাংদগী অসিদগী ঐখোয়না ইন্নোবেত তৌনবা, করিগুম্বা অনৌবা অমা পুথোক্নবা হোৎনগদবনি৷ লৌউ-শিংউবদা য়াওন অমা লাক্লিবা অসি ঙসিগী মতম অসিনা দরকার ওইহনবনি৷অনৌবা ক্রোপশিং অমদি অনৌবা মেথর্দশিং শিজিন্নবদা ঐখোয়না নিংহন্নবা তৌরোইদবনি৷ ক্লিনিনেসকী রিজোলুসন অসি ঐখোয় কাওথোক্লোইদবনি৷ ক্লিনিনেসকী মৈরি অসি খুঙ্গং অমসুং ফার্ম খুদিংমক্তা ঐখোয়না চুখৎকদবনি৷ মশা মরোমদোম লেপচবা ঙম্বা অমদি মীয়ামগী খোল্লাউ তাবা অসিনা ঐখোয়গী খ্বাইদগী চাওবা রিজোলুসন ওইরি৷ ভারত্তা শাজবা পোত্থোকশিং অসি মালেম শিনবা থুংনা মশক খঙহন্নবা ঐখোয়না হোৎনগদবনি৷ মসিগীদমক, ভারত্তা শাজবা পোৎ খুদিংমক্তা ঐখোয়না প্রাইয়োরিতী পীবা য়াম্না তঙাই ফদে৷
ঙসি ঐখোয়না পাংথোক্লিবা থবক থৌরমশিং অসিনা লাক্কদৌরিবা চহি ২৫ অসিগী দিবেলপমেন্ত জর্নীগী মমাই চুমগদৌরিবনি হায়না ঐখোয়না নিংশিংগদবনি৷ জর্নী অসিদা ভারত্তা লৈরিবা প্রজা খুদিংমক্কী হোৎনজমল য়াওগদৌরিবনি৷ ঐখোয়না ভারতপু মহাক্কী মঙাল নাইরবা আইদেন্তিতীদা অমুক হঞ্জিনবা ঙমদুনা ভারতপু অনৌবা থাক অমদা পুখৎপা ঙমগনি হায়বসি ঐগী থাজবনি৷ অনৌবা চহিগী অহানবা নুমিৎতা লৈবাক অসিদা লৈরিবা লৌমী কোতি কয়াগী বেঙ্ক একাউন্তশিংদা লুপা কোতি ২০,০০০ ত্রান্সফর তৌখিবা অসিনা অদুগুম্বা হোৎনজমলগী মনুংদা অমা ওইরি৷
ময়াম পুম্নমক অমুক্কা হন্না নুংঙাই-য়াইফবা অনৌবা চহি ২০২২ ওইরসনু!
হন্ন-হন্না থাগৎচরি!


c: text/html

text:
পাক-চাউরবা সমাজ অমদা লৈরিবা মায়কৈ পুম্নমক্তা মপুং ফানা শরুক য়ানবা অমদি থোং মান্নবা খুদোংচাবশীং ফংনবা অমদি মনিং তম্না হিংনবগীদমক্তা য়ুনিভর্সেল এক্সেসিবিলিটি লৈহনবা হায়বসি মীমান্নদ্রবা মীওইশীংগীদি (PwDs) য়াম্নমক মরুওই।
পর্সনস ৱিথ দিসএবিলিটিজ (মান্নবা খুদোংচাবা, অধিকার ঙাকপা অমদি মপুং ফানা ফংবা) এক্ট, ১৯৯৫ কী সেক্সন ৪৪, ৪৫ অমসুং ৪৬কী মখাদা মথংশিৎনা চত্থোক-চৎশীনগী পাম্বৈ শীজিন্নবদা তুহত্তবা, লম্বী-থোংদা তুহত্তবা অমসুং শেমগৎ-শাগৎলিবা অকোয়রোন অসিদা তুহত্তবা হায়বা অধিকারশীং অসি মচা খায়না পীরি। ভারতনা সহি তৌরিবা য়ুনাইতেদ নেসন্স কনভেন্সন ওন দি রাইটস ওফ পর্সনস ৱিথ দিসএবিলিটিজ (UNCRPD)গী আর্টিকল ৯গী মখাদা সরকারশীংনা PwDশীংদা (ক) ঈ-পাউ, (খ) চত্থোক-চৎশীন, (গ) ফিজিকেল এনভাইরোনমেন্ট, (ঘ) কম্যুনিকেসন তেক্নোলোজি অমসুং (ঙ) ইমর্জেন্সি সর্ভিসশীং য়াউনা সর্ভিসশীংগী এক্সেসিবিলিটি শোয়দনা লৈহন্নবা খংহল্লি। দিপার্টমেন্ট অসিনা য়ুনাইটেদ নেসন্স ইকোনোমিক এন্দ সোসিএল কমিসন ফোর এসিয়া এন্দ দি পেসিফিককী (UNESCAP) ৱার্কিং গ্রুপ ওন এসিয়ান এন্দ পেসিফিক দিকেদ ওফ পর্সন্স ৱিথ দিসএবিলিটিজগী অনিশুবা সেসন অদু ইং ২০১৫গী মার্চকী তাং ২-৩গী মনুংদা নিয়ু দিল্লিদা UNESCAP সেক্রেটরিয়েটকা খুৎশম্নদুনা য়ুম্বু ওইরগা পাংথোকখি। ৱার্কিং গ্রুপ অসি UNESCAP সেক্রেটরিয়েটনা মীমান্নদ্রবা মীওইশীংগী ওইরিবা ইঞ্চেওনগী থৌরাং-থৌশীল ওইনা চৎনহল্লিবা “অধিকারদু তশেংনা ওইহল্লু” হায়বদু কুপ্না য়েংশীন্নবা শেমগৎখিবনি। ইঞ্চিওনগী থৌরাং-থৌশিলগী ‘৩’শুবা পান্দম অসিনা “ফিজিকেল এনভাইরোনমেন্ট, মীয়ামগী চত্থোক-চৎশিন, লৌশীং-মহৈ, ঈ-পাউ অমসুং পাউ ফাউদোক-ফাউজিনগী এক্সেস হেনগৎহনবা” হায়বসিগী মরমদা নৈনৈ।
দিপার্টমেন্ট ওফ এমপৱারমেন্ট ওফ পর্সনস ৱিথ দিসএবিলিটিজ (DEPwD), মিনিষ্ট্রি ওফ সোসিএল জষ্টিস এন্দ এমপৱারমেন্টনা “এক্সেসিবল ইন্দিয়া কেম্পেইন (সুগাম্যা ভারত অভিয়ান)” অসিবু পাক-চাউরবা সমাজ অসিগী মায়কৈ খুদিংমক্তা মীমান্নদ্রবা মীওইশীংনা মপুংফানা শরুক য়াবা অমসুং মান্নবা খুদোংচাবা ফংবা অমদি নিংতম্না হিংনবগী এক্সেস লৈবা ঙমহন্নবা য়ুনিভর্সেল এক্সেসিবিলিটি ফংবা ঙম্নবা জাতি পাক-শন্না পাংথোকপা ফ্লেগশিপ কেম্পেইন অমগুম্না শেমগৎলে। কেম্পেইন অসিনা শেমগৎ-শাগৎলিবা অকোয়রোন, চত্থোক-চৎশীনগী সিষ্টেম অমসুং ইনফোর্মেসন অমদি কম্যুনিকেসনগী ইকো-সিষ্টেমগী এক্সেসিবিলিটি হেনগৎহন্নবা পান্দম থম্মী।
কেম্পেইন অসিগীদমক্তা মরুওইবা মচাকশীং হায়বদি (ক) কেম্পেইন অদুগী লুচিংবশীংনা শৌগৎপা, (খ) মীয়াম পুন্না খংহনবা, (গ) ৱার্কশোপশীংগী খুত্থাংদা কেপাসিটি হেনগৎহনবা, (ঘ) ইন্টরভেনসনশীং (আইনগী ফ্রেম-ৱার্ক, তেক্নোলোজি সোলুসনশীং, রিসোর্স শেমগৎপা, অসিনচিংবা অমসু (ঙ) পব্লিক-প্রাইভেট পার্টনরশীপ ওইনা কোরপোরেট সেক্তরনা পায়খৎলিবশীং অসি হেন্না মরা তাহন্নবা মমাই কয়া লোংবা থৌরাং-থৌশিল অমা শীজিন্নগনি। এক্সেসিবিলিটিগী মরমদা মীয়ামদা পাক-শন্না খংহনবদা শৌগৎনবা অমসুং এক্সেস তৌবা য়াবা লৈফম-চাফমশীং, এক্সেস তৌবা য়াবা চত্থোক-চৎশীন অমসুং এক্সেস তৌবা য়াবা ৱেবসাইটশীং অসিনচিংবা শেমগৎপদা মতেং পাংনবা দিপার্টমেন্ট ওফ এমপৱারমেন্ট ওফ পর্সনস ৱিথ দিসএবিলিটিজনা রাজ্যশীংগা লোয়ননা MOU অমা সহি তৌনগনি।
কেম্পেইন অসিগী মখাদা,
লৌথোকফম: http://accessibleindia.gov.in/content/index.php
অকোনবা শেমদোকখিবা : 6/14/2020

robotstxt: allowed

filter: keep


text:
কুমহৈশিং
চুড়াচান্দপুরদা লৈবা ত্রাইবেলশিংগী ওইবা হৌজিক্না মখোয়বু অমত্তা ওইনা মশক তাকপগী মওংদা পাঙথোকলিবা পনবা য়াবা হরাউ কুম্মৈশিংদি খৃষ্ট মাস, চবাং কুট, জোমি নামি, পাইন এপল ফেষ্টিভেল, চপচর কুট, সিকপুওরুওই, জৌতন্নচিংবনি।
চবাং কুট
চবাং কুট – মণিপুরগী চীংগী ডিষ্ট্রিক্টশিংদা লৈবা কুকি চিন অমসুং মিজো ত্রাইবশিংনা “চবাং কুট” হায়বা নিংথম লৌরোক কুম্মৈ অসি য়াম্না হরাউ তয়াম্বগা লোয়ননা পাঙথোকই। হায়রিবা কুম্মৈ অসি ষ্টেটকী থাক্কী কুট কমিটিনা শীন্দুনা মণিপুরগী কোনুং ইম্ফালদা পাঙথোকই। কুম্মৈ অসিনা ঈশ্বরনা মখোয়দা ফৌ চেঙ মরাং কায়না পীবিবগীদমক্তা জগোই ঈশৈগা লোয়ননা মহাকপু থাগৎপা ফোঙদোকপা উৎপনী। ত্রাইবেলশিংনা উৎলিবা মীয়াম্বু মমীৎ থকহল্লিবা ফোল্ক ডান্সশিং অসিদা মখোয়গী হরাউ-নুংঙাইবগী মমি তাই। মমাঙঙৈগী মতমদা চাং(ফৌ)কুট হায়না খঙনরম্বা চয়োল অমা চূপ্না পাঙথোকলম্বা কুম্মৈ অসি ঙসিদি চবাং কুট হায়না খঙনদুনা নোংমতংদা পাঙথোকলে। হৌজিক ওইরিবা মনিপুর ষ্টেট থাক্কী চবাং কুট কুম্মৈ অসি ইহান হান্না ইং কুমজা ১৯৭৯গী নভেম্বর ১দা কৈথেলমানবি খুলদা পাঙথোকখিবদগী ঙসি চহী ৩০গী মথক্তা পাঙথোক্তুনা লাক্লি।চহী খূদীংগী নভেম্বর থাদা পাঙথোক্লিবা চবাং কুটনা ফজরবা মণিপুর ষ্টট অসিদা লৈরিবা মীপুম খূদীংমকপু ঈংনা চীক্না নুংশি চান্ননা লৈমিন্নহল্লী। ষ্টেট অসিবু ঈংনা চীকনা লৈনবা অমদি অমত্তা ওইবা শক্তম পুরক্নবগীদমক্তা কুকি, চিন অমসুং মিজো ত্রাইবশিংখক্তা নত্তনা ষ্টেট অসিদা লৈরিবা নাগা অমদি মীতৈ ফূরুপশিংসু কুম্মৈ অসিদা পূন্না শরূক য়ামিন্নৈ।মিস কুট চাংদম্নবসি কুম্মৈ অসিগী মরূওইবা মীয়াম্না পাম্নবা থৌরমশিংগী মনুংদা অমনী। তোংঙান তোংঙানবা ফূরুপশিংদগী লাকপা শরূক য়ারিবশিংনা মাগী মাগী ফূরুপকী ওইবা ফিজোল শেৎ চাদুনা শরূক য়াই।মণিপুরদা পূন্না ত্রাইব ২৯ লৈ অমসুং মখোয়না মশা মশাগী নাৎকী ওইবা হরাউ কুম্মৈ ময়াম অমা পাঙথোকই। অসিগুম্বা হরাউ কুম্মৈশিং পাঙথোকপা অসিনা লমদম অসিগী থোইদোক হেন্দোকপা ফজবা মশক তাকপদা নত্তনা লমদম অসিদা লৈরিবা তোংঙান তোংঙানবা ত্রাইবশিংগী মরক্তা অচেৎপা মরী থম্বদা য়াম্না মরু ওইবা থৌদাং অমা লৌই।
জোমি নামি নি
জোমি নামি নি -জোমি নামি নি অসি ইং কুমজা ১৯৪৮দগী হৌরদুনা চহী খূদিংগী ফেব্রুৱারিগী ২০দা তোংঙান তোংঙানবা লৈবাকশিংদা পাঙথোকই। নুমিৎ অসিবু অফা অপুন লৈতবা, নুংশিনবা, ইঙনা চীক্না লৈবা, অমত্তা ওইবা, হৌখিবা রাজনিতিগী ওইবা থৌদোক ৱাথোকশিং অমসুং জোমিগী পুৱারীবু নৌহৌনা নিঙশিংবা ওইনা পাঙথোকই।জোমি নামি নি(জোমি নেস্নেল ডে) অসি জোলেণ্ডনা মীতোপকী লৈঙাক্কী মখাদা মীখা পোন্না লৈরম্বদগী লোইশিনখিদুনা নিঙ খা তম্না লৈরকপদু নিঙশিংবা অমসুং ইকাই খুম্নবা উৎপা, ৱাহৈ অমরোমদা হায়রগা মখোয় নিঙ-খা তমলে, মশাগী লৈঙাক লৈজরে তাকপা ওইনা পাঙথোকপা য়াম্না মরু ওইবা নুমিৎ অমনী। হায়রিবা ফেব্রুৱারি ২০ অসি ইং কুমজা ১৯৪৮দগী হৌরদুনা জোমি নামি নি(জোমি নেস্নেল ডে)হায়না চহী খূদিংগী পাঙথোক্তুনা লাক্লি। মসি ভারত অমসুং ম্যানমারদা লৈরিবা জো ফূরুপশিংগী নেস্নেল ইন্টিগ্রেসন ডে(জাতিগী পুনশিনবা নুমিৎ)সু ওই। হায়রিবা নুমিৎ অসি জোমিশিংনা খুন্দাবা মালেমগী মফম পূম্নমক্তা চহী খূদিংগী য়াম্না হরাও তয়াম্না পঙথোক্নরি। নুমিৎ অসি ম্যানমার(বর্মা)দদি নেস্নেল হোলিডে অমা ওইনা শকখঙঙী অমসুং য়াম্না পূক্নীং চিংশিন্নিংঙাই ওইবা অমনা মিজোরামগী ষ্টেটহুড ডেগা নুমিৎ অসিদা পূন্না তামিন্নরি।
মতমগী খোঙচৎ মতুং ইন্না মণিপুর অমসুং মালেমগী তোংঙান তোংঙানবা মফমশিংদা লৈরিবা জোমিশিংনা নুমিৎ অসিবু য়াম্না মরু ওইবা নাৎকী কুম্মৈ অমা ওইনা ত্রাইব পূম্নমক্না মাগী মাগী মশাগী ওইবা নাৎকী চৎনবীগা লোয়ননা তোংঙান তোংঙানবা মখল মখাগী থৌরমশিং হায়বদি মিস জোমি অমসুং ঈশৈ নোংমাইনচিংবা য়াওনা পাঙথোকপা হৌরকখি। অসিগুম্বা য়াম্না মরু ওইরবা চহীগী ওইবা থৌরম অসিনা মীয়াম পূম্নমক্তা য়াম্না কান্নরবা ৱাখল লৌশিং পী। মসিনা পূন্না হিংমিন্নবদা অমগা অমগা ৱাখল তামিন্নদুনা ঈংনা চীক্না লৈমিননবা থৌনাসু পী।
কিহোমগী কুম্মৈ(পাইন এপল ফেষ্টিভেল)
কিহোমগী কুম্মৈ(পাইন এপল ফেষ্টিভেল)- ষ্টেট লেভেল পাইন এপল ফেষ্টিভেল অসি মরু ওইনা চুরাচান্দপুর ডিষ্ট্রিক্টকী খৌশাবুং খুঙ্গংদা গাংতেশিংনা লুচিংদুনা চহী খূদিংগী আগষ্টকী তাং ২৬তা পাঙথোকই। কিহোম থাজরিবা ফূরুপশিংগীদমক্তদি অসিগুম্বা কুম্মৈ অসি মখোয়গী পোত্থোকশিং অসিবু মীয়ামদা পাক শন্না উৎচনবগী য়াম্না খুদোং চাবা অমা ওই।হৌখিবা চহী ৬০গী মমাঙদগী হৌরদুনা খৌশাবুং অমদি মাগী খুল্লোননবদা লৈবা লৌমীশিংনা মখোয়গী মপূং ওইবা শেন্থোক লম্বী ওইনা কিহোম থারকলি। মফম অসিগী লৌমীশিংনা কিউ হায়বা কিহোম মখল অসি য়াম্না মরাং কায়না থাই।
চপচর কুট
কুম্মৈ অসি মখোয়গী খ্বাইদগী ৱাবা থবক উমং কোকথোক শেংদোকপা লোইরবা মতুং মার্চ্চ থাগী মনুংদা পাঙথোকই। মসি য়াম্না হরাও তয়াম্বগা লোয়ননা পাঙথোকপা স্প্রিং ফেষ্টভেলনী। চপচর কুট অসি ১৪৫০-১৭০০এডিদা সুআইপুই কৌবা খুঙ্গং অমদা পাঙথোকপা হৌরকখি হায়না পানরি। হৌজক্তি চপচর কুট অসি চহী খূদিংগী মার্চ্চ থাদা পাঙথোকলে। চপচর কুট অসি মিজোশিংনা পাঙথোকপা চহীগী লৌরোক অমগী তোংঙান তোংঙানবা তাঙ্কক তাকপা কুম্মৈ অহুমগী মনুংদা অমনী। অতোপ্পা অনি অদুনা হৌখিবা সেঞ্চুরিদগী নৌনা পাঙথোকপা হৌরকখ্রবা মিম কুট অমসুং পাৱল কুটনী।
চীন্থাং ৱারী ওইনা চপচর কুট অসি ইহান হান্না সৈপুই খুনদা ম্যানমারগী য়াম্লবা মিজোশিং অমসুং মখোয়গা জাৎ মান্নবা কাঙলূপশিংগা লোয়ননা পাঙথোকখি হায়। চপচর কুট লেপ্তনা পাঙথোকলিবসি মখোয়না উমং কোক্তুনা লৌ উননবগীদমক্তা চহী হৌরকপদা অঙম্বা চীংমায়শিং কোকথোক শেংদোকপদা মখোয়বু অশোক অপন, অশোয় অঙাম য়াওহনখিদবগীদমক্তা তাইবঙ মপুবু তৌবিমল খঙবা উত্তুনা থাগৎপা ফোঙদোকপনী।
জৌ-তোন জৌ-তোন(কম্যুনিটি ফেষ্টিভেল নত্রগা ডিসপ্লে ওফ সকসেস)
মমাঙঙৈগী মতমদা জৌগী মপা মপুশিংনা (মখোয় মশেল)লান শোক্নদুনা য়েক্নবশিংবু ফাদুনা মীনাই ওইহনলম্মী; শাথিবা শাশিংসু তান্দুনা ফারম্মী অমসুং মখোয়গী য়াম্লবা লৌফমশিংদগী মরু মরাং লোকশিনলম্মী। অদুদগী মখোয়না মখোয়গী মায় পাকপা অদু উৎননবগীদমক্তা মখোয়গী মরী মতা, শাগৈ নাতৈ, মপান্দগী মরূপ মপাংশিং অমদি খুনগী মীপূম খূদীংমকপু বার্ত্তন তৌদুনা ‘তোন’ অসি মখোয়গী খুন্দা পাঙথোকই। ‘তোন’ অসি করিগুম্বা মওং খরদা ‘আইহ’গা মান্নৈ।অদুম ওইনমক ‘আইহ’দি মায় পাকপা অমখক্তংগী ওইনা পাঙথোকপা কুম্মৈ অমনী অমরোমদা ‘তোন’দি মায় পাকপা ময়াম পূনশিল্লগা পাঙথোকপা হেন্না চাউবা মশেক মঙাল লৈবা কুম্মৈনী। তাং আইহ, সা আইহনচিংবা পাঙথোকত্রিবা মাগী মপুন্সিদা য়াম্না মশক থোকপা অফবা থবক মায় পাকনা পাঙথোকপা ঙমখিদ্রিবা মীওই অমা (খুনদা লৈবা মী পূম্বা)না তোন পাঙথোকপা য়ারোই মরমদি অসিগুম্বা মীওই অদুদা মসি পাঙথোকপা য়াবগী হক/অয়াবা পীদে।মরম অসিমকননি তোনবু মী অমগী নত্ত্রগা মীওই কাঙলূপ অমগী মায় পাকপদু মীয়ামদা উৎথোকপা য়াম্না মশক থোকপা অমা ওইরিবসি।
সিকপুই রুওই
কুম্মৈ অসি মপুং ওইনা মারশিংনা ডিষ্ট্রক্টতুদা মায় পাক্না ফৌ লোকপা লোইরবা মতুংদা চহী খূদিংগী ডিসেম্বর ১৫দা য়াম্না হরাউ তয়াম্বগা লোয়ননা পাঙথোকই। হায়রিবা কুম্মৈ অসিদা মারগী নহা ওইরিবা নূপামচা অমসুং নূপীমচাশিংনা নাৎকী ওইবা জগোইশিং সিকপুই লম, চাৱন লম, ফৈপিৎ লম, দেন্তে লম, ফাহরেল লমনচিংবা শাই। হায়রিবা নুমিৎ অসিদা খুন কয়ামরুম অমসুং টাউন কয়ামরূমদা অচৌবা চাক্লেন অমসু শীন্নৈ।
খৃষ্ট মাস
খৃষ্ট মাস কুম্মৈ অসি চুরাচান্দপুর অমসুং মালেম শীনবা থুংনা যিশু খৃষ্টগী মপোক নুমিৎপু নিঙশিংদুনা ইকাই খুমনবা উত্তুনা চহী খূদিঙগী ডিসেম্বর ২৫দা লাইনিঙ লাইশোন অমদি নাৎ চৎনবী ওইনা পাঙথোকই। খৃষ্টমাসটাইড অসি এডভেন্ট নত্ত্রগা নেটিভিটি ফাষ্টনা মাঙওইনদুনা খৃষ্টান লিটর্জিকেল ইয়রগী য়াওদ্রবা য়াদ্রবা চাক্লেন অমগা লোয়ননা হৌদোকই।
খৃষ্টমাসটাইডতা ওকটেভ অমা য়াওই। খৃষ্ট মাসকী নুমিৎ অসি মালেমগী ফূরুপ খূদীংমক্কী ওইবা ছুটিনী। কুম্মৈ অসি অয়াম্বা খৃষ্টানশিংনা লাইনিঙ লাইশোনগা লোয়ননা অদুগা খৃষ্টান নত্তবশিংনা চৎনবী ওইনা অমত্তা ওইবগী মওংদা য়াম্না মরু ওইবা ছুটিগী শরূক অমা ওইনা পূন্না পাঙথোকমিন্নৈ।


text:
হকশেল অমসুং য়াইফ-য়ুম্বাল মন্ত্রালয়
কোবিদ ঙাকথোক্নবগী থবক থৌরমশিং
Posted On:
18 SEP 2020 4:17PM by PIB Imphal
ভারত লৈবাক্তা লৈরিবা লৈবাক অসিগী ৱল্দ হেল্থ ওর্গনাইজেসন ওফিসনা ২০২০গী জনুৱারীগী তাং ৬তা চাইনাগী ৱুহান শহরদগী মফম মরাং খংদনা হৌরক্লিবা ন্যুমোনিয়া অসি শন্দোরকপগী মতাংদা ভারতপু চেকশিন্না লৈনবা খঙহনখ্রে৷ ৱল্দ হেল্থ ওর্গনাইজেসননা ২০২০গী জনুৱারীগী তাং ৯দা নোভেল কোরোনা ভাইরসকী মতাংদা ৱারোল পীখ্রে অমসুং মতুং তারকপদা ভাইরস অসিবু সার্স কোব-২ ভাইরস হায়না মমিং থোনখি অমসুং লাইনা অসিবুনা ২০২০গী ফেব্রুৱারীগী তাং ১১দা ৱল্দ হেল্থ ওর্গনাইজেসননা কোবিদ-১৯ হায়না মমিং থোনখি৷
ভারতকী ইহান হানবা কোবিদ-১৯গী কেস অসি ২০২০গী জনুৱারীগী তাং ৩০দা খঙবা ঙমখি৷ লৈবাক শিনবা থুংনা লোকদাউন চৎথদ্রিঙৈগী মমাংদা থোক্লক্লিবা ফিভম অসিগী মতুং ইন্না প্রো-এক্তিব, গ্রেদেদ অমসুং প্রি-ইম্তিদ ওইবা মওং অমদা মখল মখা কয়াগী এক্সন কয়ামরোম লৌখৎখ্রে৷
লাইনা অসি চংলকপা থিংন্নবগীদমক লাইনা অসিনা শোকহল্লবা অতোপ্পা লৈবাকশিংদগী চংলক্লিবা সিম্পতম উৎতবা পেসেঞ্জরশিবু ভারতনা হিথাংফম, ইয়রপোর্ত অমসুং ঙমখৈ কয়ামরোমদা 2020গী জনুৱারীগী তাং 18দগী স্ক্রিনিং তৌবা হৌখি৷ মদুগী মতুং তারকপদা পেসেঞ্জর খুদিংমক্কী য়ুনিভরশেল স্ক্রিনিং তৌবা হৌখি৷ হায়রিবা ইন্তরনেস্নেল ত্রাভেল্লরশিং অসি কম্ম্যুনিতী অদুদা মশক খঙদোকপা, চিংনবা মওংদা শোক্না শম্নরুবশিং অমসুং নারে খঙলবা মীওইশিং খঙদোকপদা ইন্তিগ্রেতেদ দিজিস সর্বিলেন্স প্রেগ্রাম্না লেপ্পা লৈতনা থিজিল্লি৷ অসিগুম্লবা অনাবা লৈরবা রাজ্য/জিলা অদু মী পুনবা অমসুং পাক শন্না শন্দোরকপা থিংনবা কন্তেনমেন্ত স্ত্রাতিজী অমা শেমখি৷ সর্বিলেন্স তৌবা মতমদা ত্রাবেল এদবাইজরিশিং অমসুং গাইদলাইনশিং লৌবা, কন্তেক ত্রেশিং, সেম্পল কল্লেক্সন, ক্লিনিকেল মেনেজমেন্ত, দিচার্জ পোলিসী, ইনফেক্সন প্রিবেন্সন কন্ত্রোল অমসুং হোম ক্বারেন্তিন তৌনবা খঙহনখি৷
অকুপ্পা মরোলশিং অদু মখাদা পীরি:
তাং কেস মশিং অশিবা মশিং
২৩-০৩-২০২০ ৪৫১ ৯
০১-০৯-২০২০ ৩৬৯১১৬৬ ৬৫২৮৮
মার্চ ১৬ অমসুং ২৩গী মরক্তা রাজ্য সরকারশিং/য়ু.তি. অয়াম্বনা লৈরিবা ফিভম অসিগী মতুং ইন্না মশা মশাগী রাজ্য সরকারশিং/য়ু.তি.শিংদা মপুং ফাবা লেকদাউন অমসুং লোকদাউন খরা কোমথোক্না তৌখি৷
কোবিদ-১৯ অসি য়াম্না লৌনগনবা লাইনা অমনি৷ লাইনা অসি শন্দোরকপা থিংনবা অমসুং অমগা অমগা লৌনরকপা য়াবগী লম্বী অদু মাংহন্ননবগীদমক সাইন্তিফিক ওইবা মওং অমদা চংশিনবগী মথৌ তাখি৷
মথক্কী চুম্লবা থৌদোকশিং অমসুং মালেমগী লৈবাকশিংনা থেংনরিবা অসি য়েংলগা ভারকততসু তঙাই ফদবা চেকশিন থৌরাং লৌখৎতবা য়াদবদগী, লৈবাক অসিদা কোবিদ-১৯ শন্দোরকপা অসি লাকশিন্ননবগীদমক ২০২০গী মার্চ ২৪দা লৈবাক শিনবা থুংনা লোকদাউন লাওথোকখি৷
লৈবাক শিনবা থুংনা লোকদাউন তৌবদগী কোবিদ-১৯ শন্দোরকপা অসি ভারতনা মাই পাক্না নমথবা ঙমখি৷ লোকদাউন অসিগী মতম অসিদা লৈবাক অসিনা দরকার ওইরিবা অহেনবা হেল্থ ইনফ্রাস্ত্রকচর শেমগৎ শাগৎপদা মতেং পাংখি৷ হায়রিবা মতম অসিগী মনুংদা ২০২০গী মার্চ থাদা লৈরম্লিবা আইসোলেসন ফমুং অদুদগী ২২রক হেন্না অমসুং আই.সি.য়ু. ফমুং ১৪রক হেন্না শেমগৎ শাগৎখি৷ অসিদা নত্তনা হায়রিবা মতম অসিদা কোবিদ তেস্ত তৌনবা লেবোরেতরীগী কেপাসিতী অদুসু হান্না লৈরম্লিবা অদুগী ১০রক কুম্না মান্ননা হেঙ্গৎহনখি৷ অদুগা অমরোমদা হায়রিবা মতম অসিদা লৈবাক অসিনা শেমজ শাজবা অফবা পি.পি.ই. অমসুং এন.৯৫ মাক্সশিং লৈরমদে অদুবু হৌজিক্তি ঐখোয়না হায়রিবা পোৎশিং অসি মরাং কাইনা অমসুং ক্বালিতী লৈনা শাজদুনা মপান লৈবাক্তা থাদোকপা ঙমলে৷ অসিগুম্না লাকদাউন অসি তৌবা হৌরকপা মতমদা, লৈবাক অসিনা শেমজ শাজবা ভেন্তিলেতরশিংগী মশিংসু অশুক্কী মতিক য়ামলমদে, হায়রিবা কেপাসিতী অসিনা হিরম অসিগী মতাংদা মীপাল তাংদনা মশানা শাজবা ঙম্নবগী তঞ্জা অদু পীখি৷
হায়রিবা মতম অসিগী মনুংদা তোঙান তোঙানবা শিফাইশিং, তোঙান তোঙানবা সেক্তরশিংদা লৈরিবা ভোলুন্তিয়রশিং অমসুং কোবিদকা মরী লৈনবা থবকশিংগী দিপার্তমেন্তশিং অমসুং তঙাই ফদনা মেদিকেল সর্ভিস তৌরিবশিং অসিবু দি.ও.পি.তি.না এম.ও.ঐচ.এফ.দবল্যু, আইগোতকী ওনলাইন ৱেবসাইত(https://igot.gov.in/igot/)কী খুৎথাংদা রিসোর্সশিং ফংহন্দুনা ত্রেন তৌখি৷
ভারততা লাইনা লাইচৎ শন্দোরকপা অসি লোকদাইন তৌখিবা অসিনা কেস লাখ ১৪-২৯ ঙাকথোকপা ঙমলে অমসুং মীওই লিশিং ৩৭-৭৮রোম শিগদবদগী কনবা ঙমখি৷
হায়রিবা ৱারোল অসি রাজ্যগী(হকশেল অমসুং য়াইফ য়ুম্বাল)গী মন্ত্রী শ্রী অশৱিনি চৌবেহনা ঙসি লোক সভাদা অইবা চেরোল অমা ইদুনা পীশিনখি৷
*****
(Release ID: 1656399)
Visitor Counter : 106


text:
জিলা ই পাও লোইশঙ
ৱাহৌদোক
ডাইরেক্তোরেৎ ওফ ইনফোর্মেসন এন্দ পব্লিক রিলেসন্স গী পব্লিসিতি য়ুনিট মঙা চুড়াচান্দপুর য়াওনা চীংগী ডিষ্ট্রিক্ট মঙাগী হেড ক্বার্টরশিং ১৯৭৫দা হাংদোকখ্রে। ডিষ্ট্রিক্ট পব্লিসিতি লোয়শঙগী য়ুনিট অসি ১৯৭৮দা ডিষ্ট্রিক্ট ইনফোর্মেসন লোয়শঙ ওইনা হাংদোক্তুনা ডিষ্ট্রিক্ট ইনফোর্মেসন ওফিসর হাপতুনা চাউথোকহনখ্রে। ডিষ্ট্রিক্ট হেড ক্বার্টর, তুইবোঙদা, ডি আই ও, চুড়াচান্দপুরগী লোয়শঙ অমা পি দব্লিউ ডিনা ডিপার্টমেন্ট ডিপোজিট ৱার্ক ওইনা কা অহুমগী বিল্দিং অমা ২০০৮-০৯ শারে। মসি হৌজিক হৌজিক ডিষ্ট্রিক্ট ইনফোর্মেসন ওফিসরগী লোয়শঙ ওইনা শীজিন্নরি।
থৌদাংশিং
প্রেস রিলিজ
ডিষ্ট্রিক্ট এডমিনিসত্রেসন লোয়শঙ চুড়াচান্দপুরগী ডিষ্ট্রিক্ট ইনফোর্মেসন লোয়শঙ চুড়াচান্দপুরনা ডিষ্ট্রিক্ট অসিনা তৌরিবা থবকশিং অমসুং কান্নবা পীবশিং অদু মেডিয়াশিংগী খূত্থাংদা ফোঙদোকই। অমরোমদা ডিষ্ট্রিক্ট অসিগী মীশিংনা হংলকপা মতমদা লোয়শঙ অসিনা ষ্টেট লৈঙাক্কী খ্বাইদগী নৌবা পাউশিং ফংহল্লি।
চুড়াচান্দপুর রিপোর্টর
রিপব্লিক ডে অমসুং ইন্দিপেন্দেস ডেগী থৌরম পাঙথোকপা নুমিত্তা ডিষ্ট্রিক্ট ইনফোর্মেসন লোয়শঙনা ফোঙবা চেফোঙ ‘চুড়াচান্দপুর রিপোর্টর’দা ডিষ্ট্রিক্ট অসিগী লোয়শঙশিংনা লৌবা থৌদাংশিং অমসুং কান্নবা পীবশিং ফোঙদোকই।
মল্টি মেডিয়া কেমপেন
লৈঙাক্কী ওইনা পাঙথোকপা থবক থৌরমশিং উৎপা মল্টি মেডিয়া কেমপেন অমসুং কান্নবা পীবশিং উৎপা ফোতো একজিবিসন পাঙথোক্তুনা চীংগী মীওইশিংবু মখল মখা কয়াগী কান্নরবা প্রোগ্রাম অমসুং স্কিমগী মরমদা খঙহল্লী। তৌইগুম্বসুং কেমপেন অসি চহী খরগী মমাঙদগী শেল থুমগী ফিভম ফৎতবনা পাঙথোকপা ঙমদরে ।
লিয়াজন অমসুং ত্রেনিং
লিয়াজন তৌবগী মথক্তা লোয়শঙ অসিনা মরু ওইবা ত্রেনিং কয়া ডিষ্ট্রিক্ট অসিগী পাউমীশিংদা তাংকক নাইনা পী। নুমীৎ তরেৎনিগী ওইবা বেসিক কোর্স অমা মনিপুর হিলস জর্নেলিষ্ট য়ুনিয়নগা লোইননা কুমজা ২০১৭কী মে ১২দগী মে ১৯ ফাওবা লমকা প্রেস ক্লব, চুড়াচান্দপুরদা নিউজ রিপোর্টিংগী মরমদা পাঙথোকখি। মেডিয়া অমসুং কম্ম্যুনেল হারমোনি হায়বা নোংমগী ওইবা সেমিনার অমসু ইডিটর্স গিল্দ, মনিপুর অমসুং মনিপুর হিলস জর্নেলিষ্ট য়ুনিয়নগা খূৎশম্নদুনা কুমজা ২০১৭কী মে ৬তা লমকা প্রেস ক্লবতা পাঙথোকখি।
এক্সন প্লান
ডিষ্ট্রিক্ট ইনফোর্মেসন লোয়শঙ অসি তোখাইবা বজেৎ হাপ্তনা চলাইবনি। ইন্টর্নেটকী খূদোংচাবসু মফম অসিদা লৈতে। অদুনা লোয়শঙ অসিগী মতীক চাবা ষ্টাফ গাড়ী অমসুং খূৎলাইশিং লৈরবা মতমদা লৈঙাক্কী ওইবা থৌরম কয়া মেডিয়া কোভরেজ পীননবা শেম শারি।


text:
নমস্কার!
মন্ত্রী মন্দলদা লৈরিবা ঐহাক্কী মরুপ, রাজ্য সরকারগী মীহুৎ, সিভিল ওর্গনাইজেসনশিংগা মরী লৈনবা মরুপ্লোই, মরু ওইনা অৱাং নোংপোক্কী অরাপ্পা মফমশিংদা লৈরিবা মরুপশিং!
ইচিল ইনাওশিং,
বজেৎকী মতুংদা বজেত্তা লাউথোকখিবশিংবু থবক্তা ওন্থোক্নবা ঙসি, অদোম স্তেকহোলদর খুদিংনা খন্ন-নৈনরিবা অসি য়াম্না মশক থোকপনি। মসি ঐখোয়গী সরকারগী পোলিসী অমসুং থবক ওইনা পাংথোক্লিবা সবকা সাথ, সবকা বিকাস, সবকা বিশ্বাস অমসুং সবকা প্রয়াসকী অসিগী মহৈনি। ঙসিগী থীম অমা ওইরিবা – “নাগ্রিক অমত্তবু হুন্দোক্তুনা থম্লমদবা” অসিসু হায়রিবা অসিদগী থোক্লকপনি। নীংতম্বগী অমৃতকী মতমগীদমক্তা ঐখোয়না লৌরিবা ৱারেপ অসি মীয়াম পুন্না হোৎনমিন্নবা মতুংদতা ফংবা ঙমগনি। মরম অদুনা, হৌখিবা চহিশিংদা ঐখোয়না লৈবাক্কী মীয়াম খুদিংগী মপাঙ্গল হাপ্নবা লেপ্তনা হোৎনদুনা লাক্লিবনি। লৈবাক্কী খুঙ্গংগী লাইরবশিংগী পক্কা য়ুম, অমাংশঙ, গ্যাস, মৈ, ঈশিং, শোরোক্কুম্বা তঙাই ফদবা পোৎলমশিং পীবা হায়বসি ঐখোয়গী স্কিমশিংগী পান্দম্নি। লৈবাক্না হীরম অসিদা মায় পাকপা কয়াসু ফংখ্রবনি। অদুগা হৌজিক্কী মতমসিনা স্কিমশিং অসিবু পাক্তক্ননা সেচ্যুরেসন তৌহনবা অমসুং ১০০%গী চাংদা মায় পাকপা ফংহনবনি। মসিগীদমক্তা ঐখোয়না অনৌবা থৌরাং কয়া য়াৎপগী তঙাই ফদে। মোনিতরিং তৌদুনা, একাউন্তেবল ওইহন্দুনা, তেক্নোলোজী নীংথিজনা শিজিন্নদুনা ঐখোয়না থৌওংশিং অসি পাংথোক্কদবনি। অনৌবা খুদোঙচাবা কয়া শেম্বা তাবনি। ঐখোয়গী পাঙ্গল খুদিংমক থাদগদবনি।
মরুপশিং,
হন্দক্কী বজেৎ অসিদা হায়রিবা স্কিমশিং অসিবু সেচ্যুরেত তৌনবগীদমক্তা সরকারগী মাইকৈদগী মশক নাইবা রোদমেপ অমা শেম্লবনি। বজেৎ অসিদা পি.এম. অৱস য়োজনা, গ্রামিন শরক য়োজনা, জল জীবন মিসন, অৱাং নোংপোক্কী কন্নেক্তিবিতী, খুঙ্গংশিংগী ব্রোদবেন্দ কন্নেক্তিবিতীগুম্বা য়োজনা খুদিংগী মশক থোকপা খুদোংচাবা কয়া য়াওরি। হায়রিবশিং অসি খুঙ্গংগী মফমশিং, অৱাং নোংপোক্কী ঙমখৈগী লমদমশিং অমসুং এস্পিরেস্নেল দিস্ত্রিক্তশিংগী খুদোংচাবশিংবু সেচ্যুরেত তৌবগী মাইকৈদা হোৎনবগী শরুক অমনি। বজেৎ অসিদা ভাইব্রেন্ত ভিলেজ প্রোগ্রাম লাউথোকখ্রে, মসিনা ঐখোয়গী তোখাই তারবা খুঙ্গংশিংগী চাউখৎপদা তেংবাংবগী মরু ওইবা থৌওং অমনি। প্রধান মন্ত্রীনা অৱাং নোংপোক চাউখৎহন্নবা খোঙথাং কয়া পায়খৎলিবশিং অসিনা, হায়বদি, পি.এম. দিভাইন নোর্থ ইস্তকী ওইনা অকক্নবা মতমগী মনুংদা ১০০%গী চাংদা চাউখৎপা পুরকপদা মশক থোক্না তেংবাংগনি।
মরুপশিং,
খুঙ্গং চাউখৎপগীদমক্তা মফমশিং অসিগী য়ুম অমসুং লমগী পনখৈ মতিক চানা খায়বগী য়াম্না মরু ওইবা লৈ। স্বমিত্বা য়োজনানা মফমসিদা য়াম্না তেংবাংগনি। মসিগী মখাদা, হৌজিক্কী ওইনা, প্রোপর্তী কার্দ লাখ ৪০দগী হেনবা পীথোকখ্রে। লেন্দ রেকোর্দ রেজিস্তর তৌনবগীদমক্তা লৈবাক্কী ওইবা পথাপ অমা অমসুং তোপ-তোপ্পা লেন্দ আইদেন্তিফিকেসন পিন অসিনা য়াম্না চাউবা খোঙথাং অমা ওইগনি। রেভেন্যু দিপার্তমেন্তশিংদা মীচম মীয়াম্না চত্থোক চৎশিন য়াম্না তৌহন্দনবা ঐখোয়না হোৎনগদবনি। লেন্দ রেকোর্দ দিজিতাইজেসন তৌবা অমসুং দিমার্কেসন তৌবগী থৌওংবু মতমগা চুনবা তেক্নোলোজী শিজিন্নদুনা পাংথোকপগী ঙসিদি মথৌ তারে। করিগুম্বা রাজ্যশিংনা অকক্নবা মতমগী মনুংদা হায়রিবা থৌওংশিং পায়খৎলবদি, খুঙ্গং চাউখৎপগী খোঙজেল হেন্না থুজিনগনি অমসুং খুঙ্গংশিংদা কারবারগী থৌওংশিং হেন্না লায়হনবদা তেংবাংগনি হায়বগী ঐহাক্না থাজৈ। তোঙান-তোঙানবা স্কিমশিংগী ১০০%গী চাংদা পান্দম ফংনবগীদমক্তা ঐখোয়না অনৌবা তেক্নোলোজীদা মিৎয়েং চঙবা তাবনি, মতৌ অসুম্না ঐখোয়না প্রোজেক্তশিংগসু মরী লৈনবা ঙমগনি অমসুং ক্বালিতীসু লৈহনবা ঙমগনি।
মরুপশিং,
হন্দক্কী চহিগী বজেৎ অসিদা পি.এম. অৱস য়োজনাগীদমক্তা লুপা করোর লিশিং ৪৮গী শেনফম কায়থখ্রবনি। হন্দক্কী চহিদা য়ুম লাখ ৮০ শাবগী পান্দম লৈরিবা অসিবুসু লেপখ্রবা মতমগী মনুংদা পায়খৎপা ঙম্নবা ঐখোয়না খোঙজেল থুনা থবক পায়খৎপা তাবনি। লৈবাক্কী শহর ৬তা এফোর্দেবল হাউজিংগী অনৌবা তেক্নোলোজী শিজিন্নদুনা লাইৎ হাউস প্রোজেক্ত ৬তা থবক পায়খৎলিবসি অদোম্নসু খঙলম্লগনি। অসিগুম্বা তেক্নোলোজী অসিবু খুঙ্গংশিংদা মতৌ করম্না শিজিন্নগনি, ঐখোয়গী ইকোসীস্তেমগী জোনশিংদা পাংথোক্লিবা কন্সত্রক্সন্দা ঐখোয়না অনৌবা তেক্নোলোজী মতৌ করম্না শিজিন্নবা য়াগনি হায়বসিগী মতাংদা ঐখোয়না কুপ্না খন্ন-নৈনবগী মথৌ তারি। খুঙ্গং, চিংগী লম, অৱাং নোংপোক লমদমগী শোরোকশিং মেন্তেনেন্স তৌবসিসু য়াম্না চাউনা শিংনবা অমনি। মফমশিংগী জিওগ্রাফীগী ফিভমগী মতুং ইন্না মতম কুইনা চৎনবগীদমক্তা করম্বা মেতরিএল শিজিন্নগদগে মশক খঙদোকপা হায়বসিগী ৱারোইশিন পুরকপসু য়াম্না মরু ওইরি।
মরুপশিং,
জল জীবন মিসনগী মখাদা চাউরাক্না কনেক্সন করোর ৪ পীনবা ঐখোয়না পান্দম থম্লি। পান্দমশিং অসিবু ফংনবা ঐখোয়না হান্নদগী হেন্না হোৎনবগী মথৌ তারি। হৌজিক থারিবা পাইপ্লাইন, মদুদা ঈশিং চেল্লিবা অসিগী ক্বালিতীদা অহেনবা মিৎয়েং চঙনবা ঐহাক্না রাজ্য সরকারশিংগী মফমদা খঙহল্লি। খুঙ্গংগী থাক্তা অসিগুম্বা মপু ওইবগী ৱাখল্লোন লাকহনবা, ৱাতর গবর্নেন্সতা অহেনবা মিৎয়েং চঙবা হায়বসিসু য়োজনা অসিগী পান্দম্নি। ৱারোলশিং অসিবু খন্নরবা তুংদা, ঐখোয়না ২০২৪ ফাওবগী মনুংদা য়ুম্থোং খুদিংদা তোতি ঈশিং য়ৌহনগদবনি।
মরুপশিং,
খুঙ্গংগী দিজিতেল কন্নেক্তিবিতী হায়বসি ঐখোয়গী অপাম্বখক ওইদ্রে, তঙাইফদবা ওইরে। ব্রোদবেন্দ কন্নেক্তিবিতীনা খুঙ্গংশিংদা নুংঙাইহনবতা নত্তনা, মসিনা স্কিল লৈবা নহাশিংগী পুল অমা শেমগৎপদসু ঐখোয়দা মতেং পাংগনি। ব্রোদবেন্দ কন্নেক্তিবিতীগী তেংবাংদগী খুঙ্গংশিংদা সর্ভিস সেক্তর হৌদোক্লকপা মতমদা, লৈবাক্কী মপাঙ্গল য়াম্না হাপকৎলক্কনি। করিগুম্বা ওপ্তিকেল ফাইবরগী থবক্তা খুদোংচাদবা কয়া থেংনরবদি, ঐখোয়না মদু মশক খঙদোক্তুনা ৱারোইশিন পুথোকপদা ঐখোয়না মিৎয়েং চঙবা তাই। মসিনা য়ৌখ্রবা খুঙ্গংশিংগী ওইনদি, মফমদুদা ক্বালিতী অমসুং মদুবু নীংথিজনা শিজিন্নবগী মতাংদা ঐখোয়না ৱারোল কয়া তাকপা তাবনি। পোস্ত ওফিস ১০০%পু কোর বেঙ্কিং সীস্তেমগী মনুং চলহনবগী থবক অসিসু য়াম্না মরু ওইবনি। জন ধন য়োজনাগী খুত্থাংদা ঐখোয়না ফাইনেন্সিএল ইনক্লুজন লাকহন্নবা থবক হৌদোক্লিবা অসিনা মখোয়শিংবু সেচ্যুরেসনগী থাক য়ৌহনবদা য়াম্না তেংবাংগনি।
মরুপশিং,
খুঙ্গংগী শেন্মিৎলোনগী খ্বাইদগী মরু ওইবা পাঙ্গলদি ঐখোয়গী নুপীশিংগী মথৌনা অমসুং মপাঙ্গলনি। ফাইনেন্সিএল ইনক্লুজন্না মখোয়দা ইমুংগী শেল-থুমগী ৱারেপ লৌবগী মনুং চলহনবদা য়াম্না তেংবাংলি। মখোয়না সেল্ফ হেল্প গ্রুপকী খুত্থাংদা হায়রিবা থৌওং অসিদা শরুক য়াবগী চাং হেনগৎলি। খুঙ্গংগী লমদমশিংদা স্তার্ত-অপ মশিং য়াম্না লৈরক্নবা ঐখোয়না করি তৌগদগে হায়বগী মতাংদা হোৎনবগী মথৌ তারি।
মরুপশিং,
হন্দক্কী বজেৎ অসিদা লাউথোকখিবশিংবু মতমগী মনুংদা ঐখোয়না মতৌ করম্না পাংথোক্কদগে হায়বগী মতাংদা মন্ত্রালয়, স্তেকহোলদর খুদিংবু অমত্তা ওইনা করম্না পুন্সিনগনি হায়বগী মতাংদা ৱেবিনার অসিদা মমুৎ তানা খন্নরি। ‘নাগ্রিক অমত্তবু তুংদা হুন্দোক্তবা’ হায়বগী পান্দম অসি অসিগুম্বা হোৎনবগী থৌওংদগী ফংবা ঙমগনি হায়না ঐহাক্না থাজৈ।
অসিগুম্বা সম্মিৎ পাংথোকপা অসিদা ঐহাক্না সরকারগী মাইকৈদগী থোইদোক্না ঙাংবা পামদে হায়না হায়জনীংই। ঐখোয়না অদোমগী মফমদগী তাজনীংই, অদোম্না থেংনরকপশিং খঙনীংই। ঐহাক্না মতম শাংনদগী রাজ্যগী মুখ্য মন্ত্রী ওইদুনা লাকখি, মদুনা মসি ঐখোয়গী হৈনবী নত্তে। নোংমনা, এগ্রিকলচরগী মীওইশিংগা উন্নগনি, নোংমনা ইরিগেসনগী মীওইগা উন্নগনি, অতোপ্পা নুমিত্তনা হকশেলগী মীওইগা উন্নগনি, এজুকেসনগী মীওইশিংগসু উন্নগনি অদুগা অমহা অমগগী মরক্তসু করিমত্তা খঙনরোই। মখোয়না মফম অমত্তদা পুন্না ফম্মিন্নদুনা হীরমশিংগী মতাংদা খন্নদুনা, থৌওং পুন্সিল্লবদি হেন্না কান্নবা ফংগনি।
মরুপশিং,
রাজ্য সরকার, কেন্দ্র সরকার, লোকেলগী লুপশিংনা অমত্তা ওইনা পুন্দুনা ঐখোয়গী বিভাগশিংদা লৈরিবা সাইলোশিংবু মুত্থৎপা য়াগনি। ঐখোয়না করিগুম্বা অসিগুম্বা থবক অসিবু পাংথোক্কে হায়না লেপ্লবদি, কান্নবা মহৈ কয়া অমা ফংগনি হায়বসি ঐহাক্কী অচেৎপা থাজবনি। নীংতম্বগী ৭৫শুবা চহি অসিদা ঐখোয়না লৈবাক্কীদমক্তা করিগুম্বা খরা পীফম থোকই, মসিগী ৱাখল্লোন অসিগা লোয়ননা ঐখোয়না থবক তৌগদবনি। ঙসি নুমিৎ চুপ্পা অমা ঐখোয়না খন্ন-নৈনগনি, বজেৎনা খুঙ্গং চাউখৎপদা করি শাফু পীদুনা করম্বা অহোংবা পুর্ক্কনি হায়বা খন্নগনি। শেল অমসুং রিসোর্স খুদিংমকপু নীংথিনা শিজিন্নদুনা মসিগী খ্বাইদগী ফবা কান্নবা করম্না লৌসিগে হায়বা ঐখোয়না খন্নগনি। মসি ঐখোয়না করম্না পাংথোক্কনি হায়বা ঐখোয়না নীংথিজনা খঙলবদি, লৈবাক্কী মীওই অমত্তা তুংদা থনম্লোই হায়বা ঐখোয়না উগনি। ঐখোয়গী অপাম্বা লোইনমক ফংগনি। ঐহাক্না অদোম্বু অমুক্কা হন্না থাগৎচরি।
মীয়াম্বু অমুক্কা হন্না হন্না থাগৎচরি।


text:
ঙাকশেল মন্ত্রালয়
দি.আর.দি.ও.না পি.এম. কেয়র ফন্দগী মখাদা থা অহুমগী মনুংদা মেদিকেল ওক্সীজেন প্লান্ত ৫০০ শারগনি
Posted On:
28 APR 2021 1:05PM by PIB Imphal
দি.ই.বি.ই.এল.না শাবা এল.সি.এ., তেজাস্তা শিজিন্নরিবা ওনবোর্দ ওক্সীজেন জেনেরেসন হায়রিবা দি.আর.দি.ও.না শাখিবা মেদিকেল ওক্সীজেন প্লান্ত (এম.ও.পি.) তেক্নোলোজীনা হৌজিক কোবিদ-১৯গী অনাবশিংনা ওক্সীজেন ৱাৎপগী খুদোংচাদবা থেংনরিবা অসিবু মাইয়োক্নরগনি। ওক্সীজেন প্লান্ত অসিবু মিনিৎ অমদা লিতর ১০০০ (এল.পি.এম.) পুথোকপা ঙম্নবা মওংদা শাবনি। পথাপ অসিনা এল.পি.এম. ৫গী পুথোকপগী চাংদা অমসুং নোংমদা সিলিন্দর ১৯৫ থলহন্দুনা অনাবা ১৯০দা তেংবাংনবা ঙমগনি। তেক্নোলোজী অসি বেঙ্গালুরুগী এম./এস. তাতা এদভান্সদ সীস্তেম লিমিতেদ অমসুং কোইম্বাতোরগী এম./এস. ত্রাইদেন্ত ন্যুমেতিক্স প্রাইভেৎ লিমিতেদতা শিন্নখ্রে অমসুং মখোয়না লৈবাক শিনবা থুংবগী হোস্পিতালশিংদা থম্নবগীদমক্তা প্লান্ত ৩৮০ পুথোক্কনি। সি.এস.আই.আর.গী মখাদা লৈবা দেহরাদুনগী ইন্দিয়ন ইন্সতিত্যুৎ ওফ পেত্রোলিয়মগা থবক তৌমিন্নবা ইন্দস্ত্রীশিংনা এল.পি.এম. কেপাসিতী ৫০০ লৈবা প্লান্ত ১২০ পুথোক্কনি।
ওক্সীজেন হায়বসি কোবিদ-১৯গী অনাবশিং লাইয়েংনবা হেল্থ কেয়র সেন্তর অমসুং হোস্পিতালশিংদা য়াম্না মরু ওইবা ক্লিনিকেল গ্যাস অমনি। মেদিকেল ওক্সীজেন প্লান্ত (এম.ও.পি.) তেক্নোলোজীনা হোস্পিতালগী ফমুংশিংদা হকথেংননা পীবা য়াবা নত্ত্রগা মেদিকেল ওক্সীজেন সিলিন্দরশিংদা হাপ্পা য়াবা ৯৩±৩%গী অকুংবগী চাংগী ওক্সীজেন পুথোকপা ঙম্মি। মসিনা প্রেসর স্বিং এদজোর্পসন (পি.এস.এ.)গী থৌওং অমসুং মোলীক্যুলর সিভ (জিওলাইৎ) তেক্নোলোজী শিজিন্নদুনা এৎমোস্ফ্যারিক এয়রদগী হকথেংননা ওক্সীজেন পুথোকপা ঙম্মি।
এম.ও.পি. তেক্নোলোজীনা কোরোনাগী ইরাং মরক অসিদা শহর অমসুং খুঙ্গংগী মফমশিংদা লৈরিবা হোস্পিতালশিংদা ওক্সীজেন পীবদা তেংবাংগনি। হোস্পিতালশিংনা অতোপ্পা মফমদগী ওক্সীজেন লৌবগী মহুত্তা, প্লান্ত অসিগী মতেংদগী, মখোয়গী মফমদা শেল য়াম্না চঙদনা ওক্সীজেন পুথোকপা ঙম্লগনি।
হোস্পিতালশিংদা প্লান্ত অসি থম্বনা, মরু ওইনা, মনুং হঞ্জিনবা অমসুং অৱাংবা লমদমদা লৈবা হোস্পিতালশিংনা ওক্সীজেন সিলিন্দর মরাং কাইদবগী খুদোংচাদবা কয়া থেংনবগী অৱাবা কয়াগী ৱারোইশিন পুরকপদা তেংবাংগনি। প্লান্ত অসিনা আই.এস.ও. ১০০৮, য়ুরোপিয়ন, য়ু.এস. অমসুং ভারতকী ফার্মাকোপিয়ানচিংবা মালেমগী থাক কয়া অমা ইল্লি। দিল্লী/এন.আই.আর.গী মফমশিংদা প্লান্ত ৫ খিন্ননবা মফম শেম্বা-শাবগী থবকসু হৌখ্রে।
দি.আর.দি.ও.না থা অমদা প্লান্ত ১২৫ পুথোকপগী পান্দম থমদুনা পি.এম. কেয়র ফন্দগী মখাদা বেঙ্গালুরুগী এম./এস. তাতা এদভান্সদ সীস্তেম লিমিতেদতা প্লান্ত মশিং ৩৩২ অমসুং কোইম্বাতোরগী এম./এস. ত্রাইদেন্ত ন্যুমেতিক্স প্রাইভেৎ লিমিতেদতা ৪৮গী সপ্লাই ওর্দর পীদুনা মেদিকেল ওক্সীজেন প্লান্ত ৩৮০ শেম-শাবগী থবক হৌখ্রে। মসিগা লোয়ননা, থা অহুমগী মনুংদা মেদিকেল ওক্সীজেন প্লান্ত ৫০০ খিনবা ঙমগনি হায়বগী পান্দমসু থম্লি।
ঙাকশেল মন্ত্রী, শ্রী রাজনাথ সিংহনা হৌজিক্কী ইরাং অসিবু মাইথীবা পীবদা য়াম্না তেংবাংগদবা অমসুং কোবিদ-১৯গী অনাবশিংদা য়াম্না তঙাই ফদবা ওক্সীজেন পীনবা এম.ও.পি. তেক্নোলোজী শিজিন্নবগীদমক্তা দি.আর.দি.ও.বু থাগৎখি। দিফেন্স আর. অমসুং দি. বিভাগকী সেক্রেতরী, দি.আর.দি.ও.গী চেয়রমেন, দাঃ জি. সতীশ রেদ্দীনা হোস্পিতাল অমসুং অতোপ্পা হকশেলগী এজেন্সীশিংনা তেক্নোলোজী শিজিন্নবদা দি.আর.দি.ও.না ঙাক্লৌ পীগনি হায়বগী থাজবা পীখি।
***
(Release ID: 1714614)
Visitor Counter : 110


text:
ডিস্ট্রিক্টকী মরমদা
তেঙনৌপল দিস্ত্রিক অসি মনিপুর, ইনধিযা দা অনৌবা দিস্ত্রিক অমনি। এক্সত্রা ওরদিনরি মনিপুর গেজেৎ নোটিফিকেশন নঃ ৪০৮ ডিসেম্বর, ২০১৬ গী মখাদা অনৌবা ৭ দিস্ত্রিক মনুংদা দিস্ত্রিক অসি চান্দেল দিস্ত্রিক তগী অনি থোকনা খাইদোকখি।
দিস্ত্রিক অসি ১৬ ফুল ফ্লেজেৎ দিস্ত্রিক কি মনুং চল্লি। দিস্ত্রিক হেদকুয়াতর অসি তেঙনৌপল দা লৈ (24.328°N 93.986° ECoordinates: 24.328°N 93.986°E)
সব দিভিজনঃ মোরেহ,মচি অমসুং তেঙনৌপল অসি তেঙনৌপল দিস্ত্রিক তা চল্লি।
দিস্ত্রিক অসিদা মিওই লিশিং ৫৯ মুক্কি ইমুং লৈ, মদুগী মনুংদা লিশিং ৩০ (৫১%) মুক্তি নুপা নি আদুগা লিশিং ২৯ (৪৯%) মুক্তি নুপি নি। অপুনবগি ১৫% দি জেনেরেল কাস্তে, ১% দি সেদুল কাস্তে অমসুং ৮৪% দি সেদুল ট্রইব নি। অঙাং (চহি ৬ কি মখা) অসি ১২%, মদুগি মনুংদা ৫২% দি নুপা মচা অমসুং ৪৮% না নুপি মচানি। ইমুং লিশিং ১২ মুকনা খুন্দাবা অসি ইমুং অমদা মিওই ৫ মুক্কি চাংদা লৈ।
অয়াম্বানা ৭১% (লিশিং ৪২ রোম) রুরেল অমসুং ২৯% (লিশিং ১৭ রোম) অরভণ গী জগা তেঙনৌপল দিস্ত্রিক তা লৈ।


text:
শেল-থুম মন্ত্রালয়
ওনলাইন স্কুলিংনা কোবিদ-১৯ লায়চৎ মনুংদা অচৌবা লম্বী অমা ওইখ্রে: ২০২০-২১গী ইকোনোমিক সর্ভে
ইন্দিয়াগী খুঙ্গংশিংদা স্কুল ছাত্রশিংনা শ্মার্তফোন শিজিন্নবগী চাং অসি ২০১৮দা ৩৬.৫%দগী ২০২০দা ৬১.৮% হেনগৎখি
Posted On:
29 JAN 2021 3:43PM by PIB Imphal
ফাইনান্স অমসুং কোর্পোরেত এফিয়র্সকী য়ুনিয়ন মিনিস্তর শ্রীমতি নির্মালা সিথারমন্না ঙসি পার্লিয়ামেন্ততা পুথোকপা ২০২০-২১গী ইকোনোমিক সর্ভেদা হায়রি মদুদি ওনলাইন স্কুলিংনা কোবিদ-১৯ লায়চৎ মনুংদা অচৌবা লম্বী অমা ওইরি। ২০২০গী ওক্তোবরদা ফোংবা সর্ভে, এন্নুএল স্তেতস ওপ এজুকেসন রিপোর্ত (এ.এস.ই.আর.) ২০২০ ৱেব-১ (রুরেল)দা হায়রি মদুদি সরকারগী অমসুং লনাইগা ওইবা স্কুলগী অঙাংশিংনা শ্মার্তফোন শিজিন্নবগী চাং অসি ২০১৮দা ৩৬.৫%দগী ২০২০দা ৬১.৮% হেনগৎখি। সর্ভে অসিনা হায়রি মদুদি মসি ফজনা শিজিন্নরবদি, খুঙ্গং অমসুং শহর, নুপা অমসুং নুপী, চহি অমসুং ইনকম খেন্নবা লৈতনা মহৈ তম্বগী খেন্নবা লৈবা অসি হন্থরগনি।
কোবিদ-১৯ লায়চৎ অসিগী মনুংদা মহৈ তম্বা লাইথোক্নবা, সরকারনা অঙাংশিংদা মহৈ তম্বা ফংহন্নবা খোঙথাং কয়া অমা লৌখৎলি। য়াম্না মরুওইবা অমনা পি.এম. ই.বিদ্যা অসি খুমাং চাওশিনবা খোঙথাং অমা হায়বদি দিজিতেল/ওনলাইন/ওন-এয়র এজুকেসন অসিনা মখল কয়া অমা য়াহনবা অমসুং ছাত্র অমসুং ওজাদা চপ মান্নবা এজুকেসন পীবা অসিনি। চাওরাক্না কোর্স ৯২ অমা হৌখ্রে অমসুং ছাত্র করোর ১.৫ অমনা স্বায়ম এম.ও.ও.সি.গী মখাদা হায়রিবা অসি এন.আি.ও.এস.তা মরী লৈনবা কোর্স ওইরি। কোবিদ-১৯গী চৈথেং অসি খর হন্থনবা, স্তেত/য়ুতি.শিংদা ওনলাইন ওইনা দিজিতেলদগী মহৈ তম্নবা লুপা করোর ৮১৮.১৭ পীখি অমসুং লুপা করোর ২৬৭.৮৬ অমনা সামাগ্রা শিক্সা স্কীমগী মখাদা ওনলাইন ওইনা ওজাশিং ত্রেনিং তৌনবা পীখি। দিজিতেল এজুকেসনন্দা প্রগ্যাতা লমজিং লমতাক অসি শেগৎতুনা পান্দম থম্লিব অসি স্কুল লোন্দুনা য়ুমদা লৈরিবা ছাত্রশিংদা ওনলাইন/দিজিতেল এজুকেসন পীনবনি। মানোদর্পন খোঙথাং অসিনা ৱাখলগী ওইবা মতেং পীনবা আত্মানির্ভর ভারত আভিয়ান অসিদা য়াওরি।
২০২০-২১গী ইকোনোমিক সর্ভেদা উবা ফংলে মদুদি ইন্দিয়া অসি মথংগী দিকেৎতা মালেমগী ওইনা নহারোলনা মীশিং খ্বায়দগী ৱাংবা ওইগনি হায়রি। মরম অদুনা, মখোয়দা অফবা মখলগী এজুকেসন পীবনা ঐখোয়গী লৈবাক্কী লাইবক লেপকদৌরিবনি (নেস্নেল এজুকেসন পোলিসি, ২০২০)। য়ু. – দি.আই.এস.ই. ২০১৮-১৯গী মতুং ইন্না, লাখ ৯.৭২ হেনবা সরকারগী ইলিমেন্তরি স্কুলশিংগী ইনফ্রাস্ত্রকচর মশক থোক্না ফগৎলক্লি। মসিগী মনুংদা চাদা ৯০.২ অমদি নুপীমচাগী তোইলেৎ, চাদা ৯৩.৭ অমনা নুপামচাগী তোইলেৎ, চাদা ৯৫.৯ অমনা থক্নবা ঈশিং ফংহনবা, চাদা ৮২.১ অমনা চাম্নবা (থক্নবা ঈশিং, তোইলেৎ অমসুং খুৎ-শা হাম্নবা), চাদা ৮৪.২ অমনা মেদিকেল চেক-অপ তৌনবা মচাক, চাদা ২০.৭ অমনা কম্প্যুতর অমসুং চাদা ৬৭.৪ অমনা ইলেক্ত্রিক্সিতি কন্নেক্সন অমসুং ৭৪.২ অমনা অতৈ চংগদবশিং।
সর্ভে অসিনা হায়রি মদুদি ইন্দিয়া অসি ইলিমেন্তরি থাক্তা লিতরেসিগী চাং অসি চাদা ৯৬ ওইরি। নেস্নেল সেম্পল সর্ভে (এন.এস.এস.)কী মতুং ইন্না লিতরেসিগী চাং অসি চহি ৭ অমসু মথক্তা ইন্দিয়া পুম্বা চাদা ৭৭.৭ ওইরি। নুপীগী লিতরেসিগী চাং অসিনা লৈবাক্কী অসিদগী নেম্লি মসি এস.সি., এস.তি., ও.বি.সি., মসি ধর্ম্মগী ওইবা কাংবু হিন্দু অমসুং ইজলাম য়াওননি।
সরকারগী স্কুলশিং অমসুং লোইশঙশিং অসিদা পুবা ঙম্বা অমসুং তান্নবা ঙম্বা ওইদুনা অফবা মহৈ তম্বা ঙম্নবা সরকারনা নেস্নেল এজুকেসন পোলিসি, ২০২০ অমা হান্না লৈরম্বা চহি ৩৪ লিরবা নেস্নেল এজুকেসন পোলিসি, ১৯৮৬ অসিদগী শিনখ্রে। অনৌবা পোলিসি অসিনা পান্দম থম্লিবা অসি লৈবাক অসিগী স্কুলশিং অমসুং হায়র এজুকেসন সিস্তেমশিং অসি অওনবা অমা পুরক্নবনি। পান্দম অসিনা ছাত্র পুম্বদা, মখোয়গী হৌরকফম য়েংদনা, অফবা মখলগী এজুকেসন সিস্তেম অসি অখন্নবা মিয়েং অমদা পীবা অসিনি। ২০২০-২১গী মনুংদা পীবা স্কুল এজুকেসনগী প্রোগ্রাম অমসুং স্কীম অদুদি সমাগ্রা সিক্সা, ওজাশিংগী মথৌ হেনগৎহনবা, ইনক্লুজন্দা মিয়েং থম্বা, স্পোর্তস অমসুং ফিজিকেল এজুকেসন্দা মিয়েং থম্বা অমসুং রিজনেলদা মিয়েং থম্বা অসিনি।
হৈ-শিংবা চাওখৎহনবা
২০২০-২১গী ইকোনোমিক সর্ভেদা হায়রি মদুদি চহি ১৫-৫৯ ফাওবদা লৈবা চাদা ২.৪ অমদি ভোকেসনেল/তেক্নিকেল ত্রেনিংদগী ৱার্কফোর্স ফংলি অমসুং অতোপ্পা ৮.৯ ৱাক্পোর্স অমনা ইনফোর্মেল ওইবা ত্রেনিংশিংদগী ফংলি। চাদা ৮.৯ অসিগী মনুংদা ফংলিবা ৱার্কফোর্স হায়বদি নন-ফোর্মেল ত্রেনিং ফংবা অসি থবক মনুংদা ত্রেনিং(৩.৩ পর সেন্ত), মশানা তৌজবা (২.৫ পর সেন্তঃ অমসুং চারোল-শুরোল (২.১ পর সেন্ত) অমসুং অতোপ্পা (১ পর সেন্ত)নি।
ফোর্মেল ত্রেনিং ফংলবশিং অসিগা মরক্তা অয়াম্বনা আই.তি-আই.তি.ই.এস.দা নুপী অমসুং নুপা অনিমক ওইরি, মতুংদা ইলেক্ত্রিকেল পাৱর অমসুং ইলেক্ত্রোনিক্স, মেকানিকেল ইঞ্জিনিয়রিং, স্ত্রাতেজিক মেনুফেক্তুরিং, ওতোমেতিব, ওফিস অমসুং নুপাগী মরি লৈনবা ব্যুজিনেসশিং অতোপ্পা নুপীগী ওইবা তেক্সতাইল হেন্দলুম – এপ্পারেল, ওফিস অমসুং ব্যুজিনেসকা মরী লৈনবা নুপীগী থবকশিং অসিনি।
সরকার অসিনা পোলিসি কয়া অমা হৈ-শিংবা অসি চাওখৎনবা হন্দক্তা লৌখৎলি। অপুনবা স্কিল রেগুলেতর – নেস্নেল কাউন্সিল ফোর ভোকেসনেল এজুকেসন অমসুং ত্রেনিং (এন.সি.ভি.ই.তি.) অসি চৎনখি। অহানবা ওইনা, মনা পীবা অমসুং এসেসমেন্ত বোদী অমা ২০২০গী ওক্তোবরদা খঙহনখি। প্রধান মন্ত্রী কৌশাল বিকাস য়োজনা ৩.০ অসি ২০২০-২১দা হৌদোকখি হায়রিবা অসিদা মাইগ্রেন্তশিং য়াওনা কেন্দিদেৎ লাখ ৮ পান্দম থমখি। আই.তি.আই.গী গ্রেদিং পীরিবা অসিনা মখোয়গী মগুন হেনগৎনবা অমসুং ময়েং শেংনা উনবনি।
******
(Release ID: 1693312)
Visitor Counter : 153


text:
ন্যাশনাল নিউট্রেশন মিশন থৌবাল ডিষ্ট্রিক্টপবলিশ ওন: 21/09/2018
থৌবাল ডিষ্ট্রিক্ট তা ন্যাশনাল নিউট্রেশন মিশন পাংথোকপা অন.ৱাই.কে অমসুং সি পি ও থৌবাল অাই সি দী এস পি এহ ঈ দীহেন্না
মিজলস রুবেল্লা অমশুং ভেক্সিনেসন ক্যেম্পেইন হৌদোকপাপবলিশ ওন: 13/02/2018
মিজলস রুবেল্লা অমশুং ভেক্সিনেসন ক্যেম্পেইন মার্চকী টরিখ ২৬, ২০১৮ইং নিংথৌকাবা নুমীত্তা ডিপুটি কম্মিসিনীার, হাওবম রোসিতা, আইঃএঃএস,না থৌবাল ডিষ্ট্রিক্টক্কি ওইনা খাঙবোক্তা লৈবা কেঃএমঃ ব্লুমিং ইংলিস স্কুলদা ডিষ্ট্রিক্ট অসিগী মনুংদা লৈবা রিভিন্যু সব-ডিভিজনগী সব-ডিভিজনেল ওফিসার শিংগা লোয়ননা হৌদোখ্রে, থৌরমদুদা ডিস্ট্রিক হেল্থ সোসাইটি , থৌবাল সু য়াম্না চাওনা মতেং পাংখি।হেন্না


text:
মৈস্নাম মৈরাবা লুৱাং বেদমিন্টন মশান্নদা থৱানমিচাক্কুম লংনা ঙাল্লকলিবা ইন্টরনেসনেল …
চহীসিগী ওইনা সাহিত্য একাদেমী মনা মীয়াম্না বেরীল থাঙ্গ হায়নসু খঙনরিবা মনিপুরগী শক্না…
লিসিপ্রিয়া কাঙুজম মশাগী চহী ৮ খক্তমক ওইরি। স্পেস সাইন্টিস্ট অমা ওইবা মহাক্কী অপাম্…
আসাম পাব্লিক সার্ভিস কমিসন (এ.পি.এস.সি.) না লৌবা কম্বাইন কম্পিতেতিব একজামিনেসন (সি.স…
কলা ভূষণ (ৱারী লীবা) উপাধি | মণিপুরী সাহিত্য পরিষদ, ইম্ফালনা ২০১৯ চহীগী ওইনা সাহিত…
বাশকান্দি, সেপ্তেম্বর ১৭, ২০১৮ - ইম্ফাল ৱেস্ট দিস্ট্রিক্টকী মনুং চনবদা লৈবা থরোইজ…
অৱাংথংবা পেরিসকী চাওখ্রবা মথোল মঙাগী য়ুম অমগী মমাংদা মী য়াম্না তীনবা উরম্মী। চহী ২২…
বোর্দ অফ সেকেন্দরী ইদুকেসন আসাম (সেবা) না লৌবা ঐইচ.এস.এল.সি. অমসুং হাইমাদ্রাসা পরি…
এপ্রিল ১, ২০১৮ঃ শক্নাইরবা পাউমী খেলেন থোকচোম ঙসি অয়ুক অঙনবদা লৈখিদ্রে। লৈখিদব…
অল আসাম মনিপুরী স্টুদেন্টস্ ইউনিওন (আমসু) গী ২৭শুবা চহীগী মীফম লাকলিবা মার্চকী তাং ৩১ …
Lars Andreas/WikiMedia মীৎনবু ফৎলকত্রবদি করিগুম্বা থবক অমত্তা নিংথিনা পাঙথোকপা ঙ…
লখিপুরওনলাইন নিউজ ডেস্কঃ বিজেপি অমসুং চুংশিন্নবা দোলনা ত্রিপুরা, মেঘালয়া অমসুং নাগাল…
কেন্দ্রগী শেলথুম মন্ত্রী অরুণ জেটলীনা ফেব্রুৱারী তাং ১, ২০১৮ ইরাই নুমিত্তা লোকসভাদ…
ইন্দিয়ান স্পেস রিসার্স ওর্গেনাইজেসন (ইসরো)না মশানা শাজবা স্পেস সাট্টল রিইউজেবল লোঞ্চ …


text:
নুংথিলগী পুং ২ রোম তাবদা দিস্ট্রিক্ট এদমিনিস্ট্রেসনগী মাইগৈদগী ৱারী শান্নদুনা লম্বী থীংবগী খোংজং হন্দোকখ্রবসু হোসপিতাল রোদকী মফম খরদা মীওই খরনা গারী অমসুং দুকানশিংদা অকায় অতোয় থোকহন্নবা হোৎনরকখি। বন্দ শৌগৎপশিংগী মরক্তগী কাহেনবা মীওই খরনা সরকারগী বাস, মিউনিসিপালিতিগী অমোৎ অকায় পুবা গারী, কার অমসুং অতো অমা অমাং অতা থোকহনখি। মতুংদা থৌদোকফমদা শিলচর সদরগী পুলিস অমসুং সিআরপিএফ কী কাংবু লাক্তুনা খুদক্তা ইরাং লাকশিনখিবগা লোয়ননা মীওই ৩ ফাজিনখি।
সন্ধ্যাদা নো-এন্ট্রিগী মতুংদা শিলচর সহর মনুংদা গারী অচৌবা চংবা থীংনবা পুলিসকী মাইগৈদগী চপ চাবা থবক লৌখৎপা অমসুং লম্বীগী লাইবক থীবা থৌদোক অদুদা লৈখিদ্রবা মীওই ২ গী ইমুং মনুংদা সরকারগী থবক পীবগী দাবী তৌরদুনা রাঙ্গিরখারী পোইন্টতা লম্বী থিংবগী খোংজং অদু চৎথখিবনি।
মেহেরপুরদা থোকখিবা লম্বীগী থৌদোক্কী মতুংদা অতৈ মখা তানা থোকহন্নিংদবা থৌদোক থোক্তনবা মখা তানা লাউথোকত্রিবফাওবা ওক্টোবরগী তাং ৩১ দা সিআরপিসিগী ধারা ১৪৪ কাছার জিলা শিনবা থুংনা চৎনহল্লে হায়না কাছার জিলাগী দিস্ট্রিক্ট মেজিস্ট্রেতনা লাউথোকখ্রে। মসিগী মতুং ইন্না মীয়াম তিনবা মফমদা, লম্বীনচিংবদা মীওই ৫ নত্রগা মসিদগী হেন্না তীনবা, মীয়াম তীনবা মফমদা অশোক অপন থোকহনবা য়াবা খুৎলাই পুদুনা চৎপা য়ারোই লোয়ননা দিস্ট্রিক্ট এদমিনিস্ট্রেসনগী অয়াবা য়াওদনা লাউদস্পীকর/মাইক শিজিন্নবা, প্রোসেসন চৎপদা অথীংবা থমখ্রে।
Pao sing asi ga loinana atei e-pao gi damak
Lakhipuronline android app install toubiyu CLICK HERE


text:
মীফমদা নিঙোম্বম সাবিত্রি, সুনিতা কোন্থৌজম, আর কে মালেশ্বরী, ঐইচ সত্যজিৎ, আর কে রঞ্জিত, ঐইচ অনুপ্রভা, এন সমরজিৎ, টিঐচ তোন সিং, এন বীরমনি নচিংবা মীওইশিংনা ৱা ঙাংখি। থৌরমগী মনুং চন্না মায়ফানা চঙশিল্লিবা খোংজং অসিবু মপুং ফানা শৌগৎলদুনা মনিপুরী লোনবু আসামগী এসোসিয়েত অফিসিয়েল লোন ওইহনবিউ হায়বনচিংবা ৱাকৎ কয়া য়াওরবা পোস্তকার্দ কেম্পেইনসু পাঙথোকখি। লোয়শিল্লকপদা মীয়ামনা ইমা লোন্না য়াইফরে, মীতৈ লোননা য়াইফরে, মনিপুর ইমানা য়াইফরে হায়বা খোল্লাউ কয়া লাউদুনা থৌরম অসি লোয়শিনখি। মখা তারকপদা চীংদোংলৈকায়দা পোস্ত কার্দ কেম্পেইন গা লোয়ননা মীফম অমা পাঙথোকখি। মৈরা পায়বী, য়াকাইরোল লূপ এনজিও চীংদোংলৈকায় কপ্তানপুর পার্ত ৱান অমদি ৱূইমেন এক্সন কমিতি ফোর ভিলেজ প্রোতেক্সনগা পুন্না চীংদোংলৈকায় কারাম বেমাগী শঙ্গায়দা পাঙথোকখিবা কেম্পেইন অদুদা লাকলিবা সেপ্তেম্বরগী তাং ৭ দা লখিপুরগী ফুলেরতলদা অয়ুক্কী পুং ১০ দগী হৌদুনা পাঙথোক্কদবা ৱাকৎ মীফমদা মীয়ামনা শরুক য়াবিউ হায়না ৱুইমেন এক্সন কমিতি অসিগী প্রেসিদেন্ট কোন্থৌজম সুনিতানা হায়খি।
লেপ্তনা চঙশিল্লক্লিবা মায়ফাগী পোস্ত কার্দ কেম্পেইন অসিদা ঙরাং লখিপুর কন্সটিটুয়েন্সিনা কোনবা তোঙান তোঙানবা মফমশিংদগী কেম্পেইন অসি পাঙথোকখিবগী পাউ লাকলি। চাওরাক্না ঙরাং পোস্ত কার্দ লিশিং অমা মখায় হেন্না পোস্ত অফিসকী খুৎথাংদা থাবা ঙমখি। (পাউ অসি লখিপুরওনলাইন ইউতিউব চেনেলদা য়েংবিউ)
লেপ্তনা চঙশিল্লক্লিবা মায়ফাগী পোস্ত কার্দ কেম্পেইন অসিদা ঙরাং লখিপুর কন্সটিটুয়েন্সিনা কোনবা তোঙান তোঙানবা মফমশিংদগী কেম্পেইন অসি পাঙথোকখিবগী পাউ লাকলি। চাওরাক্না ঙরাং পোস্ত কার্দ লিশিং অমা মখায় হেন্না পোস্ত অফিসকী খুৎথাংদা থাবা ঙমখি। (পাউ অসি লখিপুরওনলাইন ইউতিউব চেনেলদা য়েংবিউ)


text:
লখিপুরওনলাইন দিজিতেল দেস্কঃ খ্বাইরাকপা ঈরেল উমংলাই ঙাকশেল্লুপকী চহীগী মীফম লূপ অসিগী প্রেসিদেন্ট ঙাঙোম নীরঞ্জননা থৌরম মপু ওইদুনা লখিপুরগী তলেনখুনদা নোংমাইজিং নুমিৎ, ফেব্রুৱারীগী তাং ৭ তা পাঙথোকখ্রে। লূপ অসিগী হান্নগী প্রেসিদেন্ট ৱাংখেম শরৎচন্দ্র, য়ুম্নাম নদিয়াচান্দ, ঙাঙোম বসন্তকুমার, অশাংবম গৌরগোপাল, হান্নগী সেক্রেটরী হুইরেম কালাচান্দ, য়ুম্নাম শরৎ, লৈশুংবম রবিন্দ্র অমদি সিনিয়র মেম্বর ওইনাম মনোরঞ্জন অমসুং মনিপুরী দেভেলপমেন্ট কাউন্সিলগী মেম্বর কৈশাম চম্পালাল না অখন্নবা মীথুং ওইনা দাইজতা ফমখি।
লূপকী জেনরেল সেক্রেতরী তৌরাংবম নগেন্দ্রনা তিল্লিবা মীয়াম্বু তরাম্না ওকপগা লোয়ননা চহীগী পাউদম পাথোকখি। মতুংদা লূপকী ট্রেজরর মাইবম মনিধননা দিসেম্বর ১৭, ২০২০ দগী জনুৱারী ৪, ২০২১ ফাউবগী ওইনা লূপ অসিগী চাগা চাদিংগী সক্তম লান্থোকখি। মতুংদা তিল্লিবশিংনা মাগী মাগী ৱাখল্লোন ফোঙদোক্নদুনা লাক্কদবা চহীশিংদা থৌরম হেন্না মায়পাক্না পাঙথোকপগী ৱাফম থম্নখি। প্রেসিদেন্ট নিরঞ্জননা লূপ অসি রেজিস্তর তৌরে হায়না মীয়ামদা তমখি।
কুপ্না খন্নরবা মতুংদা লেপ্নখিবা ৱারেপশিংগী মনুংদা পনবা য়াবদি - ১। লূপকী লৈজরিবা শেনগৈদগী লুপা লাখ অমা মখায় অতেনবা মতমগী ওইনা বেঙ্কতা ফিক্স দিপোজিত থম্বা, ২। খুভমদা কমিউনিতি হোল অমা শানবগী দমক সেন্থং পিবিনবা মরী লৈনবশিংদা হায়জবা, ৩। খুভম অরি-অনৌগী মরক্তা চৎথোক-চৎশিন তৌবা য়ানবা পার্মানেন্ত স্ট্রাকচার অমা শানবগীদমক মরী লৈনবা ইঞ্জিনিয়ার অমদা তানদুনা য়েংহনবা অসিন চিংবনি। হৌজিক লূপকী শেনগৈ ওইনা বেঙ্কতা লুপা ২,৫৭,৯৫৩/- অমসুং খুত্তা লুপা ২১,২২৫/- লৈরি হায়না উৎখিবগা লোয়ননা থাগৎ ৱাহৈ পীদুনা মীফম মপুনা মীফম লোয়রে হায়না লাউথোকখি। (Pao asi YouTube ta yengbagi damak asida click toubiyu )


text:
প্রধান মন্ত্রী শ্রী নরেন্দ্র মোদীনা ওজাশিংগী নুমিৎনা লাকপদা, মরুওইনা নহা ওইরিবশিংদা মহৈ মশিং তম্বগী নুংঙাইবা শন্দোক্লিবা মথৌ কনবা ওজাশিংগী মফমদা য়াইফ-পাউজেল পীরক্লি। শ্রী মোদীনা হান্নগী রাস্ত্রপতি দোক্তর রাধাকৃষ্ণনগী মফমদসু মহাক্কী মপোক কুমওন্না লাকপদা শ্রদ্ধাঞ্জলি কৎখি।
প্রধান মন্ত্রীনা ফোঙদোকখিবদা;
" #TeachersDay না লাকপদা, মরুওইনা নহাশিংদা মহৈ মশিং তম্বগী নুংঙাইবা শন্দোক্লিবা মথৌ কনবা ওজাশিংগী মফমদা, য়াইফ পাউজেল পীজরি। হান্নগী রাস্ত্রপতি দোক্তর রাধাকৃষ্ণনগী মফমদসু মহাক্কী মপোক কুমওন্না লাকপদা ঐনা শ্রদ্ধাঞ্জলি কৎচরি।”
Greetings on #TeachersDay, especially to all the hardworking teachers who spread the joys of education among young minds. I also pay homage to our former President Dr. Radhakrishnan on his birth anniversary. pic.twitter.com/WWt4q2appo— Narendra Modi (@narendramodi) September 5, 2022


text:
নাসানা থা-দা মী থাবগী প্রোজেক্ট চত্থবা লেপখ্রে
টেক ডেস্কঃ নাসানা থা-দা মী থানবা স্পেসশীপ শেম্বগিদমক ইলন মাস্ককি কোম্পানী স্পেসএক্সকা ক্রোর ২৯০ ডলারগী চুক্তি তৌখি। অদুবু চুক্তি অসিগী মায়োক্তা কোম্পানী অনিনা কমপ্লেইন তৌরকপদগি চুক্তি অদো পোস্তপোন্দ তৌখ্রে ইউএসএগী স্পেস রিসার্চ কোম্পানী অসিনা।
দ্যা ভার্জকি রিপোর্টতা হায়রি, থা-দা মী ল্যান্ড তৌবগী প্রোজেক্ট অসিগি মীং হিউম্যান ল্যান্ডিং সিস্টেম (এইচএলএস) কৌই। প্রোজেক্ট অসিগি থবক চত্থবা লেপ্নবা হায়না ইউএসকি গভর্নমেন্ট অ্যাকাউন্টেবিলিটি ওফিসতগি ওর্ডার থোকখি। হায়বদি, স্পেসএক্স চুক্তি অদুগী অহানবা শরুক্কি লুপা য়াম য়াংনা ফংবগী ৱা লৈত্রে।
এপোলো প্রোজেক্টকি মতুংদা থা-দা মী থাবগী থৌদাং নাসাগী মাইকৈদগি অসিনা অহানবনি। প্রোজেক্ট অসিগিদমক হৌখিবা এপ্রিল ১৬ ইলন মাস্ককি কোম্পানী অদুবু খনখিবগি ৱা লাওথোকখি। অসিগি মমাংদসু স্পেসএক্সকা পুন্না থবক তৌবিনখ্রে নাসা।
অসিগুম্বা অচাওবা প্রোজেক্ট অমগিদমক কোম্পানী অমখক্তং খনলুবা অদুনা অপনবসি থোক্লিবনি, অতাবিদা কোম্পানী অনি খনবগি ৱা লৈরম্মি। নাসানা লৌখিবা ৱারেপকি মায়োক্তা জেফ বেজোসকি ব্লু অরিজিন অমসুং ডাইনেটিক কৌবা কোম্পানী অনিনা গভর্নমেন্ট অ্যাকাউন্টেবিলিটি ওফিসতা কমপ্লেইন তৌখি। চুক্তি অদুগিদমক কোম্পানী অনিদুসু এপ্লাই তৌখিবনি। ব্লু ওরিজিনগি ৱাফমদি, ইচুম চুমদনা নাসানা লোইরমদাইদা ৱারেপ হোংখি, মরম অদুনা নাসানা হায়রিবা মতমগি মনুংদা থবক লোয়সিনবদা অকায়বা লাক্কনি, অসিনি। নাসাগী মাইকৈদগি মনিকা উইটনা চেরোল’মদা হায়, কমপ্লেইন অদু লুম্না লৌদুনা গভর্নমেন্ট অ্যাকাউন্টেবিলিটি ওফিসতা চত্থরিবা মামলা অদু লোইসিন্দ্রিফাও এইচএলএস প্রোজেক্টকি থবক লেপ্নবা হায়না নাসানা স্পেসএক্সতা ওর্ডার পিখতখি।
রিনিউয়েবল স্পেসশিপ ‘স্টারশিপ’ শেম্বগি থবক তৌরি স্পেসএক্স। তুংদা অদুগি মতেংনা থা অমসুং মার্সতা মী অমদি পোত চৈ হোনবগি ৱা লৈরি। মরু ওইবা মরম অনিখককি ৱাখলদগি নাসানা স্টারশিপপু খনখিবনি। অহানবদা, অমুক্তা পোত চৈ য়াম্না পুবা য়াবগি খুদোংচাবা লৈ স্টারশিপতা। অমনা, প্রোজেক্ট অসিগি দমক স্পেসএক্সকি ডলার ক্রোর ২৯০ অসে ব্লু ওরিজিন অমসুং ডাইনেটিকসকি হায়রিবা মমলদগি লিকই। স্টারশিপপু শেম শাবদা স্পেসএক্সকি বিলিওনিয়ার চীফ এক্সিকিউটিভ ওফিসার ইলন মাস্কনা মতম শাংনা অচৌবা মতেং পাংনা লাকখি।
থা-দা তেক কাইদনা হোনবগি চুক্তি অদুবু ‘অহানবা খোংথাংনি’ হায়না মতম অদুদা পনখি নাসাগী ওফিসার ক্যাথি লিডারসনা। তুংদসু চুক্তি অতৈ তৌবগি খুদোংচাবা লাক্কনি হায়নসু পনখি।


text:
ভারত ইমানা য়াইফরে,
ভারত ইমানা য়াইফরে,
ভারত ইমানা য়াইফরে,
মধ্য প্রদেশকী রাজ্যপাল, শ্রী মঙ্গুভাই পতেল, মধ্য প্রদেশকী মুখ্য মন্ত্রী শিবরাজ সিংহকী চৌহান, কেন্দ্রগী মন্ত্রী মন্দলগী ঐহাক্কী মরুপশিং, মধ্য প্রদেশ সরকারগী মন্ত্রীশিং, এম.পি.শিং অমসুং এম.এল.এ.শিং, ঙসিগী থৌরম অসিদা শরুক য়াবীরিবা য়াম্লবা দিগনিতরীশিং। থৌরম অসি মফম অসিদা মখোয়গীদমক পাঙথোক্লিবা, মসিদা তীনবীরিবা মশিং য়াম্লবা সেল্ফ-হেল্প গ্রুপশিং খুরুমজরি!
ময়ামবু সেল্ফ-হেল্প গ্রুপকী কনফরেন্স অসিদা তরাম্না ওকচরি। হৌজিক্তা ঐখোয়গী মুখ্য মন্ত্রী, ঐখোয়গী নরেন্দ্র সিংহ তোমরজীনা ঐহাক্কী ইপোক নুমিৎ নীংশিবীখি। ঐহাক্না কয়া নীংশিংগনদে অদুবু করিগুম্বা থৌরাং লৈত্রবদি, করিগুম্বা থৌরম লৈত্রবদি ঐহাক্না ইমাগী মনাক চৎতুনা মহাক্কী মখোঙ শোক্তুনা থৌনিজৈ। অদুবু ঙসি ঐহাক্কী ইমাগী মনাক্তা চৎপা ফংলরোই। অদুবু মধ্য প্রদেশকী ত্রাইবেল এরিয়াগী খুঙ্গং কয়া কয়াগী হোৎনবা কনবা ইমা লাখ কয়ানা মফম অসিদা ঙসি ঐঙোন্দা থৌজাল পীনবীরি। ঙসিগী মীকুপ অসি ঐহাক্কী ইমানা উবদা মহাক্কী মচানুপানা ঙসি মহাক্কী মনাক্তা লাক্ত্রবসু ইমা কয়ানা ঐহাকপু থৌজাল পীনবীবা অসিদা শোইদনা অপেনবা পোক্কনি। ঐহাক্কী ইমানা ঙসি হেন্না হরাওগনি। মশিং য়াম্লবা ইমা অমদি ইচে-ইচলশিং, ইচানুপীশিংনা পীবীরিবা থৌজালশিং অসিনা ঐখোয় পুম্নমক্কীদমক অচৌবা পাঙ্গল ওইরগনি। অমসুং ঐহাক্কী ওইনদি লৈবাক অসিগী ইমা অমদি ইচে-ইচলশিং অসি, লৈবাক অসিগী ইচানুপীশিং অসি ঐহাক্কী খ্বাইদগী অচৌবা চুঙ্গোইনি। ঐহাক্কী পাঙ্গল, ঐহাক্কী ইথিলগী হৌরকফমনি।
মশিং য়াম্না তীল্লিবা ইচিল-ইনাওশিং ঙসি অসি য়াম্না মরু ওইবা নুমিৎ অমসু ওইরি। ঙসি অসি বিশ্বকর্মা পুজাসু তারি। বিশ্বকর্মা জয়েন্তি অসিদা মশিং য়াম্লবা সেল্ফ-হেল্প গ্রুপশিংনা মফম অসিদা তিল্লিবা অসিমক অফবা খুদমনি। ঐহাক্না ময়ামদা অমদি ইরৈবাকচা খুদিংমক্তা বিশ্বকর্মা পুজাগী য়াইফ-পাউজেল পীজরি। ঙসি চহি ৭৫গী মতুংদা চীতাহশিংনা ভারতকী লমদমদা অমুক হন্না হল্লকপা অসিদা ঐহাক্না য়াম্না নুংঙাই। মীকুপ খরগী মমাংদা ঐহাক্না কুনো নেস্নেল পার্কতা চীতাহশিং থাদোকপগী খুদোংচাবা ফংজখি। ঐহাক্না ময়ামদা ৱাফম অমদা হায়জগে? মদুগী পাউখুম পীবীগদ্রা? ঐহাক্না মীপুম খুদিংমক্তা হায়জগে? ঐহাক্না ফোরম অসিদসু হায়জগে? ময়াম্না খুম্বীরকউ। ঙসি ঐহাক্না মফম অসিদগী মালেম পুম্বদা পাউজেল অমা পীজনীংই। ঙসি ঐখোয়গী লৈবাক অসিদা চহি ৭৫রোমগী মতুংদা চীতাহ নিপাল থাদোক্লি। অফ্রিকাদগী লাপনা লাকই। শাংলবা খোঙচৎ অমগী মতুংদা য়ৌরক্লি। ঐখোয়দা অচৌবা মীথুংলেনশিং থুংলরে। মীথুংলেনশিং অসিগী মরমদা ঐহাক্না হায়জগে? মীথুংলেনশিং অসিবু ইকাই খুম্নবা ওইনা ময়াম্না লেপখৎপীদনা খুপাক হৌনা খুবীয়ু। মসিবু চহি কয়াগী মতুংদা ওইথোকহনখিবা ঐখোয়গী ইরৈবাকচাশিংবুসু থাগৎচরি। খুপাক হৌনা খুবীয়ু মরুপশিং, চীতাহশিংগীদমক খুপাক খুবীয়ু। ময়ামদা ঐহাক্না তৌবীমল খঙবা উৎচরি।
পুৱারী ওইরবা থৌরম অসিগীদমক ঐহাক্না লৈবাক অসিগী মীয়াম অমসুং মধ্য প্রদেশকী মীয়ামবু থাগৎপা ফোঙদোকচরি। মফম অসিগী প্রজাশিংদা ঐহাক্না অখন্ননা য়াইফ-পাউজেল পীজরি। ভারত অসি য়াম্না চাউই। মসিদা উমং য়াম্না লৈ। মফম কয়াদা লমলক্কী শাশিং লৈ। অদুবু ভারত সরকারনা চীতাহশিং অসি মফম অসিদা পুরক্নবা ৱারেপ লৌরিবা অসি করিগীনো খঙলব্রা? নখোয়না খন্থরুবা তৌব্রা? মসি খ্বাইদগী চাউবা ৱাফমনি। নখোয়দা চীতাহ শিন্নরিবা অসিগী মরমদি ঐখোয়না নখোয়দা থাজবা থম্বগীনি। নখোয়না খুদোংথিবা পুম্নমক মায়োক্নরবসু চীতাহশিং অসিদদি অকাইবা অমত্তা থোকহল্লোই হায়না ঐহাক্না থাজৈ। মরম অসিনা ঙসি ঐহাক্না নখোয়দা চীতা নিপানগী থৌদাং শীন্নরি, অমসুং লৈবাক অসিগী মীয়াম্না ঐহাক্কী থাজবা মাংহল্লোই হায়না ঐহাক্না থাজৈ। মধ্য প্রদেশকী মীয়াম্না ঐহাক্কী থাজবা মাংহন্দ্রি অমসুং শিওপুরগী মীয়াম্না ঐহাক্কী থাজবা মাংহল্লোই হায়না ঐহাক্না চেৎনা থাজৈ। ঙসি মধ্য প্রদেশকী সেল্ফ হেল্প গ্রুপশিংনা রাজ্য অসিদা উ-চারা লাখ ১০ থাখি। অকোইবগী ফীভম ঙাকশেন্নবা অপুনবা খোঙথাং অসিনা, ভারতনা অকোইববু নুংশিবা, পাম্বীশিংবু ঈশ্বর ওইনা উবা ঐখোয়গী লৈবাক অসিনা, ঙসিগী ভারতনা নখোয়গী খোঙথাংশিংদগী অনৌবা পাঙ্গল অমা ফংলগনি।
মরুপশিং,
নুপীশিংগী শক্তি অসিনা হৌখিবা চহিচাগী ভারত অমসুং চহিচা অসিগী অনৌবা ভারত অসিগী মরক্তা খেন্নবা পুরক্লিবা ফেক্তর অমা ওইরক্লি। ঙসিগী অনৌবা ভারত্তা নুপীগী শক্তিগী ফিরাল অসি পঞ্চায়ত ভবনদগী রাস্ত্রপতি ভবন ফাওবদা ৱাংনা পাইরি। শিওপুর জিলাদা মফম অসিদা ঐঙোন্দা জিলা পঞ্চায়তকী চিয়রপর্সন ওইনা থবক তৌরিবা ত্রাইবেল ইচলশিংদগী অমনা পাউদমখি। হন্দক্তা পাঙথোকখিবা পঞ্চায়তকী মীখলদা মধ্য প্রদেশ শিনবা থুংবদা নুপী লিশিং ১৭না পঞ্চায়ত বোদীশিংদা কারকখি। মসি অচৌবা অহোংবগী খুদম অমনি, অচৌবা অহোংবগী অহৌবনি।
মরুপশিং,
নীংতম ইহৌদা খুৎলাই পাইবদগী সত্যাগ্রহদা লৈবা ইচানুপীশিংনা কনাদগী তাবা লৈতে। ঙসি ভারতনা মাগী আজাদী কা অমৃত মহোৎসব পালন তৌরিবা মতম অসিদা ঐখোয়না হন্দক্তা পাঙথোকখিবা হর ঘর তিরঙ্গা কেম্পেন্দা নুপী অমসুং এস.ঐচ.জি.শিংনা মখোয়গী ময়ুমশিংদা মচু অহুমগী ফিরাল চীংখৎপা উবা ফংখি। জাতিগী চাউথোকচাবগী মীকুপ অসিদা নখোয়না মগুন হাপখি। কোরোনাগী মতমদা অৱাবা তারবা মতমদা মীওইবা জাতিগী শেনবা তৌবগী ৱাখল্লোনগা লোয়ননা নখোয়না মশিং য়াম্লবা মাস্কশিং তুখি, পি.পি.ই. কিতশিং শাবদগী মচু অহুমগী ফিরাল করোর কয়া শাখিবা, শীংনবা খুদিংমক্না লৈবাক অসিদা অনৌবা থৌনা হাপখি। ওন্তপ্রিনোর্শিপনা মরম ওইদুনা নুপীশিংদা শক্তি পীখি। অমসুং ঙসি ঐহাক্না ৱাফম অমা ফোঙদোকচগে। ঐহাক্না লৈঙাক পাইরকপা চহি ২০-২২গী এক্সপরিয়েন্সতা য়ুম্ফম ওইরগা ঐহাক্না ৱাফম অমা হায়জনীংই। নখোয়গী গ্রুপ অসি করম্বা চহিদা শেমখি? ইচে-ইচল ১০-১২না পুনশিন্দুনা থবক খরা হৌখি। থবক-থৌরম অসিগীদমক নখোয় পোক্লকখিবা মতমদা নখোয়না সেল্ফ-হেল্প গ্রুপ অমা শেম্মি, অদুগা থবক হৌই। মথং-মথং ঐখোয়না থবক পাইখৎসি। মফম অমদগী মফম অমদা নখোয়না শেল খোমজিন্নবা হোৎনৈ। অদুবু নখোয়গী হোৎনবশিং, নখোয়গী অখাং কনবা অদুনা মরম ওইরগা ঐহাক্না সেল্ফ হেল্প গ্রুপশিং অসি নেস্নেল হেল্প গ্রুপ ওইরকপা ওইনা উবা ফংই। হয়েং নখোয়না সেল্ফ হেল্প গ্রুপ ওইরবসু ঙসিদু নখোয়না জাতিবু মতেং পাংলিবা নেস্নেল হেল্প গ্রুপ ওইরি। নুপীগী সেল্ফ হেল্প গ্রুপশিংগী মপাঙ্গলনা অমৃত কাল অসিদা চাউখৎপা ভারত, আত্মনির্ভর ওইবা ভারত অমা ওইহন্নবা মরু ওইবা থৌদাং অমা লৌনবা লেপ্পি।
মরুপশিং,
সেক্তর অমা হেক্তা মাইপাকপা হায়বা অসি নুপীশিংনা শরুক য়াবা হেনগৎলকপনা লম অদু মথন্তা মাইপাকচরকই। মোদেল অসিগী ফজবা খুদম অসি নুপীশিংনা লমজিংবা স্বচ্ছ ভারত অভিয়ান অসিনি। ঙসি খুঙ্গংশিংগী লৌউ-শিংউ, এনিমেল হসবেন্দরী, দিজিতেল সর্ভিসশিং, এজুকেসন, বেঙ্কিং সর্ভিসশিং, ইন্সুরেন্স সর্ভিসশিং, মার্কেতিং, স্তোরেজ, ন্যুত্রিসন অসিগা ইচে-ইচলশিং অমসুং ইচানুপীশিংগা মরী লৈনরক্লি। মসিদা দীন দয়াল অন্ত্যোদয় য়োজনানা মরু ওইবা থৌদাং লৌরিবা অসিদা ঐহাক্না অপেনবা পোকই। ঙসি ইচে-ইচলশিংনা তৌরিবা থবকশিং, মখোয়না লম কয়াদা মাংজিল থানা থৌদাং য়ারিবা অসি য়েংঙু। নুপী খরনা পশু শখী, খরনা কৃশী শকী, খরনা বেঙ্ক শখি ওইনা, খরনা পোশন শখী ওইনা মখোয়না অসিগুম্বা সর্ভিস কয়াদা ত্রেনিং তৌদুনা শীংথানীংঙাই ওইবা থবকশিং তৌরি। জল জীবন মিসন অসি নখোয়না মাইপাক্না লুচিংবগী, মাইপাক্না শরুক য়াবগী অচৌবা খুদম অমসু ওইরি। হৌজিক্তা ঐহাক্না ইচল অমগা ৱারী শাবগী খুদোংচাবা অমা ফংজখি। পাইকী খুত্থাংদা ঈশিং সপ্লাই তৌবগী কেম্পেন অসিনা শুপ্নগী চহি অহুমগী মনুংদা ভারত্তা য়ুমথোং করোর ৭না পাইপকী ঈশিংগী কন্নেক্সন পীবা ঙমখি। মসিগী মনুংদা ইমুং লাখ ৪০দি মধ্য প্রদেশতগী ওইখি। তোতি ঈশিংনা য়ৌবা মফমশিংগী ইমা অমসুং ইচে-ইচলশিংনা দবল ইঞ্জিন সরকার অসিবু থৌজাল পীবিরি। মাইপাকপা অসিগীদমক প্রধান মন্ত্রীনা ভারতকী নুপীশিংবু থাগৎখি। কেম্পেন অসি মাইপাকগী ক্রেদিত অসি ঐহাক্কী লৈবাক অসিগী ইমা অমদি ইচে-ইচলশিংদা পীজনীংই। ঙসি তোতি ঈশিংগী প্রোজেক্ত ৩,০০০ হেনবগী মেনেজমেন্ত অসি মধ্য প্রদেশতা সেল্ফ হেল্প গ্রুপশিংনা পাইরি হায়না ঐঙোন্দা পাউদমলকখি। মখোয়না নেস্নেল হেল্প গ্রুপশিং ওইরক্লি। পানী সম্মিতি ওইরবসু, পাইপলাইনশিং য়েংশিনবা নত্ত্রগা ঈশিং তেস্ত তৌবা ওইরবসু ইচে-ইচলশিং অসিনা য়াম্না শীংথানীংঙাই ওইবা থবক তৌরি। ঙসি মফম অসিদা য়েন্থোক্লিবা কিতশিং অসি ৱাতর মেনেজমেন্তদা ইচে-ইচলশিং অমসুং ইচানুপীশিংনা থৌদাং লৌবা হেনগৎহন্নবা খোঙথাং অমনি।
মরুপশিং,
হৌখিবা চহি ৮দা সরকারনা সেল্ফ হেল্প গ্রুপশিংবু শক্তি পীনবা খোঙথাং কয়ামরুম পাইখৎখি। ঙসি লৈবাক অসিগী ইচে-ইচল করোর ৮ হেনবনা কেম্পেন অসিদা য়াওরি। ঐখোয়গী পান্দমদি খুঙ্গংগী ইমুং খুদিংমক্তগী য়ামদ্রবদা ইচে-ইচল অমনা কেম্পেন অসিদা য়াওবা হায়বা অসিনি। মফম অসিদা মধ্য প্রদেশকী ইচে-ইচল লাখ ৪০ হেনবনা সেল্ফ-হেল্প গ্রুপশিংদা থবক তৌরি। ২০১৪গী মমাংদা চহি ৫ অসিদা নেস্নেল লাইবলিহুদ মিসনগী মখাদা তেংবাং পীখিবা অসি হৌখিবা চহি ৭ অসিদা শরুক ১৩ হেনগৎলকখি। মমাংদা সেল্ফ-হেল্প গ্রুপ খুদিংমক্না গরেন্তী য়াওদনা লুপা লাখ ১০ ফাওবগী লোনশিং ফংলম্বা অদু হৌজিক্তি মসিগী লিমিত অসি শরুক অনি ওইহনখ্রে হায়বদি লাখ ১০দগী লাখ ২০ ওইরে। অনৌবা য়ুনিতশিং হাংনবা ফুদ প্রোসেসিংগা মরী লৈনবা সেল্ফ হেল্প গ্রুপশিংদা লুপা লাখ ১০দগী করোর ৩গী তেংবাং পীরি। য়েংঙু সরকার অসিনা ইমা অমদি ইচে-ইচলশিং অসিদা কয়া য়াম্না থাজবা থম্লিবনো, মখোয়গী পুকচেল শেংবা, মখোয়গী হোৎনরিবশিং, মখোয়গী মতিক-ময়াই অসি য়েংলগা গ্রুপশিং অসিদা লুপা করোর ৩ ফাওবা পীরি।
মরুপশিং,
খোয়গী সরকারনা খুঙ্গংগী শেন্মীৎলোন্দা নুপী ওন্তপ্রিনোরশিংগী অনৌবা ওইথোকপা য়াবশিং শেম্নবা লেপ্পা লৈতনা হোৎনদুনা লাকখি। ‘ৱান দিস্ত্রিক্ত, ৱান প্রদক্ত’ ইনিসিএতিনা জিলা খুদিংমক্তগী লোকেল প্রদক্তশিংবু অচৌবা কৈথেলশিংদা য়ৌহন্নবা খোঙথাং পাইখৎলি। মীকুপ খরগী মমাংদা ঐহাক্না ৱান দিস্ত্রিক্ত ৱান প্রদক্ত কেম্পেনগী থবক তৌরিবা ইচল অমগা ৱারী শাখি। ঐহাক্না প্রদক্ত খরা উবা ফংজখি অমসুং মখোয়না ঐঙোন্দা খুদোল ওইনা প্রদক্ত খরা পীরকখি। খুঙ্গংগী ইচে-ইচলশিংনা শাবা প্রদক্তশিং অসি ঐহাক খক্তগী নত্তনা লৈবাক পুম্বগী ওইনা মমল য়াম্না লৈ। মধ্য প্রদেশতা শিবরাজজীগী সরকারনা প্রদক্তশিং অসি মার্কেত্তা য়ৌহন্নবা অখন্নবা খোঙথাংশিং পাইখৎলিবা অসিদা ঐহাক্না নুংঙাইবা পোকই। সেল্ফ হেল্প গ্রুপশিংগী ইচে-ইচলশিংগীদমক সরকার অসিনা রুরেল মার্কেত কয়া শেমখি। এস.ঐচ.জি.শিংনা কৈথেলশিংদা লুপা করোর ৫০০রোম ওইগদবা প্রদক্রশিং য়োনখি হায়না ঐঙোন্দা পাউদমলকখি হায়বদি শেল পুম্নমক অসি নখোয়না কন্না হোৎনবদগী খুঙ্গংগী ইচে-ইচলশিংদা য়ৌহনবা ঙমখি।
মরুপশিং,
ঐখোয়গী ত্রাইবেল ইচে-ইচলশিংনা ত্রাইবেল এরিয়াশিংগী উমংগী পোত্থোকশিংবু খ্বাইদগী ফাবা প্রদক্তশিংদা ওন্থোকপদা শীংথানীংঙাই ওইবা থবক তৌরি। মধ্য প্রদেশ য়াওনা লৈবাক অসিগী ত্রাইবেল ইচে-ইচল লাখ কয়ানা প্রধান মন্ত্রী বন ধন য়োজনাগী কান্নবসিং লৌরি। মধ্য প্রদেশকী ত্রাইবেল ইচে-ইচলশিংনা পুথোকপা খ্বাইদগী ফবা প্রদক্তশিং অসি য়াম্না শীংথানৈ। পি.এম. কৌশাল বিকাস য়োজনাগী মখাদা ত্রাইবেল এরিয়াশিংদা অনৌবা স্কিলিং সেন্তরশিং হাংদুনা খোঙথাং অসিদা হেন্না শাহৌ পীরগনি।
ইমা অমদি ইচে-ইচলশিং,
হৌজিক মতম অসিদা ওনলাইন শোপ্পিংগী চৎনবী অসি হেনগৎলক্লি। মরম অসিনা ‘সরাস’ কৌবা সরকারগী পোর্তেল জি.ই.এম. গভর্নমেন্ত ই-মার্কেৎ প্লেস অসিদা নখোয়গী প্রদক্তশিংগীদমক অখন্নবা মফম অমা খক্তুনা থম্মি। মসিগী খুত্থাংদা নখোয়না সরকারদা, সরকারগী বিভাগশিংদা নখোয়গী প্রদক্তশিং হকথেংননা য়োনবা য়ারি। শিওপুরদা উ হকপগী অফবা থবকসু তৌরি। মসি লৈবাক অসিদা দিমান্দ চাউনা লৈ। নখোয়সু অথুবদা জি.ই.এম.দা রেজিস্তর তৌবীনবা ঐহাক্না হায়জরি।
মরুপশিং,
সেপ্তেম্বর থা অসি লৈবাক অসিদা মচি ওইবা চীঞ্জাক্কী থা হায়না পালন তৌরি। ভারতকী খোঙথাংশিংগা লোয়ননা য়ুনাইতেদ নেসনস য়ৌনবা চাউনা হোৎনখিবা অমসং ইং ২০২৩বু কোর্স সিরিএল্সকী চহি হায়না লাউথোক্তুনা মালেমগী থাক্তা পালন তৌগদৌরি। মচি ওইবা কোর্স সিরিএলশিং পুথোকপদা লৈবাক অসিগী ওইনা মাংজিল থারিবা লৈবাকশিংদা মধ্য প্রদেশসু অমনি। ঐখোয়গী ত্রাইবেল এরিয়াশিংদা মসিগী ফজরবা চৎনবী লৈ। কোদো, কুদবী, বাজরা অমসুং রাগী অসিগুম্বা কোর্স সিরিএলশিং অসি ঐখোয়গী সরকানা লেপ্পা লৈতনা থৌগৎলি অমসুং মীরৈবাক্তগী লাকপা দিগনিতরীশিংগী মথেল-লুকোইদা কোর্স সিরিএলশিংনা শেম্বা য়ামদ্রবদা আইতেম অমা মতম চুপ্পদা হাপকনি হায়না ঐহাক্না লেপখি। মসি মীরৈবাক্তগী লাকপা মীথুংলেনশিংগী পুখমদা য়াওহনগদবনি। মসিদা সেল্ফ হেল্প গ্রুপশিংগীদমক খুদোংচাবা কয়া লৈরি।
মরুপশিং,
মতম অমদা ইমা অমদি ইচে-ইচলশিংনা য়ুম মনুংদা সমস্যা কয়া মায়োক্নরমখি, মখোয়দা য়ুমগী ওইবা ৱারেপশিং লৌবদা মফম কয়া পীরমদে। য়ুম কয়াদা মসিগী চৎনবী অসি লৈরমখি, করিগুম্বা মপা অমদি মচানুপানা বিজিনেসকী ৱারী শাবা মতমদা করিগুম্বা মমা অদুনা চাকশঙদগী থোরকপা তারবদি মচানুপা নত্ত্রগা মপা অদুনা অসুম্না হায় –চৎলো নহাক্কী থবক্তি চাকশঙদনি, ঐখোয় ৱারী খরা শাগে। হৌজিক্তি মসি তৌদ্রে। ঙসিদু ইমা অমদি ইচে-ইচলশিংগী ৱাখল্লোনশিং অমসুং পাউতাকশিং, মসিগী কান্নবা অসি ইমুং মনুংদসু খঙবীবা হেনগৎলকপা হৌরে। অদুবু ঐখোয়গী সরকারনা মসিগী মরুমদা তাঙ্কক নাইনা খোঙথাংশিং লৌখৎখি। মমাংদা অসিগুম্বা খোঙথাংশিং পাইখৎলমখিদে। ২০১৪দগী হৌদুনা সরকার অসিনা লৈবাক অসিনা নুপীশিংগী ইকাই খুম্নবা হেনগৎহন্নবগী মাইকৈদা অমসুং মখোয়না নুমিৎ খুদিংগী থেংনবা শীংনবশিং কোকহন্নবা লেপ্পা লৈতনা থবক পাইখৎতুনা লাকখি। অমাংশঙ লৈতবা অমসুং চাকশঙদগী শীং মৈ থাবদগী থোরকপা মৈখুনা থোকহনবা খুদোংচাদবশিং হায়রিবশিং অসিগা মরী লৈনবা সমস্যাশিং অসি থেংনবদা নুপীশিংনা করম্না চাউনা খুদোংচাদবা মায়োক্নখি, কনাগুম্বা অমনা কিমি অনি-অনি, মরি-মরি চৎতুনা ঈশিং শোকখি। লৈবাক অসিদা অমাংশঙ করোর ১১ হেন্না শাদুনা, ইমুং করোর ৯ হেনবদা গ্যাস কন্নেক্সন পীদুনা অমসুং ভারতকী খ্বাইদগী মনুং হঞ্জিনবা শরুকশিংদা লৈবা ইমুং করোর কয়াদা তোতি ঈশিং ফংহনবগা লোয়ননা মখোয়গী পুন্সি অসি হিংবদা লায়থোকহনখি।
ইমা অমদি ইচে-ইচলশিং,
মীরোল্লিঙৈদা সমস্যা কয়া থেংনবগে হায়বা নখোয়না হেন্না খঙই। অফবা চিঞ্জাল অমসুং থবক্নবা ঈশিং লৈরমদে, চেকঅপ ফেসিলিতীশিং লৈরমদে। মরম অসিনা ঐখোয়না মাত্রু বন্দনা য়োজনা হৌদোকখি। মসিগী মখাদা মীরোল্লিবা মমাশিংগী একাউন্তশিংদা হকথেংননা লুপা করোর ১১০০০ ত্রান্সফর তৌখি। মসিগী মখাদা মধ্য প্রদেশকী মমাশিংনা স্কিম অসিগী মখাদা লুপা করোর ১৩০০ ফংখি। আয়ুশ্মান ভারত স্কিমগী মখাদা লুপা লাখ ৫ ফাওবগী লেম্না লায়েং ফংহন্দুনা লায়রবা ইমুংশিংগী ইচে-ইচলশিংগী মতেং পাংখি।
ইমা অমদি ইচে-ইচলশিং,
লৈবাক অসিনা বেতি বচাও, বেতি পরাও কেম্পেনগী অফবা ফলশিং ঙসিদি ফংবা হৌরে। ইচানুপীশিংবু মহৈ নীংথিনা তমহন্নবা, মখোয়না মরক্তা স্কুল তোকখিদনবা স্কুলশিংদা ইচানুপীশিংগীদমক তোখাইবা অমাংশঙ শারে, সেনিতরী পেদশিং থম্লে। সুকন্য সমৃদ্ধি য়োজানাগী মখাদা নুপীমচা করোর ২.৫গী একাউন্তশিং হাংখি।
মরুপশিং,
ঙসি জন ধন বেঙ্ক একাউন্তশিংনা লৈবাক অসিদা মসিনা নুপীশিংদা শক্তি পীনবা অচৌবা পাম্বৈ অমা ওইরক্লি। কোরোনাগী মতমবু নীংশিংলদুনা মসিদা জন ধন বেঙ্ক একাউন্তশিংগী শক্তিনা সরকারনা নুপীশিংগী বেঙ্ক একাউন্তশিংদা শাফনা অমসুং হকথেংননা শেল ত্রান্সফর তৌবা ঙমখি। ঐখোয়গী লমশিং অসি অয়াম্বনা নুপাগী মমিংদা লৈ। করিগুম্বা লৌ লৈরবদি মদু নুপাগী মমিং, দুকান লৈরবদি নুপাগী মমিং, য়ুম লৈরবদি নুপাগী মমিং, কার লৈরবদি নুপাগী মমিং, স্কুতর লৈরবদি নুপাগী মমিং ঙাক্তা ওই, নুপীশিংগী মমিংদা করিগুম্বা অমত্তা লৈতে, মপুংরোইবগী মমিংদা লৈতবা ওইরগনি মচানুপাগী মমিংদা লৈ। মসিগী চৎনবী অসি মুৎথৎতুনা ঐখোয়গী ইমা অমদি ইচে-ইচলশিংদা থক্তি পীরি। ঙসি পি.এম. আৱাজ য়োজনাগী মখাদা শাখিবা য়ুমশিং নুপীশিংগী মমিংদা লৈরি। ঐখোয়গী সরকারনা নুপী করোর ২ হেন্না ইনেবল তৌদুনা য়ুমগী মপুশিং ওইহল্লি। মুদ্রা স্কিমগী মখাদা হৌজিক ফাওবদা লৈবাক শিনবা থুংবদা লৈরিবা অপীকপা বিজিনেসশিং অমসুং বিজিনেসশিংদা লুপা করোর লাখ ১৯গী লোন পীখ্রে। শেলশিং অসিগী চাদা ৭০দি নুপী ওন্তপ্রিনোরশিংনা ফংখি। সরকারগী অসিগুম্বা খোঙথাংশিং অসিনা মরম ওইদুনা য়ুমথোংশিংদা ঙসিদি শেল-থুমগী ওইবা ৱারেপশিং লৌবদা নুপীশিংগী থৌদাং হেনগৎলক্লি।
মরুপশিং,
নুপীশিংগী ইকনোমিক এম্পাৱরমেন্তনা খুন্নাইদা মখোয়বু চপ মান্ননা শক্তি পীরি। ঐখোয়গী সরকার অসিনা ইচানুগীশিংগীদমক থোং লোন্দুনা লৈরুরবা হাংহনখি। হৌজিক ভারতকী ইচানুপীশিংনা সাইনিক স্কুলশিংদা এনরোল তৌরি, পুলিস কম্মান্দোশিং ওইদুনা জাতিগী শেবা তৌরি। মসি খক্তা নত্তনা ভারত ইমাগী মচানুপীশিংনা ঙমখৈদা তাদুনা আর্মীদা য়াওদুনা ভারত ইমাবু ঙাকশেল্লি। হৌখিবা চহি ৮ অসিদা লম খুদিংমক্তা শীংথানীংঙাই ওইরবা অহোংবশিং পুরক্লিবা অসুদা মীপুম খুদিংমক্কী মীৎয়েং চীংশিল্লদুনা প্রধান মন্ত্রীনা লৈবাক শিনবা থুংবদা পুলিস ফোর্সশিংদা লৈরিবা নুপীশিংগী মশিং অসি লাখ ১ ওইরম্বদগী লাখ ২ হেন্না হেনগৎলে। ঐখোয়গী ইচানুপী লিশিং ৩৫ হেনবনা হৌজিক সেন্ত্রেল ফোর্সশিংগী শরুক অমা ওইরি অমসুং লৈবাক অসিগী য়েকনবশিংগী মায়োক্তা লান্থেংনরি। চহি ৮গী মমাংদা লৈরম্বা অদুদগী মশিং অসি শরুক অনি হেনগৎপা ঙমখি। মসিগী অহোংবা অসি লম খুদিংমক্তা উবা ফংলি। নখোয়গী পাঙ্গলদা ঐহাক্না চেৎনা থাজবা থম্মি। সবকা প্রয়াসকা লোয়ননা ঐখোয়না অফবা খুন্নাই অমসুং মপাঙ্গল কনবা লৈবাক অমা শেমগৎপদা শোইদনা মাইপাক্কনি হায়না ঐহাক্না থাজৈ। মশিং হেন্না য়ামখৎলক্তুনা ঐখোয়বু নখোয়না থৌজাল পীনবীগনি। নখোয়না ঐঙোন্দা ইথিল পীদুনা নখোয়গীদমক থবক হেন্না পাইখৎনীংবা পোকহল্লি। নখোয়না ঐঙোন্দা থৌনা হাপখি। ঐহাক্না থমোয় শেংনা থাগৎপা ফোঙদোকচরি। অমুক্কা হন্না থাগৎচরি।
খুৎ অনিমক থাংখৎতুনা ঐহাক্কী লোয়ননা হৌনা হায়বীয়ু,
ভারত ইমানা য়াইফরে,
ভারত ইমানা য়াইফরে,
ভারত ইমানা য়াইফরে,
ভারত ইমানা য়াইফরে,
হন্না-হন্না থাগৎচরি!


text:
লখিপুরওনলাইন দিজিতেল দেস্কঃ করিমগঞ্জ জিলাদা খুন্দারিবা মনিপুরী খুনাইগী চাওখৎ থৌরাংগী পান্দমদা "মনিপুরী পীপলস ফ্রন্ট" লুপ অসিগী লুচিং মখাদা "এমপিএফ দিস্ট্রীক কমিটি, করিমগঞ্জ" পাথারকান্দিগী বাজারিছড়াদা আগষ্ট থাগী তাং ১৬ নিংথৌকাবা নুমিৎ অয়ুক্কী পুং ১১ তাবা মতমদা খোইরোম গৌতম সিংহগী ইপুধৌ সঙলেনদা য়ুম্নাম দ্বিজমনি সিংহনা মীফম মপু ওইদুনা দিস্ত্রিক কমিতি অসি শেমখি। মীফম অসিনা
1. লাইশ্রম নির্মল বু প্রেসিডেন্ট,
2. মোইরাংময়ুম ওংবী রনজিতা বু ভাইস প্রেসিদেন্ট,
3. নোংমৈকাপম বাবুসানা বু জেনরেল সেক্রেটরি,
4. লাইতোনজম জয়কুমার বু এজিএস
5. নোংমৈকাপম মনিসনা বু সেক্রেটরী মেদিয়া এন্দ পাব্লিসিটি
6. লমাবম বুদ্ধজিৎ বু সেক্রেটরী ফাইনান্স অদুগা
7. সেরাম মনিতোম্বা বু সেক্রেটরী আর্ট এন্দ কাল্চর, স্পোর্টস ওইনা খনখি।
একজিকিউতিব মেম্বরশিংদি
8. এল. সরত কুমার
9. এল. তোমালৈ
10. রোমেন সর্মা
11. এল. রোবেন
12. এল. সমর্জিত
13. টিএইচ. তোম্বা
14. চন্দ্রবাবু অমসুং
15. মৈত্রম মলয়া
অদুগা
1. য়ুম্নাম দ্বিজমনি অমসুং নিলমনি সর্মা বু এদভাইজর ওইনা খনখি।


text:
মার্ক জুকারবার্গ না ফেসবুক, হোয়াটসএ্যাপ অমসুং ইন্সটাগ্রাম সার্ভিস পুঙ খরা য়াখিদবা নুংঙাইতবা ফোঙদোরক্লি
ওয়াশিংটন, অক্টোবর ০৫ : হৌখিবা লৈবাক পোকপা নুমিত্তা ফেসবুক য়াওনা হোয়াটসএ্যাপ অমদি ইন্সটাগ্রাম সার্ভিস পুঙ ৬লোম য়াখিদবা অদুগীদমক টেক জায়েন্ট অসিগী সিইও মার্ক জুকারবার্গনা নুঙাইতবা ফোঙদোরকখিবগা লোয়ননা মীয়ামদা মতম খরা অৱাবা মায়োক্নহনখিবা অদুগীদমক ঙাকপীনবা হায়জরক্লি।
হিরম অসিগা মরী লৈননা মার্ক জুকারবার্গনা মহাক্কী ফেসবুক পোষ্টতা ফোঙদোকরকখিবগী মতুংইন্না, মীয়াম্না সোসেল মিডিয়া সাইটশিং অসিবু য়াম্না পাম্না শীজিন্নরি। ঐখোয়গী সার্ভিসশিং অসিদা মীয়াম্না চাওনা থাজবা থম্লি। মীয়ামগী থাজবা অসি মাঙহন্দনবা হোৎনগনি। মহাক্কী কোম্পানি অসিনা চেকশিলহৌদবদগী থোকখিবা নুঙাইতবা অসিগীদমক মীয়াম্না ঙাকপীগনি হায়না থাজৈ।
পুঙ ৬ লোম সাইটশিং অসি শীজিন্নবা য়াখিদবা অদুনা মরম ওইরগা মালেমগী ওইনা ফেসবুক্তা মিলিয়ন ১০.৬ হেনবনা রিপোর্ট তৌরকখি। সার্ভিস অসিবু পেন্দবা ফোঙদোক্তুনা রিপোর্ট তৌরকখিবশিংগী মনুংদা মিলিয়ন ১.৭ না য়ুএসতগীনি। মদুগী মতুংদা জার্মানিদগী মিলিয়ন ১.৩ অমসুং নেদারলেন্ডদগী ৯,১৫,০০০ না রিপোর্ট তৌরকখি। ফেসবুক য়াওনা কোর্পোরেট অমব্রেলা অসিগী মখাদা লৈরিবা ইন্সটাগ্রাম, হোয়াটসঅ্যাপ অমসুং মেসেঞ্জার শীজিন্নরিবা মীওইশিংদা চাউনা অকায়বা পীখিবা অসি কোম্পানি অসিগী ওইনসু য়াম্না মাঙজবা অমনি। টেক্নিকেল প্রোব্লেম্না মরম ওইরগা খুদোংচাদবশিং অদু থোকখিবা ওইরম্বা য়াই।
হিরম অসিগী মতাংদা থিজিনবগী থবক চত্থবা হৌখ্রে। সিষ্টেম কনফিগারেশন শোয়বদগী খুদোংচাদবা অদু থোকখিবনি হায়না ইঞ্জিনিয়ারশিংনা ফোঙদোরক্লি। অদুম ওইনমক পুং ৬ লোম সাইটশিং অসি শীজিন্নবা য়াহনখিদবা অসি কোম্পানি অসিগী লুচিংবা অমা ওইনা মাহ্কানা লায়না লৌদে। মথৌদা পুক্নিং চংদবা ষ্টাফশিং মশক খঙদোক্তুনা মখোয়গী মথক্তা শোয়দনা এক্সন লৌখৎকনি হায়না মার্ক জুকারবার্গনা মখা তানা ফোঙদোরক্লি।
সোর্স: হুইয়েন লানপাউ।
- ট্যাগ:
- টেক
- সোশ্যাল মিডিয়া
- ফেসবুক


text:
এম.এস.পী.দি.সি.এল
এম.এস.পী.দি.সি.এল অসি সব-দিভিজন মরি থোকনা খায়দোকই – নম্বোল সব-দিভিজন, বিষ্ণুপুৰ সব-দিভিজন, মোইৰাং সব-দিভিজন অমসুং কুম্বী সব-দিভিজন নি।বিষ্ণুপুৰ দিস্ট্ৰিক কী মফম পুম্বা কোনশিনবদা নত্তনা দিভিজন শিং অসিনা শেনাপতি দিস্ট্ৰিক কী সদর হিলস কী শরুক খরা হেঙলেপ কী শরুক খরা অমসুং চুৰাচান্দপুৰ দিস্ট্ৰিক কীসামুলমলান গী শরুক খরা অমসুং ইম্ফাল ৱেস্ট কী ৱাঙ্গোয় কেন্দ্রগী শরুক খরসু কোনশিল্লি।
মেনেজৰ এম.এস.পী.দি.সি.এল – নম্বোল সব-দিভিজন গী মখাদা চলাইবা মফমশিং
কদোমপোকপী লমখায় দগী শেনাপতি দিস্ট্ৰিক কী সদর হিলস কী শরুক খরা য়াওরগা খ্বাইরাকপাম ফাওবসি মসিদা লৈরিবা ৩৩/১১ কে.ভী. সব-স্টেসন অসিনা চলাইরি মফমশিং অসিদগী মৈগী খাজনাসু খোমগৎলি।
মেনেজৰ এম.এস.পী.দি.সি.এল – বিষ্ণুপুৰ সব-দিভিজন গী মখাদা চলাইবা মফমশিং
সব-দিভিজন অসিনা খ্বাইরাকপাম ৩৩/১১ কে.ভী. দগী হৌরগা হেঙলেপ সব-দিভিজন গী লৈমাতাক্কী শরুক খরা য়াওনা থিনুঙ্গৈ মখা (১১ কে.ভী.জী.ও) ফাওবা কোনশিল্লি। সব-দিভিজন অসিনা মফমশিং অসিদগী মৈগী খাজনাসু খোমগৎলি।
মেনেজৰ এম.এস.পী.দি.সি.এল – মোইৰাং সব-দিভিজন গী মখাদা চলাইবা মফমশিং
সব-দিভিজন অসিনা চলাইবা মফমশিংদি থিনুঙ্গৈ মখা (১১ কে.ভী.জী.ও)দগী ৩৩/১১ কে.ভী. মোইরাং খুনৌ সব-স্টেসন ফাওবনি। মসিগী মনুংদা থাঙ্গা,করাং,হেঙলেপ সব-দিভিজনগী শরুক খরা অমসুং থিনুঙ্গৈদগী ফৌঙাকচাউ ইখায় (কাংবাই) য়ৌবা থাংজিং চিংগী শরুক খরসু য়াওই। সব-দিভিজন অসিনা মফমশিং অসিদগী মৈগী খাজনাসু খোমগৎলি।
মেনেজৰ এম.এস.পী.দি.সি.এল – কুম্বী সব-দিভিজন গী মখাদা চলাইবা মফমশিং
সব-দিভিজন অসিনা ৩৩/১১ কে.ভী. মোইরাং খুনৌ সব-স্টেসন দগী চুৰাচান্দপুৰ ডিষ্ট্রিক্ট কী সামুলমলান সব-দিভিজন গী শরুক খরা য়াওরগা নাপৎ খুল ফাওবা কোনশিল্লি। সব-দিভিজন অসিনা মফমশিং অসিদগী মৈগী খাজনাসু খোমগৎলি।
দিস্ট্ৰিক অসিদা মৈ পীবগী থবক অসি গ্ৰিদ পাৱৰ সিস্টেম মখাগী সব-স্টেসন অসিগী মতেংগা লোইননা পাঙথোকই।
রজিব গান্ধী গ্রামিন ভিদ্যুটিকারাম য়োজানা স্কিম ১১ প্লান স্কিম
স্কিম অসিগী মখাদা হান্না মৈ ফংল্মদবা অমদি মপুং ফানা মৈ ফংল্মদবা খুঙ্গংশিং মপুং ফানা মৈ ফঙহনবা ঙম্নবা অনৌবা ট্রান্সফরমার খিনবা ১১ কেভি অমসুং ল টি লাইন টিংবা তিংবা লোয়ননা বি পি ল কার্ড পায়বা ঈমুংশিংদা লেম্না মৈ ফঙহনবা য়াওরি।হৌজিক বাঙু দা পায়খৎলিবা আই এম ভি এ পবার ট্রান্সফোরমর মোইরাং খুনৌ সব স্টেশন দা তিংলিবা ৩৩ কে ভি লাইনশিং অসি লোইশিনদুনা শঙ্গানবা থৌরাং লৈরে। মসিনা হেক থবক হৌখিবদা অকোইবদা লৈরিবা মফমশিংদা মৈ বাৎনা গংলম্বদু ফগৎহনবা ঙম্লগনি।


text:
ভুতানগী প্রধান মন্ত্রী
অমদি ঐহাক্কী মরূপ দোক্তর শেরিং,
শক্নাইরবা মীথুংলেনশিং,
খুরুমজরি।
ভারতকী অখন্নবা মরূপ ভুতান্দা ময়ামগী পুম্নমক্কী মরক্তা তিনবা ফংজবা অসিদা ঐহাক নুংঙাইবা ফাওই। ঐহাক্কালাকমিন্নরিবা মীহুৎ কাংবু অমসুং ঐহাকপু তরাম–তরাম্না ওকপীবগীদমক ঐহাক্না প্রধান মন্ত্রীজী অমসুং ভুতানগী রোয়েলসরকারবু থমোই শেংনা তৌবীমল খঙবা উৎচরি।
এক্সিলেন্সী,
ভারত–ভুতানগী অমত্তা ঙাইরবা মরূপ ওইবগী মরমদা অদোমগী ৱাখল্লোনশিং অদুগীদমকসু অদোম্বু শেংনা তৌবীমলখঙবা উৎচরি। ভারতকী প্রজা কোতি ১৩০গী থমোইনুংদা ভুতানগী থোইদোক হেন্দোকপা মফম লৈরি, ঐহাক্কী মমাংগীতর্ম মনুংদা, প্রধান মন্ত্রী ওইনা ঐহাক্কী অহানবা খোংচৎকীদমক ভুতানবু খনখিবা অদু মহৌশানি। হন্দকসু, ঐহাক্কীঅনিশুবা তর্ম হৌরকপদা ভুতান্দা লাকপা অসিদা ঐহাক য়াম্না নুংঙাইবা ফাওই। ভারত অমসুং ভুতানগী মরী অসি লৈবাকঅনিমক্কী মীয়ামগী প্রোগ্রেস, প্রোসপরিতী অমসুং সেক্যুরিতীদী য়ুম্ফম ওই। মরম অদুনা লৈবাক অনি অসিদা মীপুমখুদিংমক্না সপোর্ত তৌরি।
এক্সিলেন্সী,
মসি ঐহাক্কী লাইবক ফবনি মদুদি ভারত মীয়ামগী পাওখোল্লোয় ওইনা মরীশিং অসি হেন্না চেৎশিলহন্নবগীদমক ভুতানগীনিংথৌ অমসুং অদোমগা লোয়ননা থবক তৌনবগী তঞ্জা অদু অমুক হন্না পীনবীরে। ঙসি ঐহাক্না ইকায় খুম্নজরবা ভুতানগীনিংথৌগা লোয়ননা ঐখোয়গী পার্তনরশিপকী মতাংদা খন্ন–নৈননবা তাঞ্জা ফংজখি। অদুগা ঙাইহাক লৈরবা মতুংদামরিশুবা নিংথৌগসু উন্নজগনি। ভুতান নিংথৌশিংগী হৈশিংবা অমসুং শান্না উবা ঙম্বা অদুনা মতম কয়াগী মমাংদগীঐখোয়গী লৈবাক অনিগী মরীশিংবু লমজিংবীরক্লি। মসিদা নত্তে, মখোয়গী মিৎয়েংনা ভুতানবু মালেম পুম্বগী মাংদা তোপতোপ্পা খুদম অমা পীরি, মদু চাং অদু চাউখৎপগী মশিংনা ওনগদবা নত্তে, নুংঙাই য়াইফবনা ওনগদবনি। মদুদা শেল–থুমগীচাউখৎপা অদু চৎন–লোনচৎ অমসুং মহৌশাগী ফিভমগা লোয়ননা মাংলোমদা চংশিল্লি। অসিগুম্লবা মরূপ অমদিঅসিগুম্লবা য়ুম্লোন্নবা অসিবু কনানা পামলোইদগে।
মরূপশিং,
মসি ভারতকী লাইবক ফবনি মদুদি ঐখোয়না ভুতানগী চাউখৎ থৌরাংদা মরুওইবা থৌদাং লৌরি। ভুতানগী চহী মঙাগীথৌরাংশিংদা ভারতকী তেংবাং অদোমগী অনীংবা অপাম্বা অমসুং প্রায়োরিতীশিংগী মতুং ইন্নসু মাংলোমদা চংশিল্লি।
মরূপশিং,
ঐখোয়গী লৈবাক অনিগী মরক্তা তেংবাংগী মরুওইবা লম অসি হাইদ্রো–পাৱরনি। লৈবাক অনিমক্না পুল্লগা ভুতানগীতুরেলশিংগী শক্তিবু ইলেক্ত্রিসিতী খক্তা নত্তনা নাকল অনিমকপু ইনাক খুলহল্লে। ঙসি ঐখোয়না মাঙ্গদেসু প্রোজেক্তহৌদোকপগা লোয়ননা খোংচৎ অসিগী অনৌবা পুৱারী অমসু শেম্বা ঙম্লে। লৈবাক অনিমক্কী তেংবাংনা ভুতান্দা হাইদ্রো–পাৱর পুথোকপা ঙম্বগী চাং মেগাৱাৎ ২০০০ হেনবা ঙমলে। অতোপ্পা প্রোজেক্তশিংসু খোংজেল য়াংনা মাংদা পুরক্কনি হায়বাঐহাক্না থাজবা থম্লি।
এক্সিলেন্সী,
ভুতানগী মীচম প্রজাশিংগী হেঙ্গৎলক্লিবা দরকার ওইবশিং ফংহন্নবগীদমক থা খুদিংগী ভারত্তগী এল.পি.জি. সপ্লাই মেত্রিকতন ৭০০তগী হেঙ্গৎহন্দুনা মেত্রিক তন ১০০০ ওইহল্লে। মসিনা খুঙ্গংশিং ফাওবা ক্লিন ফুয়েল য়ৌহনবদা মতেং ওইরগনি।
মরূপশিং,
দাক্তর শেরিংনা ঐখোয়গী অহানবা উন্নবদা ইফমদা হায়বীখি মদুদি রাজনীতিদা লাক্নবগীদমক মহাকপু মরুওইবাইন্সপায়র তৌখিবা অসি মীচম প্রজাদা অফবা হেল্দি সর্বিস ফংহনবনি। ঐহাক্না মহাক্কী মিৎয়েংদগী ইথিন কয়া অমাফংখি। ভুতান্দা মল্তি দিসিপ্লিনরী সুপর স্পেসিলিতী হোস্পিতালগীদমক মহাক্না মংলিবা মংলান অদু মংফাওনহন্নবাভারতনা পাংবা য়াবা মতেং পাংগনি।
এক্সিলেন্সী,
সার্ক করেন্সী স্বেপ ফ্রেমৱার্ক্কী মখাদা ভুতানগীদমক করেন্সী স্বেপকী ঙমখৈ হেঙ্গৎনবগীদমক ঐখোয়না য়েংলিবা মিৎয়েংপোজিতিব ওই। মরক অসিদা, ফোরেন করেন্সীগী দরকার ওইবা অদু মপুং ফাহন্নবগীদমক স্তেন্দবাই স্বেপ সিস্তেমগীমখাদা অহেনবা দোলর মিলিয়ন ১০০ ভুতান্না ফংলগনি।
মরূপশিং,
স্পেস তেক্নোলোজী শিজিন্নদুনা ভুতানগী চাউখৎ থৌরাংদা খুমাং চাউশিলহন্নবগীদমক ভারতনা অচেৎপা ৱাফম থম্লি।ঙসি ঐখোয়না সাউথ এসিয়া সেতেলাইতকী অর্থ স্তেসন হাংদোকখ্রে। মসিনা ভুতান্দা কম্যুনিকেসন, পব্লিক ব্রোদকাস্তিংঅমদি দিজাস্তর মেনেজমেন্তকী কোভরেজ হেঙ্গৎলগনি। পান্দমশিং অসিগীদমক ভুতানগী দরকার ওইবা অদুগী মতুংইন্না অহেনবা বেন্দৱাইদ অমসুং ত্রান্সপোন্দর সপ্লাই তৌরগনি। লৈবাক অনিমক্না অপীকপা সেতলাইত পুথোকপা অমসুংস্পেস তেক্নোলোজী শিজিন্নবদসু তেংবাং পীনগনি। ভারতকী নেস্নেল নোলেজ নেতৱার্ক্কা লোয়ননা শম্নরিবা ভুতানগীমহৈরোইশিং অমসুং রিসর্স তৌরিবশিংবু ভারতকী য়ুনিবর্সিতীশিংগী অনৌবা খুৎলায়শিংগা শম্নরগনি। মসি লৈবাক অনিগীমরক্তা পার্তনরসিপ নোলেজ সোসাইতী লিংখৎনবগীদমক মরুওইবা খোংথাং অমনি, মদুনা অখন্ননা ঐখোয়গীনহারোলশিংদা কান্নহল্লগনি। রোয়েল ভুতান য়ুনিবর্সিতী অমসুং ভারতকী আই.আই.তি.শিং অমদি অতোপ্পা মকোক থোংবাসংস্থানশিংগী মরক্তা তেংবাং অমসুং মরী, এদজুকেসন অমসুং তেক্নোলোজীগীদমক ঙসিগী দরকারওইবশিং অদুগীমান্নবা মতৌনি। হয়েং রোয়েল ভুতান য়ুনিবর্সিতীদা লৈবাক অসিগী হৈথোই শিংথোইরবা নহাশিংগা উন্ননবা ঐহাক্নাখৌরাংনা ঙায়রি।
মরূপশিং,
ঐহাক য়াম্না নুংঙাইজৈ মদুদি ঙসি ঐখোয়না ভুতান্দা রুপে কার্দ হৌদোক্লে। মসিনা দিজিতেল ভুতান, অমদি ললোন–ইতিক অমদি তুরিজমদা ঐখোয়গী মরী হান্নদগী হেঙ্গৎলগনি। ঐখোয়না সেয়র তৌরিবা স্পিরিচুয়েল হেরিতেজ অমদিমীয়ামগী মরক্তা লৈনরিবা অচেৎপা মরী ঐখোয়গী মরীশিংগী থৱাইনি। মসিবু পুক্নিংদা থম্লদুনা, নালন্দা য়ুনিবর্সিতীদাভুতানগীদমক পোস্ত–গ্রেজুয়েৎ স্কোলরসিপ অদু অনিদগী হেঙ্গৎহন্দুনা মঙা ওইহল্লে। ঙসি ঐহাক্না মফম অসিদা শব–দুংরুংগী থৌজাল ফংজরে।
এক্সিলেন্সী,
ভারত অমসুং ভুতান অসি মালেম অসিদা লৈবাক অনিগী মরক্তা লৈনরিবা মরীশিংগী তোপ তোপ্পা মোদেল অমা ওইরগনিহায়বা ঐহাক্না থাজবা থম্লি।
অসিগুম্লবা ফজরবা দ্রুক য়ুল অসিদা অমুক হন্না লাক্নবা খুদোংচবা পীনবীবগীদমক,
অদোমগী তরাম্না ওকপীবা মওং মতৌ অমসুং নুংশিবীবা অদুগীদমক অমুক হন্না থাগৎচরি।
তাশী দেলক!
130 करोड़ भारतीयों के दिलों में भूटान एक विशेष स्थान रखता है ।— PMO India (@PMOIndia) August 17, 2019
मेरे पिछले कार्यकाल के दौरान, प्रधानमंत्री के रूप में मेरी पहली यात्रा के लिए भूटान का चुनाव स्वाभाविक था। इस बार भी, अपने दूसरे कार्यकाल के शुरू में ही भूटान आकर मैं बहुत खुश हूं: PM
यह भारत का सौभाग्य है कि हम भूटान के विकास में प्रमुख भागीदार हैं। भूटान की पंचवर्षीय योजनाओं में भारत का सहयोग आपकी इच्छाओं और प्राथमिकताओं के आधार पर आगे भी जारी रहेगा: PM— PMO India (@PMOIndia) August 17, 2019
भूटान के सामान्य लोगों की बढ़ती जरूरतों को पूरा करने के लिए भारत से एलपीजी की आपूर्ति 700 से बढ़ाकर 1000 मीट्रिक टन प्रति माह की जा रही है। इससे clean fuel गाँवों तक पहुंचाने में मदद मिलेगी : PM— PMO India (@PMOIndia) August 17, 2019
SAARC करेंसी स्वैप फ्रेमवर्क के तहत भूटान के लिए करेंसी स्वैप की limit बढ़ाने के लिए हमारा नज़रिया positive है। इस बीच, विदेशी मुद्रा की आवश्यकता को पूरा करने के लिए स्टैंडबाय स्वैप व्यवस्था के तहत अतिरिक्त 100 मिलियन डॉलर भूटान को उपलब्ध होंगे: PM— PMO India (@PMOIndia) August 17, 2019
Space technology के उपयोग से भूटान के विकास में तेजी लाने के लिए भारत प्रतिबद्ध है। हमने आज south asia satellite के अर्थ स्टेशन का उद्घाटन किया है। यह भूटान में communication, public broadcasting और disaster management के कवरेज को बढ़ाएगा: PM— PMO India (@PMOIndia) August 17, 2019
Royal Bhutan University और भारत के IITs और कुछ अन्य top शिक्षा संस्थानों के बीच सहयोग और संबंध शिक्षा और टेक्नोलॉजी के लिए आज की आवश्यकताओं के अनुरूप हैं ।— PMO India (@PMOIndia) August 17, 2019
कल Royal Bhutan University में इस देश के प्रतिभाशाली युवाओं से मुलाक़ात की मैं उत्सुकता से प्रतीक्षा कर रहा हूँ: PM
मुझे बहुत खुशी है कि आज हमने भूटान में RuPay कार्ड को launch किया है। इससे डिजिटल भुगतान, और व्यापार तथा पर्यटन में हमारे संबंध और बढेंगे।— PMO India (@PMOIndia) August 17, 2019
हमारी साझा आध्यात्मिक विरासत और मजबूत people-to-people संबंध हमारे संबंधों की जान हैं: PM
भारत-भूटान संबंधों का इतिहास जितना गौरवशाली है, उतना ही आशाजनक भविष्य भी है।— PMO India (@PMOIndia) August 17, 2019
मुझे विश्वास है कि भारत और भूटान दुनिया में दो देशों के बीच संबंधों का एक अनूठा मॉडल रहेंगे: PM


text:
ডিস্ট্রিক্টকী মরমদা
মনিপুর সরকারনা কাংপোকপি হাইবা ডিস্ট্রিক্ট অমা নোটিফিকেশন নম্বর ১৬/২০/২০১৬ তাং ০৪-১২-২০১৬ মতুং ইন্না সেমখ্রাবা মতুংদা অমুক তাং ১৪-১২-২০১৬ দা সেক্রেটারিয়েট রেভিনিউ ডিপার্টমেন্ট গভর্নমেন্ট ওফ মনিপুর অমুক চুমথোক্তুনা শেমখারে/ হায়রিবা ডিস্ট্রিক্ট অসি ইকায় খুম্নজরাবা মনিপুরগী চিফ মিনিস্টার না তাং ১৫/১২/২০১৬ দা শঙ্গাবিরমমী/ লমদম অসিদা তোঙান তোঙানবা ফুরুপ কাঙলূপ অমসুং মাতিক মগুণ লৈরবা নাৎ কলছার থন্না লৈরবা অমসুং য়েলহউঙ্গইগি মিওইসিং হায়বদি কুকি, নাগা, নেপালি অমসুং মৈতৈনা খুন্দাবা মফমনি/ কাংপোকপি ডিস্ট্রিক্টকি দিপুতি কম্মিসন্নেরনা
কাংপোকপি ডিস্ট্রিক্ট অসি সামুদ্রা ইমাইদাগি কিলোমিটর ৯৯২ ৱাংবা মফম্নি/ কাংপোকপি ডিস্ট্রিক্ট হেদ ক্বাতর অসি মনিপুরগি কোনুং ইম্ফালদাগি কিলোমিটর ৪৫ মুক লাপ্না লৈ/ কাংপোকপি ডিস্ট্রিক্টকি মনুং চন্না সব দিভিসন ৯ লৈ হাইবাদি কাংপোকপি, সাইতু গম্ফাজোল, সাইকুল, কাংচুপ গেলজাং, বুঙতে চিরু, আইলেন, চম্ফাই অমসুং ল্হুংতিন


text:
গুজরাতকী মমিং লৈরবা মুখ্য মন্ত্রী, শ্রী ভুপেন্দ্র ভাই পতেল, মেম্বর ওফ পার্লিয়ামেন্ত, শ্রী সি.আর. পাতিল, গুজরাত সরকারগী রাজ্য মন্ত্রী, শ্রী হর্শ সংঘবী অমসুং শ্রী জগদিশ পঞ্চল, অহমদাবাদকী মেয়র শ্রী কিরিতভাই অমসুং কে.ভি.আই.সি.গী চিয়রমেন, শ্রী মনোজজূ, অতোপ্পা দিগনিতরীশিং অমসুং গুজরাতকী কাচিন-কোয়াদগী মফম অসিদা তিনবীরিবা ইচিল-ইনাওশিং,
ঙসি নীংতম্বগী চহি ৭৫শুরকপগী থৌরম অসিদা সাবরমতী তোর্বান অসি থৌজাল ফংজরে, ইচে-ইচল অমসুং ইচানুপী ৭,৫০০না পুন্না তরেং শীজিন্নদুনা লং নাইদুনা পুৱারী অমা শেমখি। ঐহাক্না মীকুপ খরা তরেংদা লাং নাইবগী খুদোংচাবা ফংজবা অসি ঐহাক্কী লাইবক ফবনি। ঐহাক্কী ওইনা তরেং অসি নুংশিরবা মীকুপ খরগা মরী লৈনৈ মসিনা ঐহাক্কী অঙাং ওইরিঙৈগী মতম নীংশিংহল্লি মরমদি ঐখোয়গী অপীকপা য়ুমদা কাচিন অমদা পুম্নমক অসি থম্মি অমসুং ঐখোয়গী ইমানা শেল তানদবা য়াদে হায়বা ৱাখল্লোনগা লোয়ননা মহাক্না মতম ফংবা খুদিংদা মহাক্না ফমদুনা লং নাই। ঙসি মতম অদুদা থোকখিবা শক্তমশিং অদু ঐঙোন্দা অমুক হন্না নীংশিংহল্লি। অমসুং ঙসি অমদি মমাংদা ঐহাক্না তরেংদা লং নাইবা অসি উবদা মবুঙোবু মাগী ভক্তীনা থৌনিজবগী মওং ওইনা উই, থৌনিবগী পোৎলম ওইনা শীজিন্নৈ, মহাক্না লং নাই হায়না লৌনৈ। থৌওং অসি ঈশ্বর থৌনিবগা পাংখক ওই।
নীংতম ইহৌদা তরেংনা লৈবাক অসিগী থৱায় ওইখিবা অদুগুম্না ঙসিসু চপ মান্নবা ৱাখল্লোন অদু ঐহাক্না সাবরমতী তোর্বানশিংদা উবা ফংই। মফম অসিদা তিনবীরিবা মীপুম খুদিংমক, থৌরম অসিবু য়েংবীরিবা মীপুম খুদিংমক্না ঙসি মফম অসিগী খাদী উৎসবকী থৌনা অসি শোইদনা ফাওরমগনি। আজাদী কা অমৃত মহোৎসবতা লৈবাক অসিনা ঙসি খাদী উৎসব পাঙথোক্তুনা মাগী নীংতম লান্মিশিংদা ফজরবা খুদোল অমা পীরি। ঙসি গুজরাত স্তেৎ খাদী ভিলেজ ইন্দস্ত্রী বোর্দকী অনৌবা বিল্দিং অমসুং সাবরমতী তুরেলদা অচৌবা অতল ব্রিদজ শঙ্গাখি। ঐহাক্না অহমদাবাদ, গুজরাতকী মীয়ামবু নুংঙাইবা ফোঙদোকচরি, ঐখোয়না অনৌবা থাক অসি য়ৌদুনা মাংদা চংশিল্লি, ঐহাক্না য়াইফ পাউজেল পীজরি।
মরুপশিং,
অতল ব্রিদজ অসি সাবরমতী তুরেলগী তোর্বান অনিবু শম্নহনবা খক্তা নত্তনা মসিগী দিজাইন অমসুং ইনোভেসন অসি মমাংদা অমুক্তা উখিদ্রি। গুজরাতকী মমিং লৈরবা তেলঙ্গাগী কুহ্মৈ অসিসু মাগী দিজাইন্দা য়াওহনখি। গান্ধীনগর অমসুং গুজরাতনা মরম চুপ্পদা অতলজীবু নুংশিজখি। ইং কুমজা ১৯৯৬তা অতলজীনা ভোৎ চাউনা ফংদুনা গান্ধীনগরদগী লোক সভাগী মীখলদা মাইপাকখি। অতল ব্রিদজ অসি মফম অসিদা তিল্লিবশিংদা থমোয় শেংনা কত্থোকপনি।
মরুপশিং,
নুমিৎ খরগী মমাংদা লৈবাক পুম্বদা গুজরাত য়াওনা নীংতম্বগী চহি ৭৫ মপুং ফারকপগী থৌরমদা থৱায় য়াওনা অমৃত মহোৎসব পাঙথোকখি। গুজরাত্তসু ঐখোয়না খুঙ্গং খুদিংমক্তা, লম্বী সোরোক্তা মচু অহুমগী ফিরাল উবা ফংখি, মচু অহুমগীদমক পাউরিবা ৱাখল্লোন অমসুং থমোয়দা, হকচাংদা, মীয়ামদা মচু অহুমগী ফিরালবু ইকাই খুম্নবা উবা ফংখি। মচু অহুমগী ফিরাল পাইদুনা মফম অসিদা চৎখিবা রেলীশিংদা মখোয়দা লৈবাকনীংবগী ৱাখল্লোন নৌহৌনা য়কাইখ্রে, অমৃত কালদা চাউখৎপা ভারত অমা শেমগৎনবা ফিরেপ লৌখ্রে। চপ মান্নবা ফিরেপ অসি ঙসি খাদী উৎসবতা উবা ফংখি। নখোয়গী খুৎশিংনা তরেংদা লং নাইবা মতমদা মসিনা তুংলমচৎকী ভারতকী শক্তম শেম্লি।
মরুপশিং,
খাদীগী লংলা অমনা নীংতম ইহৌগী শাহৌ ওইখি, মীখা পোনবগী য়োৎলিং থৎদৎপা ঙমখিবা পুৱারীনা শাখি ওইরি। খাদীগী চপ মান্নবা লংলা অসিনা চাউখৎপা ভারত অমগী ৱাশক থুংহন্নবা ইথিলগী হৌরকফম ওইখি অমসুং মসিনা আত্মনির্ভর ভারতকী মঙলানসু মঙফাওনহনগনি। থাওমৈ অমগুম্না ফনা পীকচরবসু অমমম্ববু মাইথিবা পীবা ঙমখিবা অদুগুম্না খাদীগুম্বা চৎনবীদা য়াওরক্লবা পাঙ্গল অসিনা অনৌবা পনখৈশিং তম্না ঐখোয়বু পুবা ঙমগনি। মরম অসিনা খাদী উৎসব অসি নীংতম ইহৌগী থৌনা-লিংজেল অমসুং পুৱারী অদু অমুক হন্না হিংগৎহন্নবা অমসুং অনৌবা ভারতকী ফিরেপশিং থুংহন্নবা ইথিল লৌনবগী খোঙথাং অমনি।
মরুপশিং,
হন্দক্কী ওগস্ত ১৫দা ঐহাক্না লাল কিলাদগী পঞ্চ প্রানগী মরমদা ঙাংখি। ঙসি সাবরমতীগী তোর্বান্দা, শেংলবা ইচেল অসিগী মমাংদা, শেংলবা মফম অসিদা, ঐহাক্না পঞ্চ প্রান অসি হঞ্জিন-হঞ্জিন পুথোকপা পাম্মি। অহানবদা- লৈবাক অসিগী মাংদা লৈরিবা অচৌবা পান্দম, চাউখৎলবা ভারত অমা ওইহন্নবা পান্দম, অনিশুবদা- মীখা পোনবগী ৱাখল্লোন মপুং ফানা থাদোকপা, অহুমশুবা- ঐখোয়গী হেরিতেজকীদমক চাউথোকচবা, মরিশুবদা- জাতিগী অপুনবা শক্তমগী ৱাখল্লোন হেনগৎহন্নবা কন্না হোৎনবা, অমসুং মঙাশুবদা- প্রজা খুদিংমক্কী থৌদাং।
ঙসিগী খাদী উৎসব অসি পঞ্চ প্রানশিং অসিগী ফজরবা মমিনি। খাদী উৎসব অসিদা অচৌবা পান্দম অমা য়াওরি, ঐখোয়গী হেরিতেজকীদমক চাউথোকচবা, মীয়াম্না শরুক য়াবা, ঐখোয়গী থৌদাং, পুম্নমক য়াওরি, মসি পুম্নমক্কী মীফম অমনি। ঐখোয়গী খাদি অসিসু মীখা পোনবগী ৱাখল্লোনগী অচৌবা চৈথেং নংলবা অমা ওইদুনা লাক্লি। নীংতম ইহৌগী মতমদা ঐখোয়দা স্বদেসি ফাওহনখিবা খাদী অদু নীংতম্বা ফংলবা মতুংদা ইকাইবা পীখি। নীংতম ইহৌগী মতমদা, গান্ধীজীনা লৈবাক অসিগী মসাগী ইকাই খুম্নবা ওইহনখিবা খাদী অদু নীংতম্বা মতুংদা ইনফেরিয়রিতি কমপ্লেক্সনা থল্লম্মি। সিনা মরম ওইদুনা খাদী এন্দ ভিলেজ ইন্দস্ত্রীগা খাদীগা লৈনরিবা মরী অসি মপুং ফানা মুত্থৎখি। মসিদা ওইখিবা খাদীগী ফীভম অসি মরু ওইনা গুজরাতকীদমক্তদি য়াম্না থমোয় শোক্নীংঙাই ওইখি মরমদি গুজরাতনা খাদীগা য়াম্না অখন্নবা মরী অমা লৈনৈ।
মরুপশিং,
গুজরাতকী লমদমদা খাদী অমুক হন্না হিংগৎহন্নবা থবক পাইখৎপদা চাউথোকচবা পোকই হায়খি। ঐহাক্না নীংশিংলি ২০০৩দা ঐখোয়নাখাদীগী ফীভম অসি ফগৎহন্নবা গান্ধীগী পোক্নফম ওইরিবা পোর্বন্দরদগী অখন্নবা কেম্পেন অমা হৌদোকখি। ঐখোয়না ‘খাদী ফোর নেসন’ অমসুং ‘খাদী ফোর ফেশন’গী ৱাশক লৌখি। গুজরাত্তা খাদী চাউখৎহন্নবা ফেশন শো কয়া পাঙথোকখি, মসিদা শকনাইরবা মীওইশিংনা শরুক য়াখি। ঐখোয়বু মীয়াম্না নোক্নখি, ইকাইবা পীখি। অদুবু খাদী এন্দ ভিলেজ ইন্দস্ত্রীশিংবু নাথৈদুনা থম্বা হায়বা অসি গুজরাতনা য়াজখিদে। গুজরাতনা কত্থোকপগা লোয়ননা মাংদা চংশিনখি অমসুং খাদীগী অনৌবা মপোক অমা পোকহনখি।
২০১৪দা দিল্লীদা ঐহাকপু দিল্লীদা চৎনবা য়াথং লাকপা মতমদা । ঐহাক্না গুজরাত্তগী ফংখিবা ইথিল অদু লৌদুনা মসি মখা তানা পাকথোক-চাউথোকহনখি। ‘খাদী ফোর ত্রান্সফোর্মেসন’গী ৱাশক্তা ‘খাদী ফোর নেসন, খাদী ফোর ফেশন’গী ৱাশকশিং হাপচিনখি। ঐখোয়না গুজরাতকী মাইপাকপগী এক্সপরিয়েন্সশিং অদু লৈবাক পুম্বদা শন্দোকপা হৌখি। লৈবাক শিনবা থুংবদা খাদীগা মরী লৈনবা সমস্যাশিং কোকহনখি। ঐখোয়না ইরৈবাকচাশিংদা খাদীগী পোৎলমশিং লৈনবা পুক্নীং থৌগৎখি। অমসুং মসিগী ফল অদু ঙসি মালেমদা উবা ফংলি।
ঙসি ভারতকী মকোক থোংবা ফেশন ব্রান্দশিং অসি খাদীগা লোয়ননা থবক তৌনবা মাংদা থোরক্লি। ঙসি ভারত্তা খআদী রেকোর্দ ওইনা পুথোক্লি, রেকোর্দ ওইনা য়োনখি। হৌখিবা চহি ৮ অসিদা খাদী য়োনবদা শরুক মরি হেনগৎলকখি অমসুং অহানবা ওইনা খাদী অমসুং গ্রামোদ্যোগকী তর্নওভর অসি করোর লাখ অমা হেনখি। সেক্তর অসিনা অনৌবা থবক করোর ১.৭৫ পীবা ঙমখি। খাদী য়োনবা হেনগৎপদগী খ্বাইদগী কান্নবা ফংখিবা অসি নখোয়না ওইখি, ঐহাক্কী খুঙ্গংগী খাদীগা লোয়ননা হিংলিবা ইচিল-ইনাওশিংনা ওইখি।
খাদী য়োনবা হেনগৎলকপনা মরম ওইদুনা খুঙ্গংশিংদা শেল হেন্না লাকখি, খুঙ্গং অসিদা থবক ফংবা মীগী মশিং হেনগৎলকখি। মরু ওইনা ঐখোয়গী ইমাশিং অমসুং ইচে-ইচলশিংদা শক্তি পীখি। হৌখিবা চহি ৮দা খাদী এন্দ ভিলেজ ইন্দস্ত্রীশিংদা অনৌবা থবক মিলিয়ন ২০ রোম পীবা ঙমখি। অমসুং মরুপশিং গ্রীন খাদীগী কেম্পেন গুজরাত্তা হৌদোকখি। মফম অসিদা খাদী অসি সোলর চর্খা শীজিন্নদুনা পুথোক্লি, সোলর চর্খাশিং খুৎহৈবশিংদা পীখি। অদুম্না গুজরাতনা অনৌবা লম্বেল অমা উৎলি।
মরুপশিং,
নারী শক্তি অসি ভারতকী খাদী ইন্দস্ত্রীগী হেনগৎলক্লিবা পাঙ্গল অসিগী অচৌবা কন্ত্রিব্যুতর অমসু ওইরি। ওন্তপ্রিনোরশিপকী ৱাখল্লোন অসি ঐখোয়গী ইচে-ইচল অমসুং ইচানুপীশিংদা য়াওজরক্লি। মসিগী খুদম অসি গুজরাত্তা লৈরিবা সখি মন্দলশিং পাকথোক-চাউথোরকপা অসিনি। দিকেদ অমগী মমাংদা গুজতাজী ইচে-ইচলশিং শক্তি পীনবা মিসন মঙ্গলম হৌদোকখি। গুজরাত্তা শেমখিবা ইচে-ইচলশিংগী সেল্ফ হেল্প গ্রুপ লাখ ২গা লিশিং ৬০ হেন্না লৈরে। মসিদা খুঙ্গংগী ইচে-ইচল লাখ ২৬ হেনবনা শরুক য়ারি। সখি মন্দেলশিং অসিনা দবল ইঞ্জিন সরকারদগী দবল বেনিফিৎ ফংলি।
মরুপশিং,
অমৃত কালদা ইচে-ইচলশিং অমসুং ইচানুপীশিংগী শক্তিনা অচৌবা শাফু অমা পীরি। লৈবাক্কী ইচানুপীশিংনা থবকশিংদা মশিং য়াম্না য়াওশিননবা হোৎনবা হায়বা অসি ঐখোয়গী থৌদাংনি। মসিদা মুদ্রা য়োজনানা অচৌবা থৌদাং লৌরি। অপীকপা লোন লৌনবা ইচে-ইচলশিংনা মফম অমদগী মফম অমদা কোইচৎ চৎলম্বা মতম অমা লৈরমখি। ঙসিদি মুদ্রা য়োজনাগী মখাদা গরেন্তী য়াওদনা লুপা লিশিং ৫০দগী লুপা লাখ ১০ ফাওবগী লোনশিং পীরি। লৈবাক অসিগী ইচে-ইচল অমসুং ইচানুপী করোর কয়ানা মুদ্রা য়োজনাগী মখাদা লোনশিং লৌদুনা অহানবা ওইনা মখোয় মশাগী বিজিনেস তৌবা ঙমখি। মসি খক্তা নত্তনা মীওই অমা নত্ত্রগা অনিদা থবক পীবা ঙম্লে। খাদী এন্দ ভিলেজ ইন্দস্ত্রীশিংদা নুপী কয়া থবক তৌরি।
মরুপশিং,
ঙসি খাদীনা লৈরিবা অৱাংবা থাক অসিদগী হেন্না ঐখোয়না তুঙ্গি মায়কৈদা য়েংগদবনি। হৌজিক মতম অসিদা ঐখোয়না মালেমগী প্লেৎফোর্ম খুদিংমক্তা ৱাহৈ অমগী মতাংদা খন্ন-নৈনবা কয়া অমা তাবা ফংলি – সস্তেনেবিলিতি, খরনা সস্ততেনেবল গ্রোথ, খরনা সস্তেনেবল ইনর্জি হায়রি, খরনা সস্তেনেবল এগরিকলচর হায়রি, খরনা সস্তেনেবল প্রদক্তশিংগী মতাংদা ৱারি শানরি। ঐখোয়গী পৃথিবি, ঐখোয়গী পৃথিবি অসি মীওইবগী থৌওংশিংনা পোৎলুম পীবা হন্থহনগদবনি হায়বা অসিদা মালেম পুম্বনা থবক পাইখৎনবা হোৎনরি। হৌজিক্ মতম অসিদা মালেমদা বেক তু বেসিক্কি অনৌবা চৎনবী অমা হৌরে। মহৌশাগী লনশিং ঙাক-শেনবদা অখন্নবা মীৎয়েং থম্লি। অসিগুম্বা ফিভম অসিদা তুং কোইনা চত্কদবা পুন্সি মহিংগী মতাংদসু ৱারি শানরি।
ঐখোয়গী প্রদক্তশিং ইকো-ফ্রেন্দলী ওইবা, অকোইবগী ফীভমদা শোকহনদবা হায়বা অসি য়াম্না মরু ওই। মফম অসিদা খাদী উৎসবকীদমক লাকখিবা মীয়াম্না খল্লমগনি ঐহাক্না করিগীদমক সস্তেনেবলদা মীৎয়েং চংলিবনো হায়না। মসিগী মরমদি খাদী অসি সস্তেনেবল ক্লোতিংগী খুদম অমনি। ইকো-ফ্রেদলী ক্লোতিংগী খুদম অমনি অমসুং মসিদা কার্বোন ফুতপ্রিন্ত য়াম্না হন্থৈ। তেম্পরেচর ৱাংবা লৈবাক কয়া লৈ, হকশেলগী মীৎয়েংদগী য়েংবদা খাদী অসি য়াম্না মরু ওই। মরম অসিনা মালেমগী থাক্তা খাদীনা অচৌবা থৌদাং অমা লৌবা ঙমগনি। ঐখোয়গী হেরিতেজ অসিগীদমক ঐখোয়না চাউথোকচাবা পোকফম থোকই।
ঙসি খাদীগী থবক তৌরিবা মীওইশিংগীদমক অচৌবা কৈথেল অমা লৈরে। ঐখোয়না খুদোংচাবা অসি মাংহল্লোইদবনি। ঐহাক্না মালেম অসিদা লৈবা সুপরমার্কেৎ খুদিংমক্তা, ফীরোলগী কৈথেল খুদিংমক্তা ভারতকী খাদীনা খুদুম চনবা নুমিৎ অদু খৌরাংনা ঙাইরি। অদোমগী হোৎনজমল, অদোমগী হুমাংমমল অসিনা মালেম শিনবা থুংনা য়ৌহনবা ঙমগনি। ক্লাইমেৎ চেঞ্জকী চৈথেং মরক অসিদা খাদীগী দিমান্দ খোঙজেল য়াংনা হেনগৎলক্লি। হৌজিক খাদীবু লোকেল তু গ্লোবেল য়ৌহনবদা থিংনবা শক্তি অমত্তা লৈতে।
মরুপশিং,
ঙসি সাবরমতী তোর্বানদগী ঐহাক্না লৈবাক মীয়ামদা অপীল অমা তৌজনীংই। লাক্কদৌরিবা হরাও-কুহ্মৈশিং অসিদা খাদী ভিলেজ ইন্দস্ত্রীশিংনা পুথোকপা পোৎলমশিং খক্তমক খুদোল ওইনা তম্বীয়ু। অদোমগী য়ুমদা তোঙান-তোঙানবা ফী মখলশিংদগী পুথোকপা ফিরোলশিং লৈরম্বা য়াই অদুবু করিগুম্বা অদোম্না খাদীগী মফম পীবিবা তারবদি ভোকেল ফোর লোকেল কেম্পন অসি খুমাং চাউশিনগনি, মসিনা লায়রবশিংগী পুন্সি ফগৎহনবদা মতেং পাংগনি। মপালদা লৈরিবা মীওইশিংনা মখোয়গী মরী মতা নত্ত্রগা মরুপশিংগী য়ুমদা চৎপদা খাদীগী খুদোল ওইনা তম্বীয়ু। মসিনা খাদী চাউখৎহনবা খক্তা নত্তনা অতোপ্পা লৈবাকশিংগী প্রজাশিংগী মরক্তা খাদীগী মতাংদা এৱের্নেস পীবা ঙমগনি।
মরুপশিং,
মশাগী পুৱারী কাউথোকখ্রবা লৈবাক অদুনা অনৌবা পুৱারী শেম্বা ঙমলোই। খাদী অসি ঐখোয়গী পুৱারী, ঐখোয়গী হেরিতেজকী মরু ওইবা শরুক অমনি। ঐখোয়গী হেরিতেজকীদমক ঐখোয়না চাউথোকচবা পোক্লবা মতমদা মালেমনা মদুবু ইকাই খুম্নগনি। মসিগী খুদম অসি ভারতকী তোই ইন্দস্ত্রী অসিনি। ভারতকী চৎনবীদা য়ুম্ফম ওইবা শান্নপোৎশিং অসি মহৌশাগীদমক ফৈ, অঙাংশিংগী হকশেলদা অকাইবা পীদে। অদুবু হৌখিবা দিকেদ খরা অসিদা ভারতকী মশাগী চাউখৎলম্বা তোই ইন্দস্ত্রী অসি মীরৈবাক্কী শান্নপোৎশিংগী লমজেলনা মাংহনখি।
সরকারগী খোঙথাংশিং অমসুং তোই ইন্দস্ত্রীশিংদা থবক তৌরিবা ঐখোয়গী ইচিল-ইনাওশিংনা কন্না হোৎনবদগী ফীভম অসি হৌজিক্তি অহোংবা লাকপা হৌরে। মসিনা মরম ওইদুনা শান্নপোৎশিং মপালদগী পুশিল্লকপদা চাউনা হন্থহনবা ঙমখি। মসিগা লোয়ননা ভারতকী শান্নপোৎশিংনা মালেমগী কৈথেলশিংদা মফম কনবা হেনগৎলকখি। ঐখোয়গী অপীকপা ইন্দস্ত্রীশিং, আর্তিসেনশিং, শিন্মীশিং, বিশ্বকর্মা খুন্নাইগী মীয়ামদা চাউনা কান্নবা পীখি।
মরুপশিং,
সরকারগী খোঙথাংশিং অসিনা হেন্দিক্রাফ, খুৎনা শাবা কার্পেৎ মপালদা থাদোকপা লেপ্পা লৈতনা হেনগৎলক্লি। ঙসি ফী শাবা অমসুং হেন্দিক্রাফকী খুৎহৈবা লাখ অনি হেনববু জি.ই.এম. পোর্তেলদা কন্নেক্ত তৌখি অমসুং লায়না মখোয়গী পোৎ অদু সরকারদা য়োল্লি।
মরুপশিং,
কোরোনাগী খুদোংথিবা মরক্তা সরকারনা হেন্দিক্রাফকী খুৎহৈবশিং, ফী শাবশিং, কোত্তন ইন্দস্ত্রীদা থবক তৌরিবা ইচিল-ইনাওশিংগীদমক লেপখি। স্মোক স্কেল ইন্দস্ত্রীশিং, এম.এস.এম.ই.শিংদা শেলগী তেংবাং পীদুনা মতেং পাংখি, সরকারনা থবক করোর কয়া কনবা ঙমখি।
ইচিল-ইনাওশিং,
অমৃত মহোৎসব অসি মমাং চহিগী মার্চতগী দান্দী য়াত্রাগী কুমওন্দা সাবরমতী আশ্রমদগী হৌখি। অমৃত মহোৎসব অসি মথং চহি ২০২৩গী ওগস্ত ফাওবা চত্থগনি। ঐহাক্না অচৌবা থৌরম অসিগীদমক গুজরাত সরকারগী খাদীগা মরী লৈনবা ইচিল-ইনাওশিংদা থাগৎপা ফোঙদোকচরি। অমৃত মহোৎসব অসিদা ঐখোয়না অসিগুম্বা থৌরমশিংগী খুত্থাংদা নীংতম ইহৌদা অনৌবা মীরোলশিং পুশিল্লি।
ঐহাক্না ময়ামদা ৱাফম অমা হায়জনীংই, অদোম্না দুরদর্শনদা স্বরাজ সিরিএল য়েংলমগনি। লৈবাক অসিগী নীংতম্বগীদমক, লৈবাক্কী ইকাই খুম্নবগীদমক, লৈবাক অসিদা কাচিন কোয়া খুদিংদা করি অৱাবা থেংনখি, করি কত্থোকখি, সিরিএল অসিদা নীংতম ইহৌগা মরী লৈনবা ৱারীশিং উৎলি। ঙসিগী হৌরক্লিবা মীরোল অসিনা নোংমাইজিংদা দুরদর্শনদা নুমিদাং পুং ৯দা য়েংবীয়ু। স্বরাজ সিরিএল অসি ইমুং পুম্বনা য়েংবীয়ু। ঐখোয়গী ইপা-ইপুনা ঐখোয়গীদমক করি তৌখি হায়বা হৌরক্লিবা মীরোলশিংনা খঙবা মথৌ তাই। মসিগী লৈবাক নীংবগী ৱাখল্লোন, নেস্নেল কন্সিয়সনেস অমসুং আত্মনির্ভর ওইরিবা অসি লৈবাক অসিবু চাউখৎহন্নবা মখা চত্থবা তাই মসিগী য়াইফ-পাউজেল অসিগা লোয়ননা ঐহাক্না পুম্নমক্তা থমোয় শেংনা তৌবীমল খঙবা উৎচরি।
ঙসি ঐহাক্না ঐহাক্কী ইমা অমদি ইচে-ইচলশিংদা ইকাই খুম্নবা পাম্মি মরমদি তরেংদা লং নাইবা অসি সাধনা মখল অমনি। মপুং ফানা পুক্নিং চংবগা লোয়ননা য়োগীক্কী মতৌ, ইমা অমদি ইচে-ইচলশিং অসিনা লৈবাক অসিগী চাউখৎপদা শরুক তম্লি। অমসুং পুৱারীদা মশিং য়াম্লবা মীয়াম্না শরুক য়াবা থৌরম মসিনা অহানবনি। পুৱারীদা অহানবনি।
ৱাখল্লোন অসিগা চহি কয়া থবক তৌরকখিবা মীওইশিংনা ইহৌ অসিগা মরী লৈনৈ। ঐহাক্না অসিগুম্বা মরুপশিং অসিদা হায়জনীংবদি নখোয়না হৌজিক ফাওবদা থবক তৌবগী মওং অসিদা ঙসি ভারত সরকারনা মহাত্মা গান্ধীগী ভেল্যুশিং অমুক হন্না হিংগৎহন্নবগীদমক খোঙথাংশিং পাইখৎলি। থৌদাং অদু পাঙথোক্তুনা মাংদা চংশিন্নবা মতেং পাংসি। মসিগীদমক ঐহাক্কী মরুপশিংদা বর্তন তৌজরি।
লাক্লো ঐখোয়না আজাদী কা অমৃত মহোৎসব অসিদা পুন্না পুনশিল্লসি। পুজ্য বাপুনা শেমখিবা ফজরবা চৎনবী অসিনা ভারতকী ফজরবা তুংলমচৎকী য়ুম্ফমগী ত্রেদিসন ওইহনবা য়াগনি। মসিগীদমক থৌনা মপুং ফানা পুথোকউ, পাঙ্গল হাপ্পু, থৌদাং পাঙথোকউ অমসুং চাউথোকচবগা লোয়ননা মাংদা চংশিল্লু। মসিগী থাজবা অসিগা লোয়ননা ঐহাক্না ইমা অমদি ইচে-ইচলশিংদা ইকাই খুম্নবগা লোয়ননা ইকোক নোন্না খুরুমজুনা লোইশিনজরি।
থাগৎচরি!